
Recenzije knjige "Iskušenja savremenog 
vaspitanja dece" autora Miloša Bogdanovića 


Zanimljiva knjiga za čitanje i podsticajna 
za razmišljanje. Gde smo? Šta radimo dobro? 
Kako u iskušenjima ovog vremena odgajati 
decu na ispravan način? Autor nam kroz slo- 
jeviti i kompleksni prikaz previranja različitih 
vaspitnih stilova kroz vreme i kulture ukazuje 
na moguće odgovore. 

Jelena Spasić, psiholog, psihoterapeut 


Često roditelji od nas profesora traže da 
učinimo za njihovu decu delo vaspitanja koje 
nije u našoj moći, a koje je upravo bilo njiho- 
va nezamenljiva roditeljska odgovornost. Koli- 
ko su tragične po društvo posledice njihovog 
zapostavljanja sopstvene dece ali opet i koli- 
ko blagosloven uticaj roditelji mogu da pruže 
društvu ispravnim vaspitavanjem dece, sma- 
tram da će mnogima biti jasno proučavanjem 
knjige "Iskušenja savremenog vaspitanja dece" 
publiciste Miloša Bogdanovića. Sa vrlo jasnim 
stilom izražavanja, baveći se samo bitnim poj- 
movima, Bogdanović udara u centar problema 



vaspitanja ovoga vremena i ohrabruje čitaoca 
da mu "sloboda uma pruža slobodu dela" u 

ostvarenju ideala vaspitanja i formiranja dete- 
ta sposobnog da se samostalno stara za sebe 
samog i da živi na korist bližnjima i čovečan- 
stvu. 

Dr Leon Lukman, profesor biomehanike 
i osnivač Sportske akademije u Beogradu 


Miloš Bogdanović, sada već dobro poznat 
širokoj i dobro obaveštenoj čitalačkoj publici 
najpre po svojoj donekle kultnoj knjizi „Рго- 
kletstvo nacije" u kojoj dostiže svoju stvaralač- 
ku kulminaciju, kao i drugim brojnim delima, 
ostaje dosledan svojim teorijskim postavkama 
i terminološko-pojmovnom aparatu i multidis- 
ciplinarnom pristupu koji uključuje brojne dis- 
cipline (antropologiju, psihologiju sa psihoa- 
nalizom, sociologiju, pedagogiju, teologiju) koji 
sada primenjuje na novu oblast - pedagogije i 
psihologije razvoja deteta. 

Autor piše veoma jasnim, čitkim, pitkim, 
preciznim, utvrđenim i prepoznatljivim sti- 
lom što ovo štivo čini veoma pristupačnim ne 
samo usko-stručnim krugovima već i najširoj 
čitalačkoj publici. Ovaj rukopis obiluje ne samo 

brojnim teorijskim promišljanjima već bi bio 
od velike praktične koristi roditeljima u svim 
njihovim nedoumicama i teškoćama u vaspita- 
nju dece. 

Autor ukazuje na brojne greške roditelja to- 
kom vaspitanja dece koje vode stagnaciji njiho- 
vog psiho-socijalnog razvoja ili čak u regresiju 
i fiksaciju na rane faze razvoja što ih onemogu- 
ćava da shvate i odgovore realnim potrebama 
života kao preduslovu formiranja zrele, neza- 
visne i odgovorne ličnosti koju odlikuje zdrav 
razum, formirana savest i vaspitana volja. 

Pored nijansiranog elaboriranja ove veoma 
složene i aktuelne problematike oko koje se 
trenutno u našoj zemlji „lome koplja" u „па nož" 
suprostavljenoj stručnoj pedagoškoj i psiho- 
loškoj javnosti (da li dete treba fizički kažnja- 
vati i koji su efekti toga, gde je granica između 
vaspitanja fizičkim kažnjavanjem i zlostavlja- 
nja dece, koja je razlika u efektima fizičkog i 
psihičkog kažnjavanja deteta u cilju njegovog 
pravilnog vaspitanja). Autor nudi čitav splet 
praktičnih saveta roditeljima i ima odgovor na 
svako goruće pitanje - kako izbeći probleme, 
prepreke i zamke pogrešnog i štetnog vaspita- 
nja i pronaći pravu meru strogosti i blagosti u 
vaspitnom odnosu prema deci. 



Miloš Bogdanović ne upada u zamku zagova- 
ranja i zastupanja pomodnog liberalnog vaspi- 
tanja dece koje svaki vid fizičkog kažnjavanja 
proglašava i tretira kao nedopustivi i štetni 
akt nasilja nad detetom, već se drži i tradici- 
onalnih metoda vaspitanja koje se ne mogu 
tek tako proglasiti za anahrone, prevaziđene i 
štetne za ukupni razvoj deteta. 

Svaka njegova tvrdnja ili teza propraćena je 
i obimnom i razložnom argumentacijom koju 
zastupa energično, ubedljivo i sa puno entuzi- 
jazma. Uz sve to on se koristi i bogatom ino- 
stranom savremenom literaturom što ga čini 
veoma upućenim u savremene naučne tokove 
i najnovija dostignuća i saznanja iz oblasti ra- 
zvojne psihologije i pedagogije. 

Dr Žikica Simić, 
profesor sociologije 

ISKUŠENJA SAVREMENOG RODITELJSTVA 

Otac i sin su u samoposluzi. Zajedno stavljaju 
namirnice u korpu. Kada je sin ubacio u korpu 
željene slatkiše, otac ih je nežno izvadio i vra- 
tio nazad u raf. No, sin ponovo uzima slatkiše i 
stavlja ih u korpu. Otac ih vraća nazad. Sin po- 
činje da vrišti i da viče: "Ja hoću svoje slatkiše!” 
Otac odmahuje glavom, dok njegovo dete vrišti 
iz sve snage ponavljajući zahtev za slatkišima. 
Zatim dete juri po samoposluzi, ruši namirnice 
sa rafova i baca se na patos, besno mlatarajući 
rukama i nogama. Otac je bespomoćan. Batine 
su zabranjene krivičnim zakonom jer se sma- 
traju zlostavljanjem dece. 

Ovakva scena sa decom je u zapadnim ze- 
mljama sve češća. Kako je fizičko kažnjavanje 
zabranjeno, roditelji se često odlučuju da decu 
smiruju tabletama, uprkos tome što proizvode 
štetne nuspojave kada ih uzimaju osobe u ra- 
zvoju. 

Možda ne bi bile potrebne ni batine, niti ta- 
blete, da je dete vaspitano na vreme. Ali ro- 
ditelji uglavnom prekasno shvate da njihovi 
propusti u ranom vaspitanju nisu beznačajnog 
karaktera. Tada pretnja krivičnim gonjenjem 
preostaje kao jedino sredstvo obuzdavanja lju- 



11 


di koji nikada nisu sazreli kao ličnosti i na sebi 
poneli odgovornost za svoje postupke. 

Najveća tragičnost vremena u kome živimo 
otkriva se u činjenici da je ovaj događaj iz sa- 
moposluge zapravo sadržaj jedne italijanske 
reklame za kondome. Odmah posle scene de- 
teta koje se besno baca po patosu, reklama se 
završava informacijama o ponuđenim kondo- 
mima kao očiglednom preventivnom rešenju 
problema sa decom. Savremeni bračni saputni- 
ci se više nego ikada ranije odlučuju na preven- 
tivnu upotrebu kondoma ili abortusa u oslo- 
bađanju od odgovornosti za koju nisu sigurni 
da mogu da je ponesu na sebi i da je valjano 
ispune. Potencijalni roditelji se boje da neće 
moći posvetiti dovoljno pažnje i obezbediti od- 
govarajuće uslove da bi svoju decu uspešno os- 
posobili za život. Boje se da neće uspeti da ih 
odgajaju kao samostalne ličnosti, sposobne da 
se odupru iskušenju ulice i interneta, narko- 
manije i nasilništva. Iskustvo sa razmaženom 
i neobuzdanom decom, čiji roditelji nisu pri- 
menili pomenutu preventivu, još više ih obe- 
shrabruje u donošenju odluke da sami postanu 
roditelji. Svedoci smo možda najveće moralne i 
duhovne dekadencije zabeležene u istoriji ljud- 
skog roda, i mi se moramo energično suprot- 

staviti njenom uticaju, ako svojim primerom 
ne želimo da postanemo saučesnici u njenom 
zlu. Zato je sasvim očigledno da bi opservaciju 
na temu vaspitanja dece najpre trebalo poče- 
ti sa temom vaspitavanja odraslih. Teško ljudi 
mogu u vaspitavanju dece da ostvare mnogo 
više od onoga što su ostvarili sa samim sobom. 
Ako planiramo da postanemo roditelji, a ne 
pobeđujemo sopstvena životna iskušenja, veli- 
ko je pitanje da li ćemo pomoći deci u isprav- 
nom formiranju njihovog karaktera, jer kao 
što ćemo videti, pravilno vaspitavanje deteta 
podrazumeva neprestanu pomoć detetu u sa- 
vladavanju njegovih životnih iskušenja koje on 
svakodnevno ima na svom nivou. 

Da roditelj može dosta doprineti ispravnom 
razvoju detinje ličnosti i njegovog karaktera 
shvatićemo kroz analizu smisla same roditelj- 
ske odgovornosti u vaspitanju deteta. A da ova 
naša opservacija nije nikakva utopija, uveriće- 
mo se analizom istorijskih izveštaja o plodovi- 
ma ispravnog vaspitanja dece u vreme najvišeg 
civilizacijskog prosperiteta ljudske vrste. Sa- 
vremenim naučnim saznanjima potvrdićemo 
ispravnost načela vaspitanja dece iz vremena 
najveće prosvećenosti ljudskog roda, iz epohe 
razuma i prosvetiteljstva (XVIII and XIX veka]. 

Као što ćemo istorijskim primerima čitavih 
pokoljenja pokazati, deca se zaista mogu odga- 
jati da budu samostalne i odgovorne ličnosti u 
svom odnosu prema sebi, u odnosu prema bli- 
žnjima i prema čovečanstvu. 

SVRHA VASPITANJA 

Smisao svega što postoji pod suncem jeste da 
služi drugome, da voli. Taj smisao je ugrađen u 
svu živu i neživu prirodu. Zato jedini ispravan 
smisao i našeg života jeste da služimo jedni 
drugima pokrenuti nesebičnom ljubavlju. Sve 
naše sposobnosti imaju svrhu da njima izra- 
žavamo ljubav prema sebi, drugima i čovečan- 
stvu. No, mi se uzdižemo iznad sve ostale tvari 
i ostalih stvorenja po slobodi svoje ličnosti da u 
skladu sa svojim htenjem sami izabiramo smi- 
sao svog života - da li zaista hoćemo da svojim 
sposobnostima živimo za druge ljude ili ćemo 
svoje sposobnosti da zloupotrebljavamo radi 
svoje unutrašnje satisfakcije. 

Mi ne možemo da istinski cenimo nikoga zato 
što je sam po prirodi sposoban čovek, ali mo- 
žemo da ga cenimo ili kudimo na osnovu toga 
koju funkciju je pridao svojim sposobnostima. I 
mi smo na takvom ispitu, hteli to da budemo ili 
ne, više ili manje, svaki dan sopstvenog života. 

Ukoliko želimo da ispunimo pravi smisao svog 
postojanja, onda i sami treba da se odupremo 
iskušenju zloupotrebe svojih sposobnosti, da 
bismo ih posvetili uzvišenom smislu življenja 
za druge. 

Mi se moramo rvati sa svojom prirodnom 
sklonošću koja nas navodi da svojim sposobno- 
stima oduzmemo viši smisao i da ih zloupotre- 
bimo radi sopstvene satisfakcije. Zloupotreba 
čulnih doživljaja radi satisfakcije čini nas te- 
lesnima, spremnima da zarad užitka u hrani, 
duvanu i seksu ugrozimo realne egzistencijal- 
ne potrebe. Zloupotreba umnih predstava o 
sopstvenoj vrednosti i veličini nas čini pono- 
sitima, a povređena ponositost uvredljivima 
i agresivnima, spremnim da žrtvujemo život 
radi osvete. Zloupotreba emotivnih doživlja- 
ja nas navodi da ugrozimo mentalno zdravlje 
i postanemo zavisni od opijata (alkohola, dro- 
ge, i sl.) ili da zloupotrebljavamo druge izvore 
prijatnih osećanja (prijateljstvo, muzika, itd), a 
njihovo osujećenje nas vodi u depresiju. 

Zrela ličnost je ona ličnost koja je svoje spo- 
sobnosti uzela u "svoje ruke" i podredila ih 
odgovoru na realne potrebe života, dok je ne- 
sazrela ličnost ona ličnost koja je tražeći satis- 
fakciju u svojim sposobnostima pretvorila iste 



15 


u destruktivne motive koji su ovladali njenom 
voljom i njenom ličnošću. 

Ukoliko ta iskušenja nismo voljni da pobeđu- 
jemo kod sebe, kako ćemo biti voljni i sposob- 
ni da pomognemo deci da ih pobede? Ako tu 
odgovornost ne želimo da preuzmemo na sebe, 
onda zaista ima osnova da dovedemo u duboko 
pitanje našu nameru roditeljstva. A ako želimo 
da budemo pobednici nad životom, donećemo 
sreću i blagoslov mnogima. 

FAZE RAZVOJA LIČNOSTI 

U periodu čovekovog ranog psihofizičkog 
razvoja, roditelji nadomešćuju one odgovor- 
nosti koje samo dete na svom stepenu razvo- 
ja još nije sposobno da preuzme na sebe, pa se 
razvoj ogleda u njegovom postepenom osamo- 
staljivanju od roditelja i preuzimanju životne 
odgovornosti na sebe. 

U najranijoj fazi dete je potpuno zavisno od 
majke jer je nemoćno da se samo stara i za svo- 
je najosnovnije fiziološke potrebe. U toj fazi 
razvoja, na osnovu brižnosti majke koja odgo- 
vara na njegove potrebe za ljubavlju i staratelj- 
stvom, dete razvija predstavu o ljubavi koja mu 
pruža sigurnost i koja njegovu majku čini do- 
stojnom poverenja i uzdanja. Zatim, u periodu 

od oko svoje druge godine, dete osamostaljuje 
svoju ličnost, tako što razvija volju da bi moglo 
samo da se stara za svoje najosnovnije potrebe. 
Zatim, još uvek u predškolskom dobu, nastupa 
faza razvoja polnih sposobnosti kada se muška 
deca igraju borbenih igara a ženska sa lutka- 
ma. Razvijena imaginacija i igra nadomešćuju 
susret sa realnim životnim odgovornostima za 
koje dete još uvek nije spremno. Dete je na tom 
stepenu razvoja još uvek okrenuto ka sebi sa- 
mom ; jer jedino ukoliko razvije svoju volju da 
može samo za sebe da se stara, moći će kasni- 
je da bude brižno i prema potrebama drugih 
ljudi. U školskom dobu polni razvoj biva stišan 
jer dete intenzivno razvija svoj intelekt da bi 
bilo sposobno da prepozna realne potrebe ži- 
vota. A zatim, da bi bilo u stanju da odgovori na 
te potrebe života, u pubertetu, ono intenzivno 
razvija svoje talente (specifične za sopstveni 
pol i aktuelne potrebe života). Tada adoles- 
cent formira svoj identitet i osamostaljuje se 
od roditelja, da bi pri završetku adolescencije 
bio sposoban da sam donosi najvažnije životne 
odluke. Svoju socijalnost on prvo manifestuje 
prema bliskim osobama, prema prijateljima i 
kroz bračni odnos, da bi kasnije u svom psiho- 

fizičkom razvoju postao osposobljen da pruži 
odgovor na potrebe šire društvene zajednice. 

Roditelj greši ako od deteta traži ispunja- 
vanje onih odgovornosti koje nisu adekvatne 
njegovoj fazi razvoja ili ako zanemaruje da mu 
prepusti one odgovornosti koje su adekvatne 
aktuelnoj fazi njegovog razvoja. Zato ćemo pro- 
učiti osnovne faze detinjeg razvoja i ukazati na 
odgovornosti roditelja u vaspitanju deteta. 

Sposobnosti koje nam se prirodno razvijaju 
od najranijeg detinjstva prirodno nam i pred- 
stavljaju iskušenje da na njima "parazitiramo" 
tražeći u njima svoju unutrašnju satisfakciju. 
Takvo "parazitiranje" se u psihologiji nazi- 
va vezivanjem, učvršćivanjem ili "fiksacijom". 
Ono dovodi do zaostajanja u razvoju naše lič- 
nosti. 

“Duševni razvoj deteta odvija se postupno kroz 
pojedina razdoblja. U svakom novom, uznapre- 
dovanom i uslovno rečeno zrelijem razdoblju 
zaostaju i učvršćuju se (fiksiraju), u manjem ili 
većem obimu zaostaci, uporišne tačke, prethod- 
nog razdoblja. Koliko će se razvoj zadržavati 
i učvrstiti na jednoj ravni zavisi od bioloških 
obeležja ali i iskustva deteta u odnosima sa 
okolinom. Pod pritiskom loših iskustava i jakih 
osujećenja, dete doživi snažan strah i strepnju i 



19 


“okleva” da se izlaže novim, bolnim i osujeću- 
jućim iskustvima. Ono se oseća mnogo sigur- 
nije u već zauzetom položaju, “busiji”. Kao da 
mu se “ne ide dalje”, “ne raste” i “ne razvija”, 
jer bi ova nova iskustva u odnosima mogla biti 
neizdrživo bolna. Tu počinju prava vezivanja i 
učvršćenja nagonske energije u pojedinim fa- 
zama razvoja.” (Nevenka Tadić, Psihijatrija de- 
tinjstva i mladosti, str. 69) 

Učvršćivanje (fiksacija) je utoliko jače ukoli- 
ko je dete više osujećivano u svojim težnjama i 
potrebama, ali i u slučaju njihovog preteranog 
zadovoljavanja: 

“Preterana zadovoljavanja i preterana osujeće- 
nja olakšavaju učvršćivanje jer dete, zahvalju- 
jući preteranoj popustljivosti, nije osposobljeno 
da izdrži čak ni blaga osujećenja.” (Isto, str. 70) 

“Psihopatologija ili problemi sa mentalnim 
zdravljem takođe mogu biti izazvani fiksaci- 
jom na bilo kojoj od ovih faza razvoja. Fiksa- 
cija se može razviti kao posledica prekomerne 
frustracije ili preteranog zadovoljenja.” (Poul 
Rohleder, Critical Issues in Clinical and Health 
Psychology, pg 24) 

Za razliku od vezivanja (fiksacije), koja je 
"prirodan" proces, proces odrastanja ličnosti 
jeste voljan proces i zahteva odlučujuću ulogu 

razuma, savesti i volje. Kada razum raskrinka 
određene motive i namere kao loše, savest ih 
proglašava lošim i traži od čoveka da se tim 
lošim motivima odupre, i da se pokori dobrim 
motivima. Da bi dete moglo da razvije te spo- 
sobnosti ličnosti i da njima postane čovek, 
mora izgraditi zdrav razum sposoban da razli- 
kuje dobro od zla. Takođe, mora razviti savest 
koja će ga osuditi kada je u iskušenju da učini 
loš izbor. I takođe mora razviti snagu volje da 
se iskušenjima života može odupreti. Jednoga 
trenutka će se sve sposobnosti iz različitih faza 
razvoja složiti između sebe i dete će postati čo- 
vek odgovoran za sopstvene postupke. 

Kako se te sposobnosti razvijaju dok je dete 
u rukama roditelja, odgovornost roditelja da 
pomogne detetu da te sposobnosti razvije i po- 
stane čovek jeste velika. Ukoliko roditelj ne po- 
mogne detetu u razvoju zdravog razuma, dete 
neće razlikovati dobro od zla onda kada bude 
u iskušenju. Ako roditelj ne pomogne detetu 
da postane savesno, ono neće mariti kada ga 
razum bude pozivao na odupiranje iskušenju. 
Ako ne pomogne detetu da razvije moć volje, 
ono neće imati snage da se iskušenju odupre. 
Sve te sposobnosti se u razvoju deteta ne po- 
javljuju u istom trenutku već postepeno, i zato 

se iskušenja deteta razlikuju između različitih 
faza njegove ličnosti, a samim tim se razliku- 
je delo vaspitanja koje roditelj treba da obavi. 
Roditelj ima odgovornost da pomogne detetu 
da ono ne zloupotrebi onu sposobnost koja je 
tipična za trenutnu fazu razvoja, inače će re- 
zultat biti detinje vezivanje za tu fazu i zaosta- 
janje u razvoju njegove ličnosti. 

FAZA ZAVISNOSTII RAZVOJA POVERENJA 

U najranijem razvoju dete je potpuno zavi- 
sno od majke. Zdrav razvoj njegove ličnosti u 
ovoj fazi zavisi isključivo od njegovih roditelja 
i rezultuje njegovom spremnošću da se sa pot- 
punim poverenjem i sigurnošću na njih osloni. 
Ispravnim vaspitanjem bez preteranog osuje- 
ćenja (koje izaziva nesigurnost i nepoverenje) 
i bez preteranog zadovoljavanja više od njego- 
vih realnih potreba (koje formira razmaženost 
njegove ličnosti), dete se može u velikoj meri 
sačuvati od fiksacije na ovom stepenu razvo- 
ja. No ; zaustavljanje na toj fazi razvoja, kada je 
normalno da dete bude u centru pažnje rodi- 
telja, može da formira egocentričnu potrebu 
koja ga potom celog veka opterećuje da mora 
da oseća da je u centru pažnje drugih ljudi i da 
sve postoji da bi mu ugađalo. 

Svejedno je da li majka zanemaruje dete i 
emotivnim ranjavanjem kod njega budi neu- 
gasivu potrebu za dokazima njene ljubavi ili 
možda dete preterano mazi navodeći ga da se 
opija osećanjem voljenosti. U oba slučaja, dete 
se navodi na formiranje neugasive potrebe za 
osećanjem voljenosti. 

Jedna od najvećih savremenih prepreka 
ispravnom vaspitanju dece svakako jesu majke 
koje ne pokreće prava ljubav prema detetu već 
sebični sentiment. Mi ne možemo da cenimo što 
majke osećaju ljubav prema svojoj deci kada to 
same nisu izabrale, jer je to jednostavno pro- 
dukt njihove genetike. Ali možemo da ih ceni- 
mo na osnovu funkcije koje one pridaju svojim 
osećanjima. Ako majka više voli osećanja koje 
joj dete izaziva, od same ličnosti deteta i nje- 
govih realnih potreba ; ona svojom nezrelom 
ulogom svojih osećanja sama formira sebičan 
odnos prema detetu, a ne odnos prave ljuba- 
vi. Takva majka teško može da vaspita dete da 
bude kako treba, jer ne može da podnese osu- 
jećenje svoje sebičnosti kada dete vaspitava jer 
to često podrazumeva da se dete buni i plače. 
Da bi izbegla neprijatna osećanja, takva majka 
udovoljava detinjim slabostima, razmazuje ga i 
čini da ono samo bude sebično. A nepobeđena 

sebičnost prirodno vremenom vodi njeno dete 
u nezahvalnost i depresiju, jer su sebični moti- 
vi neutoljivi. Majke pokrenute sebičnim senti- 
mentom ne mogu da podnesu da im dete plače, 
čak i kada plače samo da bi tako majku privo- 
lelo da udovolji njegovim krajnje bezrazložnim 
hirovima. Na primer, dete može plakanjem pri- 
tiskati majku da ga ona stalno nosi ili da mu 
daje nezdravu hranu. Majka sa nepobeđenim 
sebičnim sentimentom neće "imati srca” da se 
takvim hirovima odupre, a to će biti pre svega 
na štetu deteta koje time neće naučiti da svoje 
želje obuzdava. Često se slabost roditelja vidi u 
popuštanju dečjim hirovima za slatkišima, koji 
su zbog visoke koncentracije šećera štetni po 
mozak i imunitet deteta. Majke su slabo svesne 
da preko te slabosti, koje one pogrešno naziva- 
ju pojmom ljubavi, pristaju na detinju manipu- 
laciju. 

“Mnogi toliko ugađaju svojoj deci da će im radi- 
je dozvoliti da ulete u bilo kakav prestup, nego 
da ih ukore. Oni ne mogu da podnesu plač svoje 
dece i zato udovoljavaju svakom njihovom hiru 
i zlim željama. Takvi roditelji nanose sramotu 
sebi, a nevolju svojoj deci: jer Bog često mora 
da ih ukorava. Teške su Božje korekcije i često 
snalaze i roditelja i dete: kao što je sud došao na 

Ilija i njegove sinove, jer takvi roditelji postaju 
saučesnici u gresima svoje dece: a takođe i u 
sudovima koji pohode njihovu decu.” (William 
Gouge, Of Domesticall Duties, godina 1622.) 

“Jako malo roditelja počinje rano da poučava 
svoju decu poslušnosti. Obično dete napuni dve 
ili tri godine pre nego što roditelji počnu sa vas- 
pitavanjem, a do tada se uzdržavaju od disci- 
plinovanja misleći da je dete previše malo da bi 
moglo da sluša. Ali sve to vreme samovolja jača 
u malom biću, i svakim danom je sve teže rodi- 
telju da stekne kontrolu nad detetom. ... Nemoj- 
te davati deci bilo šta zbog čega plaču, čak iako 
vaše nežno srce želi to tako snažno da uradi; 
jer ukoliko jednom zadobiju pobedu plakanjem, 
očekivaće da to ponovo učine. ... Deca moraju 
da nauče da njihove želje ne mogu biti zadovo- 
ljene ukoliko su podstaknute sebičnošću. ... Ni 
u jednom slučaju majka ne bi trebalo da dopusti 
detetu da stekne preimućstvo nad njom; i u cilju 
očuvanja ovog autoriteta, nije neophodno pribe- 
gavati oštrim merama; čvrsta, stabilna i smire- 
na ruka i ljubaznost koja će uveriti dete u vašu 
ljubav prema njemu će postići cilj. Ali ukoliko 
dopustite da sebičnost, bes i samovolja idu svo- 
jim pravcem tokom prve tri godine detinjeg ži- 
vota, biće dosta tešlco da dete potčinite zdravoj 



25 


disciplini.” (E.G. White, Child Guidance, http :// 
svetlost.org/vodic_o_vaspitanju.pdf) 
Zadržavanje u razvoju deteta ostavlja tragič- 
ne posledice na samu ličnost deteta kada ono 
odraste. Realna detinja potreba za uzdanjem u 
pomoć roditelja tada se transformiše u preba- 
civanje sopstvene odgovornosti na druge lju- 
de da zadovolje njegove potrebe, dok se realna 
potreba za voljenošću i pažnjom roditelja tran- 
sformiše u neugasivu psihološku potrebu za 
osećanjem voljenosti. 

Preterana očekivanja od onoga što drugi po- 
jedinci i zajednica treba da urade za tu osobu 
dovodi do gubitka interesovanja da se razume- 
ju potrebe drugih ljudi i volje da se na njih od- 
govori. 

Osujećenje potrebe za sigurnošću u toj fazi 
razvoja može da ostavi traga u strahu i ne- 
poverenju u kasnijem odnosu te osobe prema 
drugim ljudima. 

Nesazrelost i zadržavanje razvoja odrasle 
ličnosti na nivou deteta rezultuje egocentrič- 
nim očekivanjima, koja više nije moguće za- 
dovoljiti, ne samo zato što više nema ko da ih 
zadovolji, već zato što su sama egocentrična 
očekivanja po svojoj prirodi neutoljiva. Zato je 
važno shvatiti značaj pravovremenog vaspita- 



26 


nja. Ukoliko deca ne pobede svoje želje i hirove 
kao mala, ona će ih pod drugim formama ispo- 
ljavati i kada odrastu. 

Rezultat osujećenja hirova koje više nije mo- 
guće zadovoljiti jeste konstantna nota depresi- 
je i nezahvalnosti. Krajnji rezultat zadržavanja 
na prvoj fazi razvoja u socijalnom odnosu jeste 
nezahvalna i depresivna osoba, za koju drugi 
ljudi ne postoje kao ličnosti sa svojim potreba- 
ma. Oni postoje samo kao izvor njene zabave, 
zadovoljenja njene znatiželje i njene psihološke 
potrebe da se oseća da je u centru njihove lju- 
bavi, brižnosti i pažnje. 

FAZA SAMOSTALNOSTII RAZVOJA VOLJE 

Dete koje je ljubaznim osmehom reagovalo 
na ljubav i pažnju nepoznatih osoba, odjedan- 
put ih odbacuje sa gnušanjem. Dok je ranije 
moglo da se raduje pažnji drugih ljudi, nepo- 
sredno pred drugi rođendan, njihove znake 
ljubaznosti počelo je da shvata kao atak na svoj 
Ego. Možda je ovo ekstreman primer početka 
druge faze razvoja detinje ličnosti, ali se deša- 
va da dete, bar privremeno, ne želi da prizna 
zavisnost od tuđe ljubavi i pažnje, što se otk-ri- 
va i kroz njegovu sklonost da se duri. Nekada, 
vrlo burno, faza zavisnosti sa geslom " Mama , ti 

sve učini!" biva zamenjena fazom nezavisnosti 
sa geslom “Majko, pusti me, sam ću!" 

U periodu između prve i druge godine života 
kod deteta se formira autonomija ličnosti i ono 
sada na sebe postepeno preuzima odgovornost 
da samo čini ono što je ranije očekivalo od ro- 
ditelja. Ranije, dete se plašilo dubokog muš- 
kog glasa svog oca, a sada, u novoj fazi razvoja, 
uloga oca dobija sve veći značaj, jer mu treba 
dodatna pomoć nekog snažnog i neustrašivog 
ko će mu uliti poverenje i snagu za nove život- 
ne poduhvate. Roditelj može proizvesti zakr- 
žljavanje osamostaljivanja ličnosti deteta ako 
u toj fazi oslobodi dete od onih odgovornosti 
koje ono treba da preuzme na sebe, kao što su 
oblačenje, pranje ruku, obedovanje, vršenje 
nužde, sakupljanje igračaka, održavanje ured- 
nosti, itd. Ukoliko dete ne razvije brižnost da 
se samo stara za sebe i svoje sopstvene potre- 
be, biće sklono nemarnosti prema potrebama 
drugih u vreme svoje kasnije socijalizacije. 

Suprotno od iskušenja odbijanja deteta da 
se osamostali jeste iskušenje deteta da mu ne- 
zavisnost postane sama sebi cilj. Takva zlou- 
potreba nezavisnosti, koja rezultuje slepom 
nezavisnošću prema autoritetima, zove se gor- 
dost. Zato takvo dete može da oseća neprijatno 

poniženje ličnosti kada treba da prizna svoje 
slabosti i zavisnost od drugih. Iako dete treba 
hrabriti da ima moć da ispunjava svoje odgo- 
vornosti, veoma bi bilo loše da se ono motiviše 
na te odgovornosti laskanjem njegovoj nezavi- 
snosti i predstavi o sopstvenoj vrednosti, jer 
bi kao rezultat dobili detinju gordost i pono- 
sitost. Sama svest o sopstvenoj nezavisnosti, 
vrednosti i moći ne sme da se predstavlja dete- 
tu tako da mu ono bude pokretački motiv, već 
samo pokazatelj da je sposobno da ispuni svoj 
poziv. Nije greh osećati ponos zbog uspeha, ali 
jeste greh ako dete postane ponosito, a to zna- 
či da mu je umesto ljubavi, pokretač postala 
sama sujetna želja za sopstvenom vrednošću. 
Pokretački motiv deteta treba uvek da bude i 
da ostane motiv ljubavi. A prava ljubav je uvek 
odgovor na potrebu života, a ne odgovor na po- 
trebu Ega za unutrašnjom satisfakcijom. 

Otkrivena ljubav samog roditelja prema de- 
tetu, kroz strpljiv i ljubazan odnos, treba da 
bude inspiracija detetu za poslušnost, dok 
svest o sposobnosti da svoje odgovornosti 
može da ispuni treba da ostane na nivou svesti 
o mogućnosti, a ne da dobije ulogu pokretača. 

Da bi dete moglo da napreduje, ono stalno 
mora da ima ciljeve i ideale koji prevazilaze 

njegovo postojeće iskustvo. Ali, ako detetom 
ovladaju gordost i ponositost, ono može kroz 
ceo život zadržati prezir prema svemu što je 
od njega bolje i uzvišenije, jer ne može da se 
suoči sa svešću o sopstvenim nedostacima i 
potrebom za radom na sebi. Sve što je bolje od 
njega samog, čovek bi prirodno trebalo da uzi- 
ma kao uzor, ali gorda osoba ima potrebu da 
sve što je bolje obezvredi i osudi, da ne bi svoj 
sopstveni gordi Ego time ugrozila. 

Takođe, gordost uništava zdrav socijalni od- 
nos, jer ne dozvoljava priznanje potrebe za sa- 
radnjom sa ostalima u ostvarenju cilja. Osoba 
hoće sve sama. Nepobeđena gordost takođe 
donosi veliko zlo u međuljudske odnose tako 
što ljude čini uvredljivim i sklonim sukobu sa 
drugima. Dete će svakako doći u susret sa ne- 
pravdom u svom odnosu sa drugom decom i 
odgovornost roditelja je da ga nauči da na ne- 
pravdu reaguje krotkim i poniznim duhom, te 
da od neprijatelja napravi sebi prijatelja. Ako 
dete reaguje osvetoljubivošću, treba mu obja- 
sniti da će tada najveću nesreću i izvor nemi- 
ra podići u sopstvenom srcu, koji će zadržati u 
sebi i kada nepravda bude eliminisana. A ako 
reaguje ljubavlju i praštanjem, imaće mir koji 
prevazilazi svaki razum. Zrela reakcija ne po- 

drazumeva da dete ne sme da brani sebe i dru- 
ge, ako slučajno nije u prilici da se obrati za po- 
moć odraslima. Ali ako dete ima nepobeđenu 
gordost, želja da odbrani poniženo Ja, a ne da 
odbrani sebe, navešće ga na borbu protiv mno- 
gostruko jačeg protivnika na sopstvenu štetu. 

Dečja autonomija se najčešće izopačava i 
manifestuje kroz neposlušnost, pa se zato i leči 
zahtevima za poslušnost. Neposlušnost treba 
u korenu sankcionisati jasnim granicama ina- 
če će ona ostati i vremenom se i dalje razvijati, 
što će proizvesti samovoljno i buntovno dete. 
Ukoliko dete ne razvije moć volje da sluša au- 
toritet roditelja, neće imati snagu volje ni da 
sluša autoritet sopstvenog razuma kada ga ka- 
snije bude steklo. 

U tom dobu dete razvija sposobnost logičkog 
mišljenja (formalne doslednosti) a zatim i spo- 
sobnost imaginacije, ali nema razvijenu spo- 
sobnost razuma da analizira smisao situacije 
i da razume potrebe života da bi samo znalo 
da na njih ispravno odgovori. Tu odgovornost 
razumevanja zadržavaju na sebi još uvek rodi- 
telji, dok dete ispunjava naloge roditelja, bez 
dublje analize njihovog smisla. Iako roditelj 
objašnjava smisao svojih zahteva onoliko ko- 
liko to dete može da shvati, samo dete je sve 

vreme zavisno od autoriteta roditelja koji mi- 
sli i odlučuje umesto njega samog. Ova faza 
razvoja je presudna za razvoj detinje volje, a 
ne za razvoj njegovog razuma, koji se tada tek 
postepeno razvija, da bi primat zauzeo tek u 
školsko doba. Pojedini roditelji izgovaraju svo- 
ju nemarnost u vaspitanju rečima da je dete 
još isuviše malo da bi shvatilo zašto je nešto 
loše ili dobro, pa mu ni ne pomažu da se odu- 
pre svojim iskušenjima. Zato danas imamo do- 
sta odraslih ljudi koji dovoljno dobro razumeju 
zašto je konzumiranje duvana loše, ali nemaju 
snagu volje da duvan ostave, jer njihovi rodite- 
lji nisu smatrali da je njihovo dete svoju volju 
uopšte trebalo da koristi u odupiranju svojim 
iskušenjima. 

U periodu između treće i četvrte godine kod 
deteta se budi razvoj polnih (negenitalnih] spo- 
sobnosti koje formiraju interesovanja različita 
za različite polove (brižnost kod ženske dece, 
borbenost kod muške), a koje takođe zahteva- 
ju razvoj volje u obuzdavanju njihove nezrele 
funkcije. Kod pojedine dece se javlja i infantil- 
na seksualnost. 

Videli smo mačiće kako još kao mladunčad 
vrebaju jedan drugoga, skaču i bore se izme- 
đu sebe kao da su neprijatelji. Ali sve to vreme 

oni imaju uvučene kandže jer se samo igraju. 
Tako i dete vežba i razvija svoje sposobnosti 
kroz maštu i igru, da bi se tako pripremilo da 
ih upotrebi kasnije u životu kada odraste. 

Na grešku i neuspeh u samoj igri dete rea- 
guje smehom, dajući tako poruku “Ja se samo 
igram!", dok na grešku i neuspeh u svojim sva- 
kodnevnim odgovornostima dete reaguje tu- 
gom i jadikovanjem, tražeći na taj način pomoć 
roditelja. Tada su i smeh i jadikovanje normal- 
ni mehanizmi odricanja od odgovornosti koje 
dete još nije psihofizički osposobljeno da pre- 
uzme na sebe. Tek u periodu adolescencije igra 
i zavisnost od roditelja bivaju nadomešćeni 
izraženom savesnošću i ličnom odgovornošću 
osobe. 

No, zadržavanje u razvoju ličnosti na ovom 
nivou može rezultovati nespremnošću potom 
odraslog čoveka da se suoči sa svojom život- 
nom odgovornošću, te da se nje odriče na oba 
načina: buđenjem samosažaljenja kroz stav “Ja 
sam jadan , nemoćan da budem odgovoran , pre- 
ma tome nisam kriv za svoj neuspeh već su krivi 
drugi koji mi nisu pomogli!" i buđenjem neoz- 
biljnosti kroz stav “Ja se samo igram (zezam se), 
nisam ozbiljan!". Osobe koje prose na ulici če- 
sto naprave jadan izraz lica kojima žele sebe 

da opravdaju da nisu krive što moraju da pro- 
se. Naša narodna muzika svojim rečima često 
otkriva duh jadikovanja nad sobom i svojom 
sudbinom kao da čovek nije sposoban da vlada 
sobom i da svoju sudbinu uzme u svoje ruke. U 
narodu postoji izreka koja prepoznaje neozbilj- 
nost kao mehanizam oslobađanja od lične od- 
govornosti: "Ko se mnogo smeje, njemu se ne 
veruje!" Decu treba učiti da se raduju dobroti i 
pravdi, a ne da se raduju kojekakvim gluposti- 
ma, što formira budući mehanizam oslobađa- 
nja od životne odgovornosti. Tako i samosaža- 
ljenje i neozbiljnost često postaju odbrambeni 
mehanizmi kojima se odrasli ljudi bore protiv 
glasa svoje savesti koja ih poziva da preuzmu 
odgovornost života na sebe i da konačno odra- 
stu. Rezultat odbijanja da se odraste jeste stal- 
na zavisnost od roditelja i potom traženje od 
drugih ljudi, pa i od države, da zameni raniju 
ulogu roditelja, često sa sklonošću da se drugi 
okrivljuju za sopstvene probleme. 

Nesazrelost ličnosti u ovoj fazi razvoja, kada 
dete kroz igru razvija maštu i imaginaciju, 
onemogućava detetu da kasnije na sebe preuz- 
me na sebe odgovornosti odraslog čoveka, bilo 
zato što je nemaštovito u dolaženju do ideje, 
bilo zato što od života beži u svet ideje. Imagi- 

nacija ima za svrhu da čoveku da ideje kojima 
treba da olakša i ulepša sopstveni i tuđi život, 
ali zloupotreba imaginacije radi satisfakci- 
je formira osobu koja od odgovornosti života 
beži u svoj svet mašte i imaginacije. Zato, po- 
red redovnog prava na igru, detetu treba obez- 
bediti i redovne odgovornosti koje će ga čuvati 
od pogrešne uloge imaginacije, a to je discipli- 
novano ispunjavanje onih kućnih odgovorno- 
sti koje dete može da ponese na sebi na svom 
nivou psihofizičkog razvoja. 

Veoma je važno da se detinji um sačuva od 
prizora TV-a i filma koji mu mogu zatrovati ma- 
štu lošim idejama. Sadržaj priča za decu mora 
biti plemenit da bi kod dece formirao ideju o 
višem smislu postojanja i življenju za čovečan- 
stvo. Priče za decu u vreme najveće prosveće- 
nosti zapadne civilizacije bile su poučne priče 
sa moralnim upozorenjima, utemeljene na opi- 
sima biblijskih događaja a ponekad i na pouč- 
nim basnama, gde se glavni junaci pojavljuju u 
liku životinja koje govore kao ljudi i pokazuju 
dobre ili zle osobine. Dečja mašta je tako uče- 
stvovala u pripremi budućeg borca za borbu 
protiv životnih nedaća i iskušenja. 

“Problemi surovosti, siromaštva, ropstva i al- 

kohola prikazani su u dečjoj literaturi, baš kao 

što su otkriveni u književnosti i životu odraslih. 
... Dečja priča „Prodan u ropstvo“ (1878) pro- 
testovala je protiv viskija i vina jer je opijanje 
alkoholom bilo isto toliko loše koliko i opijanje 
materijalizmom koje je vodilo u ropstvo duha.” 
(Ann Trugman, Victorian Ideology and British 
Children’s Literature, 1870-1914, p. 47) 

Dečja literatura u Engleskoj toga vremena 
otkriva priče o hrabrim britanskim vojnicima 
koji presreću arapske gusare sa crnačkim ro- 
bljem i koje oslobođene od lanaca ropstva vra- 
ćaju u Afriku, o misionarima koji Jevanđeljem 
prosvećuju domoroce i iskorenjuju njihove su- 
rove običaje i međuplemenske sukobe, o leka- 
rima koji u medicinskim misijama leče njihove 
bolesne. Američka literatura govori o nesreć- 
nim američkim Indijancima koji pored strada- 
nja od epidemija umiru i od gladi jer ishrana lo- 
vom ne može da podmiri njihove potrebe. Ona 
uzdiže plemenite akcije da se Indijanci odupru 
svom tradicionalno prezrivom odnosu prema 
manuelnom radu i osposobe veštini poljopri- 
vrede. Romani u to vreme, sem sa par izuzeta- 
ka, nisu bili popularni. Svest da dete treba da 
se pripremi da od života da napravi lepu pri- 
ču, a ne da od nje beži u svet mašte, istisnula 
je romane sa polica omiljene i poželjne litera- 

ture. Pored Biblije i duhovne literature, odra- 
sli su najčešće čitali stručnu literaturu koja je 
pružala praktične savete za raznorazne potre- 
be tadašnjeg života, takođe istorijske knjige i 
periodičnu štampu. Ali, potonja dekadencija 
zamenila je ozbiljno štivo zabavnim, duhovnu 
literaturu koja je promovisala rad na sebi, za- 
menilo je bavljenje tuđim gresima kroz interes 
za žutu štampu, dok je interesovanje za struč- 
nu literaturu, zamenjeno romanima kojima su 
posebno mladi bežali od izaziva života u svoj 
svet mašte. Opijanje romanima je tada krajem 
epohe racionalizma i prosvetiteljstva donosi- 
lo iste plodove kao i savremeno opijanje video 
igricama, popularnom muzikom i internetom. 
Pogledajmo inserte iz teksta pod naslovom 
"Mentalne pijanice" objavljenog u literaturi 
1890. godine: 

“Um se hrani senzacionalnim pričama. Oni žive 
u nestvarnom svetu i nesposobni su za praktič- 
ne životne dužnosti. Posmatrala sam decu ko- 
jima je dozvoljavano da ovako odrastaju. Bilo 
kod kuće ili van, oni su ili uznemireni ili sa- 
njivi, i nesposobni su da razgovaraju, osim o 
najprostijim stvarima. ... Duhovno razmišljanje 
i razgovor čini im se bez ukusa. Mentalna hra- 
na, u kojima traže zadovoljstvo je zatrovana po 
svojim posledicama i vodi ka nečistim i čulnim 

mislima... Oni idu kroz život sa bolesnom ma- 
štom preuveličavajući svaku malu neprijatnost. 
Stvari koje zdrav razuman um ne primećuje, 
postaje njima nepodnošljivo iskušenje, nepre- 
mostiva prepreka. Njima je život pod stalnom 
senkom. Oni koji gaje naviku jurnjave kroz uz- 
budljive priče, osakaćuju svoju mentalnu snagu 
i diskvalifikuju sebe za energično razmišljanje i 
istraživanje... Kada se kultiviše apetit za uzbud- 
ljive, senzacionalne priče, moralni ukus postaje 
izopačen, a um nezadovoljan, osim ukoliko se 
neprestano hrani ovom bezvrednom, nezdra- 
vom hranom. ... Um žudi za stimulacijom kao 
što pijanica žudi za alkoholom. ... Ne možemo 
pronaći pogodnije ime za njih nego “mentalne 
pijanice”.” (EGW, CE 186-187, 1890) 

FAZA INTELEKTUALNOG RAZVOJA 

U predškolskom dobu dete je razvijalo spo- 
sobnost da zna šta treba da uradi slušajući 
pravila ponašanja, a u školskom dobu razvija 
sposobnost da razume smisao - šta od njega 
zahtevaju potrebe života, dok će u vreme ado- 
lescencije da razvija sposobnost tehnike i na- 
čina sprovođenja odgovora na potrebe života. 

Svakako najvažnija faza u razvoju intelekta 
jeste faza njegovog razvoja u vreme školskog 
doba kada dete razvija razum da bi moglo da 

shvati koje su realne potrebe života, da bi na 
njih moglo razumno i da odgovori. Sloboda uma 
će na taj način čoveku pružiti slobodu dela. No, 
takva pamet se danas retko ceni. Roditelji če- 
sto ulažu poseban napor da njihovo dete razvi- 
je određene talente, ali gotovo nikakav napor 
da te talente stave u pravilnu funkciju. Zato se 
dešava da deca koja na testovima inteligencije 
otkrivaju genijalne rezultate pokazuju praktič- 
nu nesposobnost da se snađu u životu. I njihovi 
vršnjaci često bivaju iznenađeni kako neko ko 
pokazuje takvu tupost u socijalnom odnosu, 
može biti smatran veoma inteligentnim. 

Neko može da postane genije iz oblasti ma- 
tematike jer je dobro razvio sposobnost razu- 
mevanja logičke konzistentnosti koja se razvi- 
ja u predškolsko doba, a da uopšte nije mudra 
osoba jer nema razvijenu sposobnost razuma 
da razume šta jeste, a šta nije pravi odgovor 
na realne potrebe sopstvene ličnosti i na po- 
trebe drugih ljudi. Ta sposobnost razuma da 
razlikuje, ne samo logično od nelogičnog, već 
smisleno od besmislenog jeste neophodna da 
bi osoba svoje talente stavila u funkciju odgo- 
vora na realne potrebe života. Roditelji mogu 
da pomognu detetu da samo analizira smisao 
situacije da bi shvatilo koje su zaista realne po- 

trebe života, a mogu i da mu odmognu ako ga 
navode da se i dalje slepo drži njihovih sudova ; 
ne ulazeći u analizu niti u objašnjenja njihovog 
smisla. Ako u vreme školskog doba ne razvije 
zdrav razum, dete neće biti sposobno da ka- 
snije kao odrasla osoba na pravilan način pre- 
uzme na sebe odgovornost zrele ličnosti, jer 
neće moći da razlikuje šta jeste smislen a šta 
besmislen odgovor na potrebe života. Umesto 
slušanja glasa razuma, imaće regresivnu sklo- 
nost da se osloni na prethodne faze razvoja i da 
traži oslonac u autoritetima koji misle umesto 
njega samog, ili da se povodi za većinom, ili da 
se osloni na pravila ponašanja koja će slepo da 
primenjuje ne razmišljajući o smislu svojih po- 
stupaka, ili će se možda osloniti na svoja ose- 
ćanja i želje. 

Zadržavanje i fiksacija na ovoj fazi razvoja 
može da rezultuje radoznalošću koja je sama 
sebi cilj ("filozofiranje"), umesto da ima za svr- 
hu razumevanje potreba života da bi se na njih 
odgovorilo svrhovitom akcijom. Opšta neodra- 
slost ličnosti na bilo kojoj fazi razvoja menja 
funkciju razuma, tako da se razum, umesto da 
prethodi odgovornom izboru između smisle- 
nih i besmislenih postupaka, koristi naknad- 
no, da opravda pogrešan izbor. 

Kohelbergovi moralni stadijumi i funkcija razuma 

Sta to 

treba da uradim? Zašto 
Principi t 0 treba da uradim? 


Razumevanje 
potreba života 


Iz kojih motiva 

to treba da uradim? 
Iz dobrih ili loših? 


Kako to 

treba da 
uradim? 

Razumevanje 
pravog odgovora 
- tehnike i metoda, 
na potrebe života 


PUBERTET 



Н Stadijum 1 Stadijum 2 fZH Stadijum 3 Stadijum 4 

Razvoj volje Razvoj razuma Razvoj samoanalize Razvoj talenata 

U predškolskom dobu dete razvija volju da vlada sobom, u školskom dobu razvija razum da 
razume potrebe života, a u pubertetu sposobnosti (talente) da odgovori na potrebe života 


Tokom školskog doba dete razvija dve spo- 
sobnosti razuma koje su bitne za njegov moral- 
ni život. Prva je analiziranje smisla sopstvenih 
postupaka, kada ono samo biva osposobljeno 
da razlikuje ponašanje koje je zaista odgovor 
na potrebe života, od ponašanja koje je odgo- 
vor na potrebe sopstvenog Ega, a koje tada 
po njegovoj zdravoj savesti predstavlja greh. 
Druga sposobnost je sposobnost preispitivanja 
kvaliteta unutrašnjih pokretačkih motiva, pa 
osoba razlikuje dobro delo koje je učinjeno iz 

prave ljubavi od dobrog dela koje je učinjeno iz 
loših motiva: griže savesti, sebičnog sentimen- 
ta, ponositosti, itd. Ta mudrost koja se razvi- 
je u školsko doba najčešće počinje da se gubi 
sa pojavom puberteta. Naime, razum je potre- 
ban osobama koje pokreće prava ljubav, jer je 
njihovo ponašanje odgovor na potrebe života. 
Ali kada su osobe nezrele, tada njima nije cilj 
da odgovore na potrebe života, već na potrebe 
Ega za satisfakcijom, pa im zato razum sme- 
ta. Zato, ukoliko svoja polna iskušenja puber- 
tetlija ne bude hteo zrelo da savlada, stečena 
mudrost školskog doba će početi da opterećuje 
njegovu savest zahtevajući reformu pokretač- 
kih motiva i pobedu nad iskušenjima puberte- 
ta. I on će imati iskušenje da krene da se bori 
protiv zdravog razuma, bilo formiranjem filo- 
zofije koja izgovara njegove padove, bilo tehni- 
kama raznih opijata. 

Za upotrebu duvana, marihuane, slušanje 
zabavne muzike i igranje video igrica je zajed- 
ničko da izazivaju skok hormona dopamina 
koji blokira prednji korteks zadužen za save- 
sno preispitivanje i odlučivanje. Tako raznovr- 
snim tehnikama opijanja ljudi dolaze u stanje 
da mogu da se ponašaju neodgovorno, a da ih 
savest i razum zbog toga ne uznemiravaju. 

Decu u tom uzrastu treba ohrabriti slobo- 
dom koju im razum i obrazovanje pružaju, te 
ih razumnim argumentima osvedočavati da je 
najviši smisao čoveka u tome da živi za druge 
ljude i za čovečanstvo, što i jeste svrha razvo- 
ja razuma i stečenog znanja u vreme školskog 
doba. Veoma važno za period školskog doba 
jeste da dete svoju radoznalost izražava kroz 
učenje školskog gradiva kome razume smisao. 
Razumevanje smisla je veoma važno za kasniji 
prosperitet osobe u bilo kom životnom pozivu, 
pa i za izgradnju međuljudskih odnosa. Kada 
osoba uči ili radi posao zbog lične satisfakcije, 
ona se vremenom navikava na postojeći nivo 
doživljaja, i učenje i posao će joj vremenom do- 
saditi. Isto važi i za međuljudske odnose ako 
se utemelje na potrebi za romantičarskim ose- 
ćanjima radi zadovoljenja velikog Ja. Međutim, 
ako se učenje i posao ne rade radi odgovora na 
potrebe Ega za satisfakcijom, već radi odgovo- 
ra na potrebe života, tada ne postoji više pojam 
unutrašnjeg motivacionog zasićenja jer osoba 
ne pita sebe da li joj se nešto radi, već analizi- 
ra potrebu života da li je ta potreba života za- 
dovoljena ili nije. Kako se vremenom potrebe 
učenja i rada, kao i potrebe voljene osobe još 
dublje upoznaju, one time pružaju sve više po- 

voda za izražavanje ljubavi i za usavršavanje 
odgovora na potrebu. Tako se i učenje i posao i 
osoba vremenom još više zavole. 

Početak puberteta obustavlja fiziološki ra- 
zvoj sposobnosti mozga tipičnih za ovu fazu 
razvoja i zato kasniji početak puberteta osobu 
čini razumnijom. 

“Što je neki narod civilizovaniji, to je period de- 
tinjstva duži.” (Dr Ivan Tuličić, Pubertet i doba 
mladosti, str. 3, godina 1964.) 

“Mnogi razvojni psiholozi vide društveno krei- 
ranje dugog detinjstva kao ključ za ljudsku kul- 
turnu evoluciju, kao jedan od ključeva za napre- 
dakcivilizacije.” (LesterR. Kurtz, Encyclopedia 
of Violence, Peace, and Conflict, Volume 3) 

“Humano je imati dugo detinjstvo, civilizovano 
je imati još duže detinjstvo.” (Erik Erikson) 

FAZA SEKSUALNOG RAZVOJA 

U školskom dobu dete je razvijalo sposob- 
nost saznanja i sposobnost razuma da bi moglo 
da shvati potrebe života. A da bi kasnije bilo 
osposobljeno da odgovori na potrebe života, 
intenzivni psihofizički razvoj tokom puberteta 
daruje muškom i ženskom polu izražene pol- 
ne sposobnosti i talente. Pored razvoja polnih 
sposobnosti, pubertet počinje sa mnoštvom 

ponuđenih potencijalnih sposobnosti (talena- 
ta). Sve sposobnosti koje se tokom puberteta 
ne budu koristile, vremenom će atrofirati. Po- 
četak puberteta počinje sa izumiranjem mož- 
danih ćelija koje se ne koriste. Zato je veoma 
važno da um adolescenta bude čist i usmeren 
na one aktivnosti koje će biti odgovor na real- 
ne potrebe njegove sfere uticaja. 

Kako intenzivni psihofizički razvoj zahteva 
obimniju ishranu, pubertetliji hrana posta- 
je veoma ukusna. Da bi se od sebe i svog pola 
okrenuo ka suprotnom polu, intenzivno se ra- 
zvijaju njegove seksualne sposobnosti. Ali sve 
te sposobnosti mogu lako postati objekat zlo- 
upotrebe. Izražena čulnost lako može da po- 
stane objekat fiksacije i zadržavanja na toj fazi 
puberteta. 

Traženje satisfakcije u zadovoljstvu jedenja 
ukusne hrane se lako izopačava u proždrljivost, 
a traženje satisfakcije u seksualnosti u seksu- 
alnu želju. Proždrljiva osoba će pokazati spre- 
mnost da žrtvuje zdravlje i život radi užitka u 
hrani, kao što će seksualno opterećena osoba 
biti nesposobna za zdravu bračnu zajednicu i 
često nezainteresovana za potomstvo. Na taj 
način nesazrelost ličnosti u ovoj fazi puberteta 
rezultuje ugrožavanjem opstanka i pojedinca i 

čitave zajednice. Zato, da bi imao snagu volje da 
se odupre iskušenjima puberteta, adolescent je 
trebalo da razvije volju još u predškolsko doba, 
a da bi razlikovao dobro od zla - sposobnosti 
razuma u školsko doba. 

Seksualna sposobnost zrelom reakcijom vo- 
lje treba da ostane samo seksualna sposobnost, 
a ne da se transformiše u motiv ponašanja, kao 
što i bliskost prema drugim osobama ne tre- 
ba da postane sama sebi cilj već samo sposob- 
nost saosećanja i sfera prepoznavanja potreba 
druge osobe. Ukoliko seksualna sposobnost 
ne postane oruđe izražavanja ljubavi prema 
bračnom saputniku, bračni saputnik će postati 
oruđe zadovoljenja nepobeđene seksualne že- 
lje, ukoliko uopšte i bude došlo do formiranja 
bračne zajednice, jer se ona seksualno nesa- 
zrelim osobama čini kao teret i oblik ropstva. 

Pravilna funkcija prijatnih doživljaja u odno- 
su sa voljenom osobom nije u tome da ona budu 
UZROK sreće u nama (u pokušaju da se zado- 
voljimo), već da budu POVOD da sreću koju u 
sebi imamo (svoje zadovoljenje) izrazimo kroz 
ljubav i zahvalnost. Ako saputniku dajemo ulo- 
gu UZROKA sreće u nama, vremenom ćemo se 
na njega naviknuti i on će nam dosaditi, a ako 
mu dajemo ulogu POVODA za izražavanje sre- 

će, on će nam vremenom biti sve zanimljiviji 
(više ćemo ga zavoleti) jer ćemo ga vremenom 
više poznavati i tako imati sve više povoda da 
sreću prema njemu izrazimo kroz nesebičnu 
službu ljubavi adekvatnu njegovim stvarnim 
potrebama. 

Pogrešna funkcija seksualnosti, kada se ona 
pobuđuje radi satisfakcije (interesovanja, užit- 
ka), a ne radi odgovora na realne potrebe živo- 
ta (izražavanja ljubavi i stvaranja potomstva) 
rezultuje time da se ona pobuđuje i onda kada 
osoba još nije ostvarila psihofizičku polnu zre- 
lost. Ukoliko se njena seksualnost pobudi pre 
punog polnog sazrevanja, dok još osoba nije 
prirodno okrenuta ka suprotnom polu, ona 
može imati sklonost da seksualnost usmeri 
ka svom (istom) polu i produkt može biti ho- 
moseksualnost. Ako se seksualnost pobudi 
još ranije, kada je osoba prirodno okrenuta ka 
sebi samoj, može imati sklonost ka samozado- 
voljavanju (masturbaciji). Ako se seksualnost 
pobudi u takozvanoj falusnoj fazi (oko četvrte 
godine života) mogu se javiti incestoidne i pe- 
dofilne sklonosti prema vršnjacima. 

Prvi orgazam izaziva skok hormona va- 
zopresina i oksitocina koji izazivaju memori- 
sanje izvora orgazma kao izabranog modela za 

svaki budući seksualni odnos. To je svakako 
razlog zašto je u istraživanju koje je u Ameri- 
ci sprovela kompanija za proizvodnju igračaka 
za odrasle Tenga, čak 27 odsto žena i 21 odsto 
muškaraca izjavilo da radije uživa u samozado- 
voljavanju nego u odnosu sa suprotnim polom. 
Zato je najbolje da se seksualnost ne budi do 
vremena seksualnog sazrevanja i formiranja 
bračne odluke. Još je gore hvatati se za trenut- 
na i prolazna iskušenja određenih faza razvoja 
i proglašavati ih opredeljenjem za ceo život. 

Roditelj je dužan da upozori decu na tragič- 
ne posledice zloupotrebe seksualnih i emotiv- 
nih sposobnosti. Nemojmo očekivati da nam 
drugi ljudi daju konkretne detalje kojim reči- 
ma, kada i kako detetu da pomognemo, jer je 
svako dete specifično u svojim potrebama i 
zato je odgovornost roditelja da sam, na osno- 
vu prosvećujućih principa, prosudi kako i na 
koji način treba detetu da pomogne. 

Karakter roditelja je tu presudniji od slova 
izgovorenih reči. Ako dete vidi roditelja zabri- 
nutog, koji ga svojim savetima pritiska ili na 
njemu prazni sopstvenu psihičku napetost ili 
pružene savete prožima svojim nepobeđenim 
strahovima, takav roditelj ne uliva detetu po- 
verenje, ma koje reči detetu izgovarao. 

Rad na sopstvenom prosvećivanju je uslov 
ispravnog prosvećivanja sopstvenog deteta. 
Sebična ljubav prema detetu rađa brigu koja 
opterećuje i oduzima detetu hrabrost u borbi 
protiv sopstvenih iskušenja, dok blag dosto- 
janstven duh, prožet načelom nesebične ljuba- 
vi i brižnosti jedino može inspirisati dete na 
borbu protiv prirodnih sklonosti. 

Samo uz teške napore dete se može odupreti 
iskušenju promovisane seksualnosti od strane 
iskvarene omladine, detinjih vršnjaka, TV-a, 
interneta. Zato mu na tom planu treba pruži- 
ti ljubaznu podršku sa obrazloženjima koja su 
vrlo argumentovano i razložno upućena njego- 
vom razumu, a ne samo savesti i volji. Ako dete 
već koristi opijate koji podižu dopamin kao što 
su video igrice, zabavna muzika, duvan i mari- 
huana, moguće je da vaše reči neće biti uopšte 
obrađene u njegovom umu, niti će pokrenuti 
njegovu savest, jer su oni anestezirani. 

FAZA RAZVOJA IDENTITETA 

Lovci koji u svojim lovačkim poduhvatima 
koriste istrenirane sokole da bi im pogođen 
plen doneli nazad, znaju da je najbolje uhvatiti 
i pripitomiti zrelog sokola koji je prošao svoj 
pubertet, i onda mu se nametnuti kao vođa 

jata. Ali ako lovac uzme mladog sokola, on će 
ga, istina, brže pripitomiti jer će ga sam soko 
prihvatiti kao svog roditelja, ali će u vreme pu- 
berteta da odleti jer mu se tada javlja jak bunt i 
potreba za nezavisnošću i osamostaljivanjem. 

Isto tako i čovek, da bi se osamostalio od svo- 
je porodice i postao svoj čovek, u periodu pu- 
berteta ima impulse sumnje prema roditeljima 
i drugim autoritetima. Sumnja ima za svrhu 
da ga navede da misli i odlučuje nezavisno od 
oslanjanja na autoritete roditelja i drugih ljudi. 
To je dobro iz dva razloga. Prvi je što uticaj ro- 
ditelja može biti pogrešan, pa je pravedno da 
dete ima slobodu da ga kritički preispita i od- 
baci ako je zaista pogrešan. Drugi razlog je što 
nije pravedno da dete na sebi ponese ispravan 
uticaj roditelja ako ga samo nije izabralo. Sum- 
nje puberteta su prilika da ono samo pokaže 
svoj sopstveni izbor. Ako kroz teška iskušenja 
ono prepozna i prihvati ispravna načela života 
kao sopstvena, onda njegovu ličnost možemo 
da cenimo zbog ispravnih principa. 

U toj fazi u kojoj je prirodno da osoba krene 
sa svojim osamostaljivanjem, javljaju se često 
dva iskušenja koja predstavljaju dve krajnosti. 
Jedno je da osoba ostane zavisna od roditelja i 

na taj način nesamostalna, a druga je da odbaci 
svaki njihov autoritet. 

Najgore su obe podeljene krajnosti, kada 
adolescent buntovno odbija savete roditelja ; 
ali je na svaki drugi način zavisan od njih i od- 
bija da se od njih osamostali. Roditelj svakako 
uvek treba da ostane savetnik od poverenja, ali 
ne kao neko ko određuje sudbinu adolescentu. 
Njegova nezainteresovanost za detinji izbor je- 
ste isto toliko loša kao i nedozvoljavanje dete- 
tu da ima sopstveni izbor. 

Kao što smo zapazili, preuzimajući na sebe 
samog odgovornost izbora svog životnog puta, 
adolescent ima slobodu da izborom svojih ži- 
votnih vrednosti anulira vrednosti kojima je 
dotle bio vaspitavan, bez obzira na to da li su 
te vrednosti bile dobre ili loše. 

Usled nesazrelosti ličnosti, njegov vredno- 
sni sistem može da se transformiše tako da 
njegovi uzori i ideali postaju idoli (pojedinci 
ili zajednica kojoj pripada) sa kojima se iden- 
tifikuje. Razlika između uzora i idola je u tome 
što uzor osvedočava adolescenta o potrebu za 
razvojem sopstvenih vrlina i sposobnosti, dok 
idol, svojim psihološkim efektom, ugušuje nje- 
govu svest o potrebi za sopstvenim razvitkom. 
Psihološka potreba da se bude neko i nešto, 

ако nije zadovoljena sopstvenim samoostva- 
renjem, pokušaće da se zadovolji identifika- 
cijom sa vrednostima sopstvene zajednice ili 
sopstvenog idola. Dok sa jedne strane pokazu- 
je sklonost da se identifikuje sa vrednostima 
drugih, adolescent pokazuje sklonost da ostale 
entitete, sa kojima se nije identifikovao, shvati 
kao atak na sopstveni identitet. Zato je važno 
za adolescenta da u ovoj razvojnoj fazi nauči 
da trpi druge ljude, i da trpeći druge ljude ka- 
kvi jesu stekne karakternu sposobnost da trpi 
nepravdu sa krotošću i poniznošću. Fiksacija 
na ovoj razvojnoj fazi, pored idolatrije i nacio- 
nalizma, može formirati sumnjičav i buntovan 
odnos prema autoritetima, zajedno sa sklo- 
nošću ka teoriji zavere i buntovnosti. Kao što 
nepobeđena seksualna želja onesposobljava 
adolescenta za kasniju bračnu odluku i zdravu 
funkciju bračnog odnosa, tako ga i nepobeđena 
sumnjičavost i buntovnost onesposobljavaju da 
kasnije preuzme na sebe odgovornost bavlje- 
nja društvenim odgovornostima (jer ne može 
da zrelo trpi nepravdu, bez gneva i bez pristra- 
snosti). Čest rezultat nesavladanog iskušenja 
bunta i mržnje jeste huliganstvo. 

Zadatak roditelja u ovoj fazi jeste da nauči 
dete da na nepravdu reaguje krotošću i poni- 

znošću. Krotka i ponizna osoba nepravdu trpi 
zadržavajući mir i svoje dostojanstvo, dok gor- 
da i ponosita osoba kada trpi nepravdu deluje 
jadno, bedno i uvređeno. 

FAZA DONOŠENJA ODLUKA 

Do ove faze razvoja roditelji su donosili od- 
luke umesto adolescenta, a sada je vreme da 
adolescent završi svoju adolescenciju i posta- 
ne zreo čovek tako što će odgovornost za sve 
važne životne odluke preuzeti na sebe samog. 
Prethodni adolescentni razvitak doneo mu je 
mnoštvo interesovanja i mnoštvo sposobnosti, 
a takođe ponudio mu je i predstave o životnim 
vrednostima, ciljevima i idealima, na osnovu 
kojih on sada donosi odluku da napravi svoj 
sopstveni izbor. 

Završetak adolescencije zahteva od adoles- 
centa da donese konačne odluke za budući ži- 
vot, da odluči koji će biti smisao njegovog živ- 
ljenja i da odbaci stremljenja koja bi ga u tome 
mogla omesti. Te odluke će on izraziti možda 
bračnom odlukom ako donese odluku da živi 
za bračnog saputnika, i možda krštenjem ako 
donese odluku da služi Bogu i ljudskom rodu. 

Ukoliko prethodne faze razvoja nisu prebro- 
đene ispravno, one adolescenta onesposoblja- 

vaju da donese zrele odluke da živi za druge 
ljude i za čovečanstvo. 

Na primer, ukoliko osoba ostane u svom ra- 
zvoju zadržana na fazi socijalnog istraživanja 
tj. fazi radoznalosti tipičnoj za školsko doba, 
tada joj neutoljiva radoznalost ne može dati 
sigurnost da donese ijednu važnu životnu od- 
luku (na primer, bračnu odluku). Jednostavno, 
osoba oseća strah da ne pogreši, pa bi još da 
istražuje i proverava. Još ako je taj strah pot- 
krepljen sebičnim strahom da se ne izgubi 
nešto bolje, to pokazuje da osoba zaista nije 
sazrela za donošenje svojih odluka i da mora 
prethodno da pobedi svoje sebične želje i bude 
spremna na žrtvu za druge ljude. 

Isto važi i za razvojne faze adolescencije. 

Nepobeđena sklonost da zloupotrebljava 
čulne doživljaje navešće osobu da svoj smisao 
života utemelji na hedonističkom odnosu sa 
drugim ljudima, dok će je nepobeđena sumnji- 
čavost i buntovnost navesti da smisao života 
utemelji na strahu, mržnji ili osveti prema dru- 
gima. 

Osoba koja nije pobedila iskušenja prethod- 
nih faza ne može da svoje odluke donosi svo- 
jom voljom i da iza njih principijelno stoji, već 
mora odluku da temelji na svojim nepobeđe- 

nim slabostima. Ona donosi bračnu odluku, ne 
svojom voljom već na osnovu trenutnih impul- 
sa svojih nepobeđenih emotivnih i seksualnih 
želja. Kada emocije utihnu, a želje budu osuje- 
ćene ili preusmerene ka drugoj osobi, otkriva 
se da stvarne bračne odluke nikada nije ni bilo. 
Otuda brak često ostaje brak samo na papiru, 
a ideali življenja za opšte dobro samo prazne 
fraze, bez svog unutrašnjeg sadržaja. 

Zadržavanje na samoj fazi odlučivanja se 
može manifestovati kroz potrebu da se stal- 
no donose nove odluke (radikalizam i isklju- 
čivost), i da se stresne situacije rešavaju kroz 
nove principijelne odluke, umesto kroz tre- 
zveno preispitivanje realnih životnih potreba 
i adekvatno fleksibilno ponašanje. 

U ovoj fazi roditelj treba da savetuje decu 
mudrim savetima, posebno o preduslovima 
ispravnog izbora, ali nikako ne bi smeo da uti- 
če na sam izbor, jer dete mora samo da stoji iza 
svog izbora, inače izbor neće biti njegov, niti će 
dete sazreti kao čovek. 

“Pre svega, ljudska polnost nije sadržana samo 
u vrednostima njegove telesne ličnosti, nego 
najvećim delom u vrednosti njegove duševne i 
moralne ličnosti, što znači da za njegovo pro- 
glašenje polno zrelim moramo da sačekamo i 

njegovo duševno i moralno sazrevanje: razvija- 
nje njegove svesti i izgrađivanje njegove savesti 
po svim pitanjima njegova života kao polne je- 
dinke. Njegovo telesno sazrevanje je ono što ga, 
uopšte uzevši, ne razlikuje od ostalih životinja 
(sticanje sposobnosti za plođenje odn. rađanje), 
dok ga tek duševno i moralno sazrevanje u obla- 
sti njegovih odnosa prema polnom partneru, 
prema porodici i prema društvu čini zrelim, za- 
vršenim čovekom. ... Teško je odrediti granicu 
od koje počinje nubilitetno doba, jer ono zavisi 
više od ljudi nego od prirode. Jedino se može 
reći da ono treba da nastavlja pubertetna doba, 
ali ga ne mora i stvarno nastaviti.” (Aleksandar 
Kostić, Polno saznanje III) 

FAZA RAZVOJA PRIJATELJSTVA I BRAČNOG 

ODNOSA 

Za razliku od perioda pre puberteta, kada je 
kao dete osoba bila okrenuta ka sebi samoj i 
družila se uglavnom sa decom istog pola, pu- 
bertetski razvoj je usmerio osobu ka drugim 
ljudima, posebno ka suprotnom polu i tako je 
naveo da formira socijalan odnos sa osobama 
sa kojima je bliska. Za razliku od prethodnog 
"egocentričnog" odnosa koji je gradio u vreme 
detinjstva, adolescent pokazuje spremnost da 

umre za svog prijatelja. Ali, on tada još uvek 
nema izgrađen odnos prema široj društvenoj 
zajednici i prema čovečanstvu, već samo pre- 
ma svojima. To može kod njega formirati sklo- 
nost ka grupašenju i formiranju klanova koji 
gaje neprijateljski odnos prema svakom dru- 
gom klanu. Svejedno je da li je taj klan nacio- 
nalni, verski, ideološki, klasni ili ima formu 
navijača fudbalskog kluba. Fiksacija na odno- 
su samo sa bliskim osobama rezultuje formi- 
ranjem plemenske svesti gde se ljudi dele na 
svoje (pripadnike svoga klana, plemena, naci- 
je, vere, partije, fudbalskog kluba, itd) i na one 
druge prema kojima se gaji odnos nepoverenja, 
straha i možda čak mržnje. 

Emotivna i seksualna nezrelost ličnosti re- 
zultuje nezainteresovanošću osobe da zaista 
živi za drugu osobu (bračnog saputnika i po- 
rodicu), sa istovremenom sklonošću da se sa- 
putnik emotivno i seksualno iskoristi za sa- 
tisfakciju unutrašnjeg nezadovoljstva. Zato se 
dešava da dugogodišnja predbračna zabavlja- 
nja, kada se konačno ovenčaju formom braka, 
vrlo brzo proizvedu raspad zajednice, koja se 
partnerima sada čini kao oblik ropstva, jer 
posle višegodišnje zloupotrebe saputnika oni 
nisu u stanju čak ni da sebi predstave kakav 

bi to stvaran bračni odnos trebao da bude. Sve 
vreme su svoje sebične i telesne motive progla- 
šavali pojmom ljubavi, dok im je pojam prave 
ljubavi postao potpuno stran i nepoznanica. 

U vreme najveće prosvećenosti zapadnog 
sveta, devojka je bila sasvim svesna da ako 
mladić želi sa njom da bude blizak, a odbija da 
se njom oženi, da on nju zapravo ne voli već 
samo želi da je seksualno iskoristi: 

“Amerika je zasigurno ona zemlja gde se brač- 
na veza poštuje najviše na svetu i gde se stvori- 
lo najviše i najispravnije shvatanje bračne sreće. 
Tada nema devojke koja ne veruje da ne može 
postati supruga čoveku koji je voli; i zato su sva 
kršenja morala pre braka veoma retka. Jer, ma 
koliko strasti bile naivne, žena teško može da 
ubedi sebe da je muškarac voli kada je on sa- 
svim slobodan da se njome oženi, a ipak odbija 
da to učini.” (Aleksis De Tokvil, Demokratija u 
Americi, 1835. god) 

FAZA LJUBAVI PREMA ČOVEČANSTVU 

Za razliku od prethodne faze razvoja kada je 
čovek usmeren samo ka osobama sa kojima je 
blizak, oko tridesete godine on postaje psiho- 
fizički sposoban da na sebe preuzme odgovor- 
nost za potrebe šire društvene zajednice, po- 

krenut ljubavlju prema čovečanstvu. Ukoliko 
je osoba zadržana u svojoj nesazrelosti ličnosti 
na prethodnoj fazi razvoja, ona nije sposobna 
da se objektivnošću i pravičnim rasuđivanjem 
uzdigne iznad uskogrude plemenske (stranač- 
ke, nacionalne, verske,...] subjektivnosti. Uko- 
liko nije zrelo izgradila sebe u fazi identiteta, 
neće moći ni da se bavi društvenim pitanjima 
sa neophodnom krotošću i poniznošću u su- 
sretu sa socijalnom nepravdom ili će zato jed- 
nostavno biti nezainteresovana za društvena 
pitanja i dobro čitavog čovečanstva. 

U vreme svog najvećeg prosvetiteljstva Za- 
padne civilizacije, od XVI do XIX veka, mnoš- 
tvo ljudi je u sazrevanju ličnosti dostizalo ovu 
najvišu fazu razvoja svoje ličnosti koja se tada 
manifestovala kroz ljubav prema čovečanstvu. 
Ali vaspitanje ka tom idealu počinjalo je od 
malena. Uobičajenu scenu tog vremena ima- 
mo zabeleženu u romanu “Kako je zelena bila 
moja dolina" koji je pisan na osnovu autentič- 
nih događaja: "Kada bi sve bilo gotovo, otpeva- 
li bismo stojeći jutarnju (duhovnu) himnu, pa 
bi gospođa Dženkins očitala kratku molitvu, 
prizivajući na sve nas blagoslov i moleći Boga 
da nam podari snažan duh, da bismo poživeli 
i učili na opšte dobro čovečanstva." Na žalost, 

u predgovoru knjige čitamo: “Pisana u prvom 
licu - to je knjiga uspomena jednog dečka i mla- 
dića, poslednjeg izdanka jedne porodice, jed- 
nog morala i jednog vremena." (Ričard Luelin, 
Kako je zelena bila moja dolina, 6] 

To je bilo vreme o kojem je sa nostalgijom 
pisao čuveni Dr. Bendžamin Spok u prvim iz- 
danjima njegove legendarne knjige "Kako ne- 
govati i odgajati dete": 

“Izgubili smo naše uverenje o svrsi ljudskog po- 
stojanja. ... U prošlosti se u mnogim zemljama 
smatralo da je čovekov glavni zadatak u svetu 
- osim što treba da zarađuje za život - da služi 
Bogu, to jest da sprovodi Božje zapovesti. To 
isto vredi za Ameriku u kolonijalnom periodu. 
Decu nikada niko nije učio da ona imaju pra- 
vo na svoj lični život. Njima se stalno govori- 
lo da moraju nadvladati svoje slabosti, kako bi 
odrasli na slavu Bogu. ... Retko je koje dete u 
SAD odgojeno tako da zaista veruje kako mu je 
cilj da služi porodici, svojoj zemlji ili Bogu. ... 
Sumnjam da će stanovnici SAD ikada želeti da 
se ambicije njihove dece potčine željama poro- 
dice ili potrebama zemlje. Međutim, smatram 
da bi mnoga naša deca rasla srećnija kad bi ste- 
kla uverenje u detinjstvu da je najvažnije za čo- 
veka da služi čovečanstvu i da živi prema tom 

idealu. ... Naša jedina stvarna nada, kako ja vi- 
dim, jeste: odgojiti decu da nisu na svetu samo 
zbog zadovoljavanja svojih želja već prvenstve- 
no zato da pomažu drugima.” (Bendžamin Spok, 
Kako negovati i odgajati dete, str. 6, 9.) 

Ove citirane rečenice su izbačene iz novijih 
izdanja legendarne knjige jer su došle u sukob 
sa savremenim hedonizmom, besmislom živo- 
ta i moralnim relativizmom. Vreme o kojem sa 
nostalgijom govori Bendžamin Spok jeste vre- 
me kada su ljudi imali visoku svest o sopstve- 
noj odgovornosti i kada su zaista živeli za dru- 
ge ljude i za čovečanstvo. 

Kada sociolog Maks Veber opisuje prospe- 
ritet protestanata, on zapaža dva ključna mo- 
menta. Prvi je njihova ljubav prema radu. Za 
razliku od katolika, koji su posao radili onoliko 
kvalitetno, koliko su za njega bili plaćeni, pro- 
testanti su svoje poslove obavljali podjednako 
kvalitetno, bez obzira na visinu nadnice, jer su 
posao radili iz ljubavi. Drugi momenat je što 
protestanti, za razliku od katolika, svoj zara- 
đen novac nisu trošili na užitak jer su potrebu 
za užitkom smatrali grehom i dokazom da je 
čovek isprazan - bez Boga u srcu. Rezultat lju- 
bavi prema radu i skromnost trošenja zarađe- 
nog novca, bio je višak kapitala koji je ulagan u 

dalji razvoj proizvodnje i to je bio temelj prote- 
stantskog prosperiteta. 

Ljubav prema radu i pobeda nad željama pri- 
rodan su plod ispravnog vaspitanja i sazreva- 
nja ljudske ličnosti. Tako su odgajane generaci- 
je samostalnih i kreativnih ljudi, koje je u svoje 
vreme opisao istoričar Aleksis De Tokvil: 

“Američki narod vidi sebe kako korača kroz 
divljinu, isušuje močvare, ispravlja reke, nase- 
ljava pustoši i kroti prirodu. Nigde on ne opaža 
granicu koju je priroda možda postavila ljud- 
skim naporima; u njegovim očima, ono što ne 
postoji, to je nešto što se još nije pokušalo. Za 
Amerikanca, sav život protiče kao partija ka- 
rata, kao razdoblje revolucije, kao dan bitke. 
Bilo koji nasumce uzet Amerikanac mora, da- 
kle, biti čovek vatrenih želja, preduzimljiv, od- 
važan, a naročito novator. Takav duh nalazimo 
odista u svim njegovim delima; on ga unosi u 
svoje političke zakone, u verske doktrine, u te- 
orije društvene ekonomije, u svoju privatnu de- 
latnost; nosi ga svuda sa sobom, u dubini šuma 
kao i usred gradova. ... 

Verovao sam da su Englezi najozbiljnija naci- 
ja na svetu, ali video sam Amerikance pa sam 
promenio mišljenje. Kad bi ih ko oslobodio bri- 
ga koje ih muče, našli bi da je život bljutav, i 

pokazuju se većma privrženi svojim brigama 
nego aristokratski narodi svojim uživanjima.” 
(Aleksis De Tokvil, Demokratija u Americi, 
1835. god.) 

FAZA STAROSTII PREISPITIVANJA 

Za razliku od mladih ljudi, čija se neodraslost 
ličnosti najčešće manifestuje kroz radikalne 
odluke i akcije (poznata je fraza "Mladost - lu- 
dost"), kod ljudi u poznim godinama postoji 
sklonost ka ravnodušnosti i konzervativizmu 
u odlukama i akcijama. Smanjenje hormonalne 
aktivnosti koje je odlika ljudi u poznim godina- 
ma rezultuje smanjenjem polnih sposobnosti i 
polnih interesovanja. Ukoliko je funkcija polnih 
sposobnosti bila nezrela, osećanje krivice zbog 
njihove zloupotrebe sada izaziva prevagu nad 
osećajem užitka. Glas savesti postaje jači od 
sposobnosti uživanja u užitku, što sada dovodi 
do potiskivanja nezrelih motiva ako oni nisu u 
korenu pobeđeni, njihove projekcije drugima 
(posebno ekstravertnim i mlađim osobama) i 
zatim njihovog lažnog moralnog osuđivanja. 

Svođenje životnih bilansa može osobu do- 
vesti u depresiju ukoliko je njen smisao života 
bio sebičan, jer se suočava sa činjenicom da će 
uskoro sve izgubiti, za razliku od nesebičnog 

smisla življenja, kada vidi smisao života ispu- 
njen u onome što je učinila za druge ljude, a 
što će ostati uprkos njenoj smrti. Iako roditelji 
osobe u ovoj fazi verovatno više nisu živi, žive 
su pozitivne ili negativne posledice njihovog 
davnašnjeg uticaja. 

AKO NISMO PROŠLI FAZE ODRASTANJA KADA JE 

TREBALO 

Ako nismo od roditelja bili vaspitani da kao 
deca pobeđujemo svoje hirove, mi trpimo dve 
posledice svog nevaspitanja u ostatku svog ži- 
vota kao odrasli ljudi. Prva posledica jeste ne- 
razvijena i neslobodna ličnost, zbog nerazvije- 
ne moći volje da sama upravlja sobom i zbog 
nerazvijene moći razuma zbog koje ličnost ne 
zna kako treba da upotrebi svoju volju. Ta sla- 
bost se najčešće vidi u svakodnevnim životnim 
iskušenjima kada osoba ne razume kako bi 
trebala zrelo da reaguje na stresne situacije ili 
možda razume kako treba da reaguje, ali zbog 
nerazvijene volje nema moći da se iskušenjima 
odupre. Druga posledica nevaspitanja jesu hi- 
rovi koje kao deca nismo pobedili i koji u nama 
ostaju i kada odrastemo, formirajući u nama 
motive našeg velikog Ega. 

Kakve su posledice velikog Ega? 

Veliki Ego ometa naš objektivan i zdravora- 
zuman odgovor na pitanje šta je istina, čineći 
nas subjektivnim i iracionalnim jer nam je važ- 
nije da li nam se nešto sviđa ili ne sviđa, nego 
da li je istina. Takođe, veliki Ego nam oduzima 
slobodu ličnosti jer umesto da razumno pro- 
suđujemo šta od nas zahtevaju realne potrebe 
života, mi stalno moramo da pitamo sebe šta 
se nama radi a šta nam se ne radi. Ako nam ra- 
zum otkriva da je potreba da operemo sudove 
posle jela, a nama se, možda, ne peru sudovi, 
onda mi ili odustajemo od pranja sudova ili se 
te odgovornosti prihvatamo ali ne dragovoljno 
i celim srcem, već primorani situacijom i lice- 
merno. Ako ne uspevamo da zadovoljimo po- 
trebe velikog Ega, mi možemo lako pasti u de- 
presiju, i nećemo pogrešiti ako zaključimo da 
je razmaženost savremenih generacija glavni 
razlog zašto je depresija postala bolest savre- 
menog doba. 

No, i ako nismo vaspitanjem kao deca na vre- 
me pobedili svoja iskušenja, možemo da ih po- 
bedimo naknadno u školi života. Svaka nevolja 
koja provocira ispoljavanje ili osujećenje mo- 
tiva našeg Ega predstavlja priliku da tih moti- 
va postanemo svesni, da ih pobedimo i da tako 

sazrimo svoju ličnost. Možemo preispitati svo- 
ju reakciju na stresne situacije u životu. 

Ako smo emotivno ranjivi, i primećujemo 
kako nas osujećenje naših želja čini depresiv- 
nima, to otkriva da te želje, iako mogu odgo- 
varati realnim potrebama života, jesu oskr- 
navljene sebičnim motivima. Ako ne možemo 
krotko i smireno da trpimo nepravdu, već rea- 
gujemo uvredljivošću i gnevljivošću, to otkriva 
da treba da sahranimo naše gordo Ja. 

Ako ne možemo da volimo ljude kakvi jesu, 
već pokazujemo čangrizavu sklonost da ih 
osuđujemo zbog njihovih karakternih mana, to 
vrlo verovatno otkriva da svoje slabosti samo 
potiskujemo i licemerno sputavamo u svom is- 
poljavanju iz straha od osude sopstvene save- 
sti. 

Ako smo pak ravnodušni prema tuđim ka- 
rakternim slabostima, to otkriva da nemamo 
prave ljubavi prema njima i da smo možda u 
sujetnom ropstvu potrebe za tuđim odobrava- 
njem. Isto tako i svaka druga nezrela reakcija 
na stresne situacije otkriva našu nezrelu lič- 
nost i daje nam povoda da zrelom reakcijom na 
stres konačno sazremo ili da nasuprot, nezre- 
lom reakcijom sebe još više unizimo. 

Um ^ Osećanja Loši ili dobri motivi 


DOBITAK 

saznanje шф- Radost + 

PRAVDA 

Sebičnost il 

zahvalnost 


OPASNOST + Strah + 

Kukavičluk ili hrabrost 


NEPRAVDA + Gnev + 

Gnevljivost 

li krotost 


GUBITAK ^ Tuga Depresija (briga) i 

i mir (brižnost 



Normalno je da osećamo strah kada smo su- 
očeni sa opasnošću. Međutim, na nama je da 
li ćemo reagovati na opasnost kukavičlukom 
ili hrabrošću. Isto tako, sasvim je normalno 
da nepravda u nama izaziva adekvatno ose- 
ćanje gneva. Međutim, na nama je da li ćemo 
na takvu nepravdu da odgovorimo mržnjom 
ili krotošću. Sasvim je normalno da nevolja, 
neuspeh ili gubitak voljenih osoba izazivaju 
adekvatno osećanje tuge. Ali do nas stoji da li 
na takve probleme reagujemo brigom ili sta- 
rateljstvom, i da li na gubitak voljenih osoba 
odgovaramo padanjem u depresiju ili razu- 
mnim mirom. Normalno je da dobitak, lepota i 
dobrota izazivaju odgovarajuća osećanja rado- 
sti. Međutim, do nas stoji da li ćemo da zloupo- 
trebljavamo prijatna osećanja radi sopstvene 
satisfakcije, što nas čini sebičnima, ili ćemo da 
budemo zahvalni. 

Na taj način nas sam život vaspitava ali u 
onom smeru koji mi svojom reakcijom sami 
odredimo. 

U vreme reformacije i prosvetiteljstva stre- 
sne situacije se nisu smatrale izgovorom za 
čovekove slabosti već testom da li slabosti u 
karakteru postoje, proverom da li je čovek po- 
bedio sebe i izazovom da pobedi sebe ako do- 
tle to nije uradio. Pogledajmo par izvora iz tog 
vremena: 

“Hrabrost koja se najbolje poznaje i najviše ceni 
jeste hrabrost s kojom se prkosi pomami okeana 
da bi se što pre uplovilo u luku, ili podnose bez 
žalbi nevolje u pustoši, i samoća, svirepija od 
svih nevolja, i hrabrost, zahvaljujući kojoj čo- 
vek ostaje skoro neosetljiv za iznenadnu propast 
mučno stečene imovine i koja smesta upućuje 
na nove napore da se ona ponovo stekne. (...) 
Zapazilo se da čovek, suočen sa neposrednom 
opasnošću, retko ostaje na svom uobičajenom 
nivou; uzdiže se znatno iznad njega ili pada 
ispod njega. Tako biva i sa narodima. Krajnje 
pogibli, umesto da uzdignu naciju, ponekad je 
dotuku; one joj raspale strasti, umesto da njima 
vladaju; i pomute joj pamet umesto da je razbi- 
stre. Jevreji su se još međusobno klali u ruše- 

vinama Hrama lcoje su se pušile.” (Aleksis De 
Tokvil, O demokratiji u Americi, godina 1835.) 

“Nepovoljne okolnosti i protivljenja treba da 
stvore u nama čvrstu odluku da ih prebrodimo. 
... Svi imaju prikrivene crte karaktera koje će 
kroz patnju izaći na videlo. ... Bog dozvoljava 
da iskusimo tegobe siromaštva i dovodi nas u 
teške položaje da bi se otkrili nedostaci u na- 
šem karakteru i da bi se uglačala njegova su- 
rovost. ... Mi moramo savladati našu gordost, 
sebičnost, rđave strasti... Zbog toga nam Bog 
upućuje patnje da bi nas iskušao i isprobao i da 
bi nam pokazao da te rđave osobine postoje u 
našem karakteru. Mi to moramo savladati po- 
moću Njegove snage i milosti.” (E.G.W. Testi- 
monies VI - 145, VII - 211, IV - 496, III - 115) 

“Nemoj reći: “To je moja priroda da radim na 
taj način i tako, i ne mogu drugačije. Nasledio 
sam slabosti koje me čine nemoćnim pred isku- 
šenjem.” Znamo da ne možeš pobediti svojom 
snagom; ali pomoć dolazi od Onoga koji je mo- 
ćan da spase. Hristova religija preobražava srce. 
Ona čoveka naklonjenog samo ovozemaljskim 
interesima čini pobožnim i duhovno usmere- 
nim. Pod njenim uticajem čovek koji je bio se- 
bičan postaje nesebičan. Zato što je nesebičnost 

osobina Hristovog karaktera. Čovek nepošten 
i sklon spletkarenju postaje čestit, ispravan i u 
skladu sa svojom novom prirodom on čini dru- 
gima ono što bi želeo da oni njemu čine. Neo- 
buzdani odbacuje porok i teži čistoti. On stvara 
ispravne navike jer Hristovo Jevanđelje postaje 
za njega miris života za život.” (E.G.W. The Si- 
gns of the Times, June 17, 1889, par. 11, 5T 345) 

ZNAČAJINDIVIDUALNIH RAZLIKA 

Svaki roditelj je mogao da zapazi da se deca 
mogu razlikovati između sebe po svojim pri- 
rodnim sklonostima i iskušenjima te da je zato 
vaspitanje potrebno prilagoditi svakom detetu 
pojedinačno. Poreklo razlika između ljudi jeste 
u adaptaciji različitih antropoloških tipova na 
različite klimatske uslove i različito mesto pod 
suncem kroz formiranje različitih adaptivnih 
sposobnosti. Kada su se naknadno ljudske rase 
izmešale, dobili smo ljude različitih talenata 
koji svojim različitim sposobnostima mogu svi 
zajedno dati veliki doprinos dobru zajednice ; 
ali takođe i prokletstvo ako se usled nepro- 
svećenosti društva te sposobnosti izopače u 
različite karakterne mane. Antropološke razli- 
čitosti rezultuju različitim težištima razvoja u 
razvojnim fazama ljudske ličnosti i zato u slu- 

čaju fiksacije različitim karakternim slabosti- 
ma. Jedan antropološki tip će imati razvijeni- 
ju fazu zavisnosti od roditelja i zato iskušenje 
egocentrizma i zavisnosti od društva, drugi 
fazu autonomije i zato iskušenje gordosti, treći 
izraženu podfazu urednosti i zato formalizma, 
četvrti imaginacije i zato bežanja u svoj svet 
mašte, peti izražene polne atribute i zato izra- 
žena iskušenja adolescencije (socijalan odnos 
samo prema svojima, telesnost, sumnjičavost i 
buntovnost), šesti visok dopamin i zato izraže- 
nu ležernost i sklonost ka paradiranju i šarmi- 
ranju, sedmi visok testosteron i zato agresiv- 
nost, osmi visok nivo ženskih hormona i zato 
emotivnu ranjivost, deveti izražene sposobno- 
sti za vođstvo i zato iskušenje želje za moć i uti- 
caj, itd. Zato svaka individua zahteva upozna- 
vanje i razumevanje da se njena iskušenja ne 
bi pothranjivala već nadvladavala. Decu koja 
su sklona zavisnosti, treba učiti osamostalji- 
vanju, dok decu koja su samostalna treba učiti 
timskom radu. Deca koja su sklona ponosito- 
sti, treba odučiti od sujetnog ropstva mišljenju 
većine, a decu sklonu gordosti da se ugledaju 
na bolje od sebe i da krotko trpe nepravdu i 
poniženje. Decu sklonu okrenutosti ka sebi i 
egocentrizmu treba usmeravati da prepoznaju 



71 


potrebe drugih i da samopožrtvovano žive za 
druge. Jedino na takav način naš lek neće biti 
otrov. 

Ne treba misliti da su pojedinci ograničeni 
svojim prirodnim sposobnostima i sklonosti- 
ma. U slučaju ispravnog vaspitanja i sazrevanja 
njihovih ličnosti postoji hormonalna fleksibil- 
nost koja će osposobiti ljudski organizam onim 
sposobnostima koje su odgovor na njegove re- 
alne potrebe života, čak i ako sam organizam 
ka njima nije prirodno usmeren. Mužjak paco- 
va je prirodno nezainteresovan za svoju mla- 
dunčad, ali ukoliko on primeti da je mladunčad 
bez svoje majke, kod njega se aktivira snažan 
starateljski instinkt, svojstven ženskom polu, 
sa skokom svih onih hormona koji će ga na 
tu novu odgovornost osposobiti. I on tada na 
sebe preuzima odgovornost starateljstva nad 
njima umesto njihove majke. Umna predstava 
o potrebi života i osećanja koja su adekvatna 
stvarnosti, jesu važan faktor aktiviranja onih 
psihofizičkih sposobnosti koje su adekvatne 
realnim potrebama života. Ovo je veoma važ- 
no objasniti onima koji misle da su genetski 
determinisani i da "ne mogu da budu ono što 
nisu". Naime, u zavisnosti od različitih potreba 
života sa kojima se čovek susreće, i koje kod 

njega izazivaju adekvatne umne predstave i 
osećanja, dolazi do aktiviranja različitih hor- 
mona koji aktiviraju sposobnosti adekvatne 
odgovoru na potrebe života. Međutim, ta hor- 
monalna fleksibilnost funkcioniše samo kod 
istinski sazrelih ličnosti kod kojih je ponašanje 
zaista odgovor na realne potrebe života, a ne 
na potrebe Ega za satisfakcijom. Kod nezrelih 
ličnosti umne predstave i osećanja nisu usme- 
reni ka realnim potrebama života već ka ira- 
cionalnim hirovima velikog Ega, što proizvodi 
kod njih hormonalni disbalans i ugrožava nji- 
hovo psihofizičko zdravlje. 

DEKADENCIJA I ODRICANJE OD 
ODGOVORNOSTI VASPITANJA 

U svom eseju “Kako je država blagostanja 
iskvarila Šveđane" Per Bylund otkriva prosve- 
ćen mentalitet negdašnjih Šveđana i njegovu 
potonju dekadenciju: 

“Nekada su ljudi u Švedskoj govorili da biti 
Šveđanin znači sam obezbeđivati sebe i svoju 
porodicu, brinuti se sam o sebi i nikad ne biti 
nekom na teretu. Za njih, pristojan i moralan 
život značio je nezavisnost i vredan rad. Tako 
je bilo pre manje od sto godina. Moja pokojna 
balca često je govorila da sa svetom nešto nije u 

redu. Bila je ponosna što nikad nije tražila po- 
moć, što je uvek mogla da se osloni na svog su- 
pruga i sebe, ponosna što su celog života mogli 
sami da obezbede sve što je bilo potrebno za 
svoju porodicu. I kada je napustila ovaj svet sa 
navršenih 85 godina života, njeno dostojanstvo 
nije bilo narušeno. Nikada i nikom nije bila na 
teretu. Moja baka, rođena 1920. godine, pripa- 
dala je poslednjoj ponosnoj generaciji Šveđana, 
generaciji sa jakim osećanjem moralne obave- 
ze da se bude nezavisan u životu - da čovek 
mora da bude gospodar svoje sopstvene sudbi- 
ne. Ljudi njene generacije doživeli su i preživeli 
jedan ili oba svetska rata (iako Švedska nije bila 
zahvaćena nijednim), a podigli su ih i vaspitali 
siromašni Švedski seljaci i industrijski radnici. 
Bili su svedoci i učesnici švedskog “privrednog 
čuda”. Njihov moral pomogao im je da opstanu 
u svakakvim uslovima. Onda kada nisu mogli 
da žive od svojih zarada, radili bi još više i duže. 
Bili su i arhitekti i graditelji svojih sopstvenih 
života, iako je to značilo da moraju mnogo da 
rade i da preživljavaju i naizgled bezizlazne si- 
tuacije. Iako ni oni sami nisu imali puno, rado 
su pružali pomoć onima za koje su mislili da 
im je potrebna, ali oni sami teško bi prihvatali 
ponuđenu pomoć. Bili su ponosni na to što su u 

stanju da brinu o sebi. Visoko su cenili nezavi- 
snost i odsustvo potrebe da traže pomoć. Mislili 
su da, ako nešto nisu mogli sami sebi da obez- 
bede, nemaju pravo da traže pomoć drugih. ...” 
(Per Bylund, How the Welfare State Corrupted 
Sweden) 

A zatim Per Bylund opisuje dekadenciju sa- 
vremene zapadne civilizacije, ljude koji su od- 
bacili prosvećenost i postali žrtve hedonizma ; 
ljude nesposobne da iskreno žive za svoju decu 
i da se staraju za sopstvene roditelje: 

“Nisu prihvatali nikakvu ličnu odgovornost za 
svoje živote, niti su ikada pomislili da treba da 
se za sebe sami potrude. “Ja imam svoje potre- 
be” tvrdili su i iz te tvrdnje neposredno izvodili 
zaključak da imaju pravo da zadovolje te potrebe 
- bilo da je su to potrebe za hranom, za stanom 
ili posedovanjem novog automobila. ... Za ovu 
generaciju, nekada opšteprihvaćeni stav da pro- 
izvodnja mora da prethodi potrošnji, zamenjena 
je verovanjem da postoji nepovredivo i prirodno 
“ljudsko pravo” na socijalne usluge koje obez- 
beđuje država. ... Deformisani moral i odsustvo 
razumevanja stvarnog i prirodnog poretka stva- 
ri je očigledno i u situacijama lcoje zahtevaju 
ličnu odgovornost i poštovanje za svoje sugra- 
đane. Stari ljudi sada su više tretirani kao balast 

nego kao ljudska bića i bliski rođaci. Pripadnici 
mlade generacije osećaju da imaju “pravo” da 
budu oslobođeni brige za svoje roditelje, dede 
i bake, i zato sada zahtevaju da ih država oslo- 
bodi ovog tereta. ... Ipak, stari ljudi nisu jedini 
koji se nalaze na periferiji društva blagostanja 
u državi koja brine o zaposlenom stanovništvu. 
Isto se dešava i najmlađima koje roditelji preda- 
ju državi na brigu i staranje, umesto da ih sami 
podižu i obrazuju. Oni glasno traže “pravo” da 
budu oslobođeni ovog tereta. Očekuju da pro- 
bleme sa nevaspitanom i neposlušnom decom 
izazvane kod kuće treba da rešavaju nastavnici 
u školskim učionicama i vaspitači u vrtićima. 
”Deca treba da se vide, ali ne i da se čuju” i 
ni na koji način ne smeju da ugrožavaju prava 
roditelja na uspešnu karijeru, duga letovanja u 
inostranstvu i uživanje u izlascima i zabavama. 
... Kada država pruža socijalne usluge, ona na 
taj način oduzima pojedincima odgovornost za 
sopstveni život, i time stvara novu vrstu ljudi 
koji su nezreli, neodgovorni i zavisni. Država 
blagostanja je tako stvorila stanovništvo koje 
se sastoji od psihološke i moralne - dece, isto 
kao što i roditelji koji nikada ne dozvole da se 
njihova deca suoče sa problemima, preuzmu na 
sebe odgovornost i sama ih sami reše, stvaraju 

nesposobno, razmaženo i beskrajno zahtevno 
potomstvo. 

Analogija sa razmaženom decom pokazuje se 
tačnom i u svakodnevnom životu ljudi koji rade 
u javnim službama i susreću se sa zahtevima 
stanovništva. Saznao sam da nije retkost da 
mladi roditelji prigovaraju nastavnicima zbog 
“nepotrebnog “ opterećivanja dece domaćim za- 
dacima. Deca imaju pravo na znanje, ali izgleda 
da im nije potrebno pružati obrazovanje, jer ono 
zahteva naporno učenje. Očigledno je da oni 
misle da se uloga nastavnika sastoji u tome da 
isporuče deci znanje koje mogu da usvoje bez 
potrebe da misle (a kamoli da uče). ”Ugnjetava- 
nje” je po njima kad čovek nešto mora sam za 
sebe da uradi. Novi moral je očigledna suprot- 
nost moralu prethodnih generacija. To je moral 
zasnovan na tvrđenju da se nezavisnost može 
steći prenošenjem odgovornosti na druge i da 
se može biti slobodan samo ako svi živimo u 
ropstvu. Posledica tako deformisanog morala 
je propast društva: ekonomska, društvena, psi- 
hološka i filozofska. ... Takvi ljudi nisu u sta- 
nju da osećaju ponos, poštovanje, nesposobni 
su za razumevanje i saosećanje. Ova osećanja, 
kao i sredstva da se živi smisleni život, konfi- 
skovala je država blagostanja. Možda se ovim 

može objasniti rašireno korišćenje antidepresi- 
va u mlađoj populaciji, bez kojih su praktično 
nesposobni da normalno funkcionišu u druš- 
tvu. I možda to objašnjava zašto je broj samo- 
ubistava među mladima koji nikada nisu zaista 
upoznali svoje roditelje u dramatičnom porastu. 
Ljudi nisu u stanju ni da prepoznaju problem 
niti da nađu rešenje. Kao razmažena deca, oni 
opet traže “pomoć” od države. Država blagosta- 
nja možda je mogla da bude uspešan projekat 
da su ljudi i dalje imali ponos i moral koji ih 
uči da brinu o sebi i da traže pomoć samo kada 
im je zaista potrebna. To znači, država blago- 
stanja mogla je da uspe da se ljudi (tj. njihova 
shvatanja i moral) nisu promenili, jer to je pret- 
postavka ovakve države. Ali svet se neprekidno 
menja a država blagostanja zahteva ljude lcoji 
su još čvršći i moralniji nego ljudi u društvima 
bez nje.” (Per Bylund, How the Welfare State 
Corrupted Sweden) 

Kada roditelji sami ne pobeđuju sopstve- 
na iskušenja, prirodno nisu zainteresovani ni 
da svojoj deci pomognu u borbi protiv njiho- 
vih iskušenja. Nemaran odnos roditelja prema 
deci vrlo često donese ružan plod u ponašanju 
malog deteta, pa roditelj naknadno, kada je 
već prilično zakasnio, pokušava dete da obuz- 

da, često isto onako kako se on sam licemerno 
obuzdava i samokontroliše. Na tako površne i 
licemerne zahteve svelo se savremeno vaspi- 
tanje dece. Odgovornost vaspitanja se danas 
najčešće predaje školskom sistemu kao da na- 
stavnici mogu da nadomeste nemar roditelja u 
ranoj fazi vaspitanja, do sedme godine, koja se 
često pokazuje kao presudna za karakter bu- 
dućeg čoveka. 

Da bi opravdali posledice svog nemara u vas- 
pitanju dece, roditelji često zastupaju raznora- 
zne zablude pozivajući se na savremena nauč- 
na saznanja, pa ćemo zato te zablude sada da 
izložimo kritičkom preispitivanju. 


ZABLUDA: “MASTURBACIJAJEZDRAVA. KOAP- 
STINIRA, ON SAMO POTISKUJE ŽELJU" 

U zdravom seksualnom odnosu, seksualno 
uzbuđenje pre orgazma podiže dopamin, da 
bi sam orgazam izazvao pad dopamina i skok 
hormona prolaktina. Na taj način ljubav izra- 
žena kroz seksualno uzbuđenje biva nadome- 
šćena ljubavlju izraženom kroz brižnost jer je 
prolaktin hormon brižnosti. Međutim, naučnici 
su utvrdili da orgazam koji je posledica samo- 
zadovoljavanja nema potreban odziv u skoku 
prolaktina kao orgazam izazvan seksualnim 
odnosom (snošajem) sa partnerom, te da zato 

osoba koja masturbira ostaje i dalje nezadovo- 
ljena i sa povišenim nivoom dopamina: 

“Istraživanja pokazuju da je povećanje prolakti- 
na nakon orgazma uključeno u povratnu petlju 
koja služi da smanji uzbuđenje kroz inhibitorne 
centralne dopaminergičke i verovatno periferne 
procese. Veličina post-orgazmičkog povišenja 
prolaktina je zato neurohormonski indeks sek- 
sualne sitosti. 

Koristeći podatke iz tri studije o muškarcima 
i ženama koje se bave masturbacijom ili vagi- 
nalno-penilnim odnosom do orgazma, u labo- 
ratoriji, izveštavamo da se za oba pola (prila- 
gođena za promene prolaktina u ne-seksualnom 
kontrolnom stanju) veličina prolaktina poveća- 
va nakon odnosa 400% više od onoga nakon 
masturbacije. Rezultati se tumače kao indika- 
cija da je [muško-ženski] odnos više fiziološki 
zadovoljavajuć nego masturbacija, i razmatran 
u svetlu prethodnih istraživanja, otkriva da je 
fiziološka i psihološka blagotvornost kod koi- 
tusa veća nego kod bilo koje druge seksualne 
aktivnosti.” (Brody S, Kruger TH, The post-or- 
gasmic prolactin increase following intercourse 
is greater than following masturbation and su- 
ggests greater satiety) 

Dakle, da bi osoba ostvarila fiziološko za- 
dovoljenje, neophodno je da u seksualnom od- 
nosu ima emotivni doživljaj voljenosti, koji će 
izazvati adekvatno podizanje prolaktina, hor- 
mona brižnosti, posle orgazma. Kao što vidi- 
mo, masturbacija kod odraslih osoba ne samo 
što otkriva nezrelu funkciju seksualnosti (jer 
otkriva želju koja vlada ljudskim bićem], već 
proizvodi i fiziološki štetne posledice jer oso- 
bu drži sa stalno povišenim nivoom dopamina, 
napetom i nezadovoljenom. 



Podizanje nivoa prolaktina ima svoju adap- 
tivnu ulogu. Kada partneri uđu u bračni odnos, 
treba da se odreknu svog šarmerskog odnosa 
prema suprotnom polu i da se posvete poro- 
dici. Visok dopamin koji je u adolescenciji for- 
mirao istaknute obline i mišiće radi polne pri- 
vlačnosti, biva snižen. Podiže se prolaktin, koji 

roditelje čini brižnim prema deci, i popunjava 
osobu "jastučićima" sala, tako da osoba više 
ne bude erotski privlačna suprotnom polu. Ali 
zato tim "jastučićima" postaje veoma privlač- 
na deci dajući im poruku da je dostojna njiho- 
vog poverenja. 

Nameće nam se pitanje, kakve su posledice 
masturbacije kod dece? 

Takozvane "bapske" priče iz XIX veka su tvr- 
dile da masturbacija kod dece izaziva čitav niz 
neželjenih simptoma, od oboljenja kičme, pre- 
ko vodene bolesti, glavobolje, gubitka memori- 
je, do problema sa vidom. Danas takve tvrdnje 
nailaze na podsmeh. Međutim, možemo za- 
paziti da su navedeni simptomi masturbacije 
istovetni simptomima preterano visokog ni- 
voa prolaktina i niskog nivoa dopamina. 

Preterano visok nivo prolaktina izaziva oste- 
oporozu (oboljenja kičme...), nadutost zbog 
akumulacije vode u organizmu, glavobolju (mi- 
grene), probleme sa vidom, dok nizak nivo do- 
pamina izaziva gubitak memorije, smanjenu 
sposobnost učenja i sklonost ka stimulativima 
(potrebu za opijanjem). Nivo dopamina je u 
obrnutoj korelaciji sa nivoom prolaktina. A kao 
što smo spomenuli, svaki orgazam izaziva pad 
dopamina i skok prolaktina. Poznato je da deca 

do puberteta imaju dosta niži nivo dopamina 
nego od puberteta, i zato je logično zaključiti 
da izazivanje orgazma u to doba kvari hormo- 
nalnu ravnotežu izazivajući dodatno smanje- 
nje dopamina i preterano podizanje prolakti- 
na. Dakle, dok masturbacija kod odraslih ima 
negativne posledice zbog jakog uzbuđenja 
koje prethodi orgazmu i koje se u nekoj meri 
i dalje zadržava posle orgazma, masturbacija 
kod dece ima negativne posledice zbog samog 
čina orgazma koji izaziva podizanje prolaktina 
iznad prirodnog nivoa. 

No, svakako nas zanima stav savremenog 
društva prema iskušenju samozadovoljavanja 
kod dece. U Deklaraciji o seksualnim pravi- 
ma Svetskog seksološkog kongresa održanog 
1999, pod petom tačkom, čitamo sledeće reči: 

“Pravo na seksualni uzitak. Seksualni uzi- 
tak, uključujući autoerotizam (masturbaciju), 
izvor je fizičke, psihičke, intelektualne i du- 
hovne dobrobiti.” 

Popuštanje sopstvenom autoerotizmu - sa- 
mozadovoljavanju, svakako predstavlja ome- 
tanje u razvoju čovekove ličnosti i može da 
ostavi posledice za ceo život, jer predstavlja 
vezivanje i fiksaciju na seksualnoj sposobnosti, 
koja se svojom zloupotrebom pretvara u želju 

која onda vlada ljudskom ličnošću. Psiholozi su 
zato, sasvim razložno i opravdano, do seksu- 
alne revolucije, samozadovoljavanje smatrali 
mentalnim poremećajem (u Americi do 1968. 
godine]. 

“Osoba koja masturbira je, dakle, samodovoljna 
osoba, koja sebično voli samu sebe, svoje sop- 
stveno telo, koja nema potrebe za drugom oso- 
bom suprotnog pola da kompletira svoje ispu- 
njenje, i koja po istom principu ostaje obuzeta 
interesom za sebe, potpuno nesposobna da ade- 
kvatno doprinese socijalnoj šemi ljudskih od- 
nosa... Upravo osakaćeno ograničenje ličnosti, 
koja favorizuje masturbaciju, predstavlja naj- 
veću opasnost. Sakaćenje ličnosti, njena defor- 
macija samozadovoljavanjem u periodu razvoja 
kada se dete oblikuje jeste zaista ozbiljan hen- 
dikep koji može da ograniči pojedinca u njego- 
vim mogućnostima kroz čitav život.” (William 
Alanson White, The Mental Hygiene of Child- 
hood, pg 30) 

A zatim, seksualna revolucija šezdesetih go- 
dina formira potrebu da se svaka seksualna 
nastranost opravda kao normalna. Postaje po- 
pularno shvatanje mnogih psihologa da 'covek 
ne treba da bude licemer". Psiholozi su pružili 
potreban izgovor za legalizovanje seksualne 

revolucije shvatanjem da potiskivanje želje 
proizvodi neurozu i da je psihički zdravo pre- 
puštati se svojim željama. Naime ; seksualno 
nesazrelim ličnostima vlada seksualna želja ; 
pa im se čini da su i svi drugi ljudi seksualno 
opterećeni. Kada sretnu seksualno zrelu i od 
želja rasterećenu osobu ; oni misle da i ona svo- 
je želje sputava i da tako ugrožava svoje psi- 
hičko zdravlje. 

Umesto da sazrevanjem ličnosti pobede že- 
lju i budu iskreni u svojoj čednosti ; nesebičnoj 
ljubavi i zrelosti za brak ; mnogi mladi ljudi su 
izabrali da budu iskreni u ispoljavanju svoje 
seksualne nesazrelosti i nesposobnosti za zre- 
li bračni odnos. Ali upravo su tada dospeli u 
stanje u kojem moraju stalno da budu liceme- 
ri ; jer bi ih iskreno i neobuzdano ispoljavanje 
seksualnih želja dovelo u sukob sa objektima 
njihovih želja ; i tako odvelo ili u zatvore ili u 
duševne bolnice. 

Sedamdesete godine XX veka su pokazale 
tragične posledice prepuštanja emotivnim i 
seksualnim željama, kroz drastično poveća- 
nje broja neuroza i raznih oblika delikventnog 
ponašanja, što je rezultovalo pooštravanjem 
dotadašnjih krivičnih odredbi i donošenjem 
novih. Dok su vaspitana deca uslov funkcio- 

nisanja demokratskih režima, dotle su nevas- 
pitana deca temelj formiranja represivnih si- 
stema, jer ako ljudi nisu naučili sami sebe da 
obuzdaju, onda im je neophodna jaka država 
koja će represijom da ih licemerno obuzdava. 

Licemerno je zapaliti želju kod mladih ljudi 
ili ništa ne učiniti da oni budu od nje sačuvani, 
pa onda govoriti o njenom obuzdavanju i save- 
tovati ih da treba da budu umereni. 

Kada čovekom jednom ovlada seksualna že- 
lja, njemu se čini gotovo nemoguće teškim da 
svoje hirove pobedi, ne zato što je to navodno 
nemoguće, već zato što ga odsustvo zdravog 
razvoja ličnosti u vreme njegovog vaspitanja 
i odsustvo prosvetiteljskog duha u njegovom 
obrazovanju nije naučilo da se svojim slabosti- 
ma suprotstavlja na zreo način, već jedino da 
svoje slabosti sputava u izražavanju. 

Plašenje zahtevima krivičnog zakonika onda 
kada je seksualna želja već ovladala čovekovom 
voljom i kada ga je navela na neobuzdano po- 
našanje, navodi čoveka na licemerstvo, a svako 
licemerstvo puca prilikom teškog iskušenja. 

Nečista savest zbog zloupotrebe seksualnog 
doživljaja jeste jedan od razloga čovekove sek- 
sualne neumerenosti, jer ponavljanjem čina 

kome se savest protivi, a često i promovisa- 
njem banalnog i neozbiljnog govorenja o seksu, 
čovek ugušuje (otupljuje) svoju sopstvenu sa- 
vest i tako se bori protiv osećanja krivice. 

Ali kada se vremenom sposobnost užitka 
smanji, na primer, zbog prirodnog pada polnih 
hormona u poznim godinama, tada se ne retko 
dešava da osećanje krivice zbog zloupotrebe 
seksualnosti izbije u čovekovu svest i ostvari 
prevagu nad osećanjem užitka. 

Tada čovek ima iskušenje da iz osećanja 
krivice samo potisne svoje seksualne motive, 
umesto da ih pobedi i da seksualnim sposob- 
nostima prida uzvišenu i jedino ispravnu funk- 
ciju - izražavanje ljubavi prema drugoj osobi. 

Zloupotreba seksualnosti je zapravo do te 
mere ograničila osobu da ona nije više u stanju 
da shvati pravi smisao seksualnih sposobnosti 
- izražavanje ljubavi prema bračnom saputni- 
ku. 

Takva osoba bi imala seksualni odnos samo 
radi užitka, a ne radi izražavanja prave ljubavi 
prema drugoj osobi, pa joj ljubav kao smisao 
seksualnosti jeste strana. Kako se nije poka- 
jala za pogrešnu funkciju seksualnosti, već je 
seksualnost samo potisla, ona i dalje ima na 

sebi pritisak nečiste savesti i zato iskušenje da 
svaku seksualnost proglasi grešnom, osim onu 
za stvaranje potomstva. 

To je iskušenje onih vernika koji su skloni da 
se opterećuju krivicom, i da svoje nepobeđene 
slabosti samo potiskuju i sputavaju u izražava- 
nju. Oni često promovišu shvatanje da seksu- 
alnost služi samo za razmnožavanje. No, kako 
Bog nije stvorio čoveka samo da opstane, već 
mu je podario uzvišeni smisao da živi za dru- 
ge, tako ni seksualnost ne služi samo za repro- 
dukciju već ima za smisao i izražavanje ljubavi 
prema bračnom saputniku. Ne čitamo li u Bi- 
bliji reči: 

“Muž da čini ženi dužnu ljubav, tako i žena 
mužu. Žena nije gospodar od svog tela, nego 
muž; tako i muž nije gospodar od svog tela, 
nego žena. Ne zabranjujte se jedno od drugog.” 
(l.Kor. 7,3-5)? 

A zar u Bibliji nemamo i opomenu protiv 
shvatanja ljudi žigosane savesti koji se ustru- 
čavanja od hrane i seksa upravo zato što nji- 
hovu zloupotrebu nisu pobedili pa im se svako 
konzumiranje ukusne hrane i svako izražava- 
nje seksualnosti zato čini grešnim? 

Zar Biblija ne govori o takvima koji su "lice- 
merni lažovi, žigosani po svojoj savesti i koji 
zabranjuju ženiti se i zapovedaju uzdržavati se 
od jela koja Bog stvori za jelo" (l.Tim. 4,2-3)?! 

Takvi ljudi često postaju zastupnici borbe 
protiv seksualnosti, sa izraženom potrebom 
da osuđuju i mrze upravo one koji otvoreno 
čine ono što bi i oni sami podsvesno želeli, ali 
što zbog pobuđenog osećanja krivice sebi ne 
dopuštaju. 

No, potreba za lažnim moralisanjem i osuđi- 
vanjem nije odlika samo licemera koji sputa- 
vaju ispoljavanje svojih slabosti, već je posle- 
dica nečiste savesti i onih koji svoja izopačenja 
otvoreno upražnjavaju. 

Ali, u tom slučaju, oni kod drugih osoba osu- 
đuju ona seksualna izopačenja koja sami lično 
nemaju, pa će osoba koja zloupotrebljava od- 
nos sa suprotnim polom imati iskušenje da se 
u svom lažnom moralisanju i osuđivanju "oko- 
mi" na homoseksualce, a sami homoseksualci 
na pedofile ili na neku drugu seksualnu izopa- 
čenost, da bi tako svojom kritikom uzdigli pri- 
vidnu predstavu o sopstvenoj ispravnosti pred 
sopstvenom savešću. 

ZABLUDA: “RAZLIKE IZMEĐU RODOVA SU 
IZNUĐENE TRADICIJOM. DOZVOLITE DETETU 
DA SAMOIZABIRA DA Ll ĆE SEIGRATI SA ŽEN- 
SKIMILIMUŠKIMIGRAČKAMA, INEKA SAMO 
IZABERE DA LI ĆE SE PRIJATNIJE OSEĆATI U 
SUKNJIILIPANTALONAMA!" 

Kako dete nije sposobno da donosi zrele od- 
luke, jer još uvek nema razvijen razum i moć 
volje da odlučuje, roditelj treba da na sebi po- 
nese odgovornost za detinja opredeljenja, da se 
stara da budu u skladu sa njegovim polom, sve 
dok ono ne postane samostalno i osposobljeno 
da samo odgovorno donosi svoje odluke. Ideja 
da su rodne razlike iznuđene tradicijom posle- 
dica je dekadencije savremenog čoveka i zlou- 
potrebe njegovih rodnih posebnosti zbog kojih 
su one izgubile svoju svrhu zbog kojih su polno 
definisane. 

Apsurdno je da nam savremena naučna sa- 
znanja više nego ikada ranije otkrivaju razli- 
čite sposobnosti različitih polova i njihovo 
različito mesto pod suncem. Različita naučna 
istraživanja su otkrila da ženski hormoni još 
u prenatalnom razvoju izazivaju smrt (apop- 
tozu] ćelija mozga zaduženih za muške inte- 
lektualne sposobnosti, dok testosteron kod 
muškaraca uništava one ćelije mozga koje su 

zadužene za ženske intelektualne sposobnosti. 
Rezultat su različito razvijene različite vrste 
inteligencija između različitih polova, pa žene 
pokazuju razvijeniji F faktor (sposobnost kori- 
šćenja reči) i M faktor (sposobnost mehaničkog 
pamćenja), dok muškarci pokazuju razvijeniji 
R faktor (bolje razvijenu sposobnost shvatanja 
odnosa, pronalaženja opštih principa, pravil- 
nosti i zakonitosti iz datih podataka) i N faktor 
(sposobnost lakog i uspešnog operisanja bro- 
jevima, prvenstveno pri osnovnim računskim 
operacijama). 

U naučnom radu pod nazivom "Saosećajnost 
i nivo estradiola i androgena kod devetogo- 
dišnje dece" grupa autora otkriva kako devoj- 
čice sa višim nivoom muškog hormona testo- 
sterona pokazuju niži nivo empatije u odnosu 
na devojčice sa viškom estradiola, dok dečaci 
sa višim nivoom ženskog hormona estradiola 
pokazuju veću empatiju u odnosu na dečake 
sa viškom testosterona. Da ne bi muškarac u 
svojoj odgovornosti bio dekoncentrisan onim 
odgovornostima koje prevashodno odgovara- 
ju ženskom polu, njegova emotivnost je, dakle, 
blokirana u razvoju muškim hormonom testo- 
steronom. Dok je žena više obdarena emocio- 
nalnom inteligencijom koja otkriva njenu sferu 

odgovornosti i starateljstva - a to su osobe sa 
kojima je neposredno bliska, dotle muškarca 
više odlikuje apstraktna inteligencija - pita- 
nja od opšteg značaja koja ga navode da bude 
izvor sigurnosti njegove žene i porodice, i 
izvor pravde u ljudskoj zajednici. Zato, sasvim 
svrhovito njihovom mestu pod suncem - ženi 
je važnije kako se oseća, a muškarcu je važnije 
da li je to što on radi vredno, moćno, značajno i 
pravedno. Sposobnosti muškog i ženskog pola 
se međusobno komplementarno nadopunjuju. 
Na jednu istu stresnu situaciju žena će pre da 
reaguje emocijom straha i defanzivno (da bi 
sačuvala decu), dok će ofanzivnost prepustiti 
muškom polu koji je za agresivnu odbranu po- 
rodice i društva osposobljen svojim psihofizič- 
kim posebnostima. 

Ako je to tako, nameće nam se pitanje - kako 
je moguće da se uprkos naučnim faktima, u 
društvu promoviše ovakvo shvatanje da su 
tradicionalne razlike između polova u njiho- 
vom položaju u porodici i društvu izraz polne 
neravnopravnosti: 

“Kulturni i tradicionalni stereotipi o položaju 
polova u porodici su takođe primer vidljive ne- 
ravnopravnosti. Muškarci su se posmatrali kao 
pametniji i razumniji od žena koje su emotivne, 

tako da su imali glavnu reč u porodici.” (Wiki- 
pedia, Massey, Douglas. “Categorically Unequ- 
al: The American Stratification System.” NY: 
Russell Sage Foundation, 2007.) 

Takvo slepilo pred naučnim faktima je mo- 
guće samo iz jakih ideoloških motiva, a oni su 
posledica degradacije savremenog čoveka i 
izopačenja njegovih polnih funkcija. 

Savremena zapadna životna filozofija mi- 
nimalizuje razlike između muškog i ženskog 
pola, i tu nesposobnost prepoznavanja različi- 
te uloge polova u ljudskoj zajednici pokušava 
da predstavi kao izraz poštovanja ljudske lič- 
nosti. 

No, ne treba nam puno mudrosti da bismo 
shvatili da ona predstavlja podilaženje sla- 
bostima ljudi, koji između namere da svojim 
sposobnostima odgovore na realne potrebe 
porodice i društva, i namere da se povode sa 
željama svog nepobeđenog Ega, izabiraju ovo 
drugo. 

U savremenoj duhovnoj i moralnoj dekaden- 
ciji čoveka svaka polna uloga je osakaćena, jer 
zloupotreba sposobnosti radi satisfakcije (koja 
je koren polne nezrelosti) dovodi do gubljenja 
funkcije zbog koje ta sposobnost postoji, pa 
se to otkriva i u funkciji polnih sposobnosti. 

Emotivnost koja treba da bude sposobnost iz- 
ražavanja ljubavi, postaje izvor satisfakcije, pa 
ljudi više vole osećanja koja im voljena osoba 
izaziva nego njenu ličnost. Žena se odriče svo- 
jih ženskih odgovornosti (odgajanja deteta i 
služenja mužu), jer to ponižava njenu gordost. 
Ona postaje gorda da prizna zavisnost od muš- 
karca u onim sferama u kojima je normalno da 
gradi komplementarni odnos prema muškar- 
cu. Zato joj mnogobrojni izrazi nežnosti, koji 
su bili sasvim uobičajeni u zapadnoj kulturi u 
vreme njenog najvećeg prosperiteta smetaju, 
jer ih shvata kao poniženje sopstvene gordosti. 

I muškarac se odriče svoje muške preduzi- 
mljivosti, borbe za društvenu pravdu i služenja 
društvu i čovečanstvu, pa postaje kukavica i 
"papučar". On svoje sopstvene odgovornosti 
prebacuje na državu, što objašnjava zašto se 
nivo testosterona kod muškaraca iz godine u 
godinu sve više snižava. 

U takvom stanju oba roditelja gube motiv 
brižnosti prema svojoj deci jer ih deca ometaju 
u hedonizmu. Na kraju čovek gubi smisao živo- 
ta, jer je jedini pravi smisao života, koji proži- 
ma odnose i žive i nežive tvari, da postoji radi 
drugoga i da služi drugome. 

ZABLUDA: “ZAŠTITA OD SAVREMENOG DE- 
KADENTNOG VASPITANJA JE POVRATAK KA 
PATRIJARHALNOM VASPITANJU DECE” 

Pojam patrijarhata se drastično razlikuje u 
svom značenju kada se poredi tradicionalni pa- 
trijarhat srednjevekovne Evrope koji je pred- 
stavljao nasilje muškarca nad ostalim članovi- 
ma porodice, sa tradicionalnim patrijarhatom 
prosvećenog Zapada od XVI do XIX veka koji je 
strogo razdvajao različite odgovornosti razli- 
čitih polova, ali uz potpuno međusobno pošto- 
vanje i uvažavanje. Tradicionalni patrijarhat 
Evrope srednjeg veka predstavlja represiju 
nad samom ljudskom ličnošću, i odlikuje ga 
manipulacija strahom od kazne, ili manipulaci- 
ja ponositošću, a ponegde i sebičnim sentimen- 
tom kao motivima držanja moralnih vrednosti. 
Tradicionalni patrijarhat prosvećenog Zapada, 
gde svaki pol na sebi nosi svoju odgovornost, 
odlikovao je oslobođenu volju, zdravu savest i 
prosvećen razum u borbi protiv životnih isku- 
šenja, i njegov rezultat bio je poštovanje ljud- 
skog bića. 

U patrijarhalnom vaspitanju na Balkanu 
žena se do skora smatrala nižim bićem, na koje 
je stavljana odgovornost svih manuelnih po- 
slova koje je muškarac u svojoj gordosti sma- 

trao ponižavajućim da obavlja, a koje čitamo u 
spisku koje je sastavio srpski etnolog Veselin 
Čajkanović (1881-1946): 

„Srbina je nedostojan posao: kopati (prije 
40—50 godina kopale su samo žene, a i danas 
je rijetko videti starijeg, imućnijeg i viđenijeg 
domaćina da kopa - primedba Čajkanovića), 
presti i svaki ženski posao raditi (i ako se uko- 
rijenilo, među muškima, pletivo čarapa), vatru 
ložiti, vodu nositi, leb mijesiti (osim česnice), 
na ruke polijevati, svoje noge i glavu sam prati, 
češljati se sam (nego žene), oko male dece išta 
raditi“...(Etnografski Zbornik 32, 375) O Crno- 
gorki kaže Medaković (str. 22): „Rabotna je Cr- 
nogorka u domu; ona gotovi, sprema po kući, 
šije, veze, plete, prede i tkaje. Ide na pazare i 
nosi teška bremena uz velike strane na leđima; 
ide na vodu, u mlin, u drva i za stokom“. Vuk o 
Crnogorkama kaže ovo: „Osim svojijeh ženski- 
jeh poslova, kao da predu, tku, kuvaju, muzu, 
itd, one rade i najveći dio poljskijeh i drugijeh 
poslova, koje inače ljudi rade. Često se može 
vidjeti kako se žene s teškijem teretima vuku 
prelco stijena i planina, a muž ide prazan s puš- 
kom o ramenu i čibukom u ruci“ (Crna Gora i 
Boka Kotorska 96). ,,‘Iste ovakve poslove radi 
žena i u drugim našim krajevima, pa čak i u 

onima koji se smatraju za najnaprednije“, Tih. 
R. Đorđević, Naš narodni život 69 (povodom 
gore navedenog Vukovog opisa).” 

U isto vreme u patrijarhalnom vaspitanju 
prosvećenih zapadnih naroda, supruga i maj- 
ka se smatrala kraljicom doma, dok su se njen 
suprug i deca prema njoj zaista tako i odnosili. 
Francuski diplomata i pisac Šarl De Varinji je 
krajem XIX veka objavio knjigu pod nazivom 
"Žene Sjedinjenih (američkih) država". 0 polo- 
žaju žene u američkom društvu, on je pisao: 

“Na svakom mestu, javnom ili privatnom, u po- 
zorištima, hotelima, u vozovima i brodovima, 
u restoranima i prodavnicama, na ulicama i u 
parkovima, u gostinskoj sobi i u kući svog oca, 
žena je kraljica.” (The Women of the United 
States, Charles de Varigny, 1895) 

Poreklo takvog poštovanja žene Šarl De Va- 
rinji vidi u uticaju protestantizma (zapravo Je- 
vanđelja, koje su tada protestanti promovisa- 

И): 

“Ženama nikako nisu nedostajale smelost niti 
neustrašivost, ali tek od religijske promene koju 
je Engleska proizvela prelazeći sa katoliciz- 
ma na protestantizam žena je dobila značajnu 
ulogu. Na nju je reforma uticala isto kao i na 
muškarca. Hrišćanstvo joj je donelo slobodu, a 

protestantizam ju је oslobodio od dodatih stega. 
On joj je dao jednaka prava sa muškarcima. On 
je čak prepoznao i njenu prirodnu inteligenciju, 
njenu sposobnost percepcije i razuma, i njene 
dužnosti i odgovornosti u ovom životu. Ona je 
bila slobodna da živi kako je želela, čak i da 
se uda kako je htela. Na taj način se kretala u 
širem domenu svojih verskih ideja, u skladu sa 
njima ili ne, kako je želela. Povlačila se unu- 
tar sebe i razmišljala unutar svoje savesti, gde 
niko osim Boga ne bi mogao da je vidi. Ose- 
ćanje neograničene odgovornosti podiglo se na 
mesto njene nekadašnje pasivne poslušnosti, a 
unutar nje je rođena snažna i nezavisna duša. ... 
Ona radi i planira, i usred konstantne aktivnosti 
ona zadovoljava jednu od najistaknutijih zahte- 
va svoje prirode i svog srca, da oseti da je ona 
centar doma, i neophodna onima koje voli. ... U 
Sjedinjenim američkim državama, žena je kra- 
ljica. ... Muškarci su gradili, radili, sadili; žene 
su se bavile domaćim dužnostima, pripremale 
hranu i popravljale odeću, sve do večeri kada se 
porodica okupila oko zajedničkog jela. Sledila 
je opšta molitva, čitanje Biblije, religiozna in- 
strukcija od oca, a zatim i druga molitva. To je 
bio jednostavan i potpun život, pun rada i reli- 
gije; bez vremena za uzaludno žaljenje i prazne 

snove; smireno i ozbiljno življenje; ne monoto- 
no niti prazno, već ono u kome su i um i telo 
uvek bili aktivni. 

Njihovi napori su nagrađivani rastućim olakša- 
njem života, udobnošću koja je osvajana kroz 
predviđanje i rad, poznavanjem svih zanata koji 
potiču od neophodnosti učenja. U isto vreme, 
čovek je bio i arhitekta i graditelj, i uzgajivač i 
farmer, i drvoseča i stolar, i traper i lovac, ukrat- 
ko, sve. Svaka godina je donosila novi progres, 
širi domen, povećanu žetvu, veći broj stoke, sve 
veći prosperitet u svim stvarima “ (isto, str. п-13) 
Jedan drugi Francuz, Aleksis De Tokvil, bo- 
raveći u Americi 1831-1832 godine zapazio je 
razliku između američkog i patrijarhata mno- 
gih evropskih naroda i tim povodom zabeležio: 

“Ima ljudi u Evropi koji, brkajući različite atri- 
bute polova, hoće od muškarca i žene da načine 
dva bića ne samo ravnopravna nego i istovetna. 
Oni oboma daju iste funkcije, nameću iste duž- 
nosti i priznaju ista prava; mešaju ih u svemu, 
u radu, uživanjima, poslovima. Lako je shvati- 
ti da upinjući se tako da izjednače jedan pol s 
drugim degradiraju oba; i da iz te grube meša- 
vine onoga što je delo prirode ne može nikad 
proizaći drugo šta do slabi muškarci i nečasne 
žene. Amerikanci nisu tako shvatili onu vrstu 

demokratske jednakosti lcoja se može usposta- 
viti između žene i muškarca. Mislili su, pošto je 
priroda stvorila tako veliku različnost između 
telesnog i duhovnog sklopa muškarca i žene, da 
je njena jasno pokazana svrha bila da njihovim 
različitim mogućnostima nameni i različitu pri- 
menu, pa su prosudili da se napredak ne sasto- 
ji u tome da iste stvari rade različita stvorenja, 
nego da se postigne da svako od njih najbolje 
mogućno izvrši svoj zadatak. ... Ne viđa se da 
Amerikanka upravlja spoljnim poslovima poro- 
dice, da vodi trgovinu, niti, najzad, da prodire u 
političku sferu; ali se ne viđaju ni takve koje bi 
bile prisiljene da obavljaju teške ratarske radove 
niti ikakav mučan posao koji iziskuje razvijenu 
telesnu snagu. ... Tako Amerikanci ne misle da 
muškarac i žena imaju dužnost i pravo da rade 
iste stvari, ali pokazuju podjednako uvaženje 
uloge svakoga od njih i smatraju ih bićima čija 
je vrednost podjednaka, mada im se sudbina 
razlikuje. ... Amerikanci, lcoji su podređenost 
žene ostavili da i dalje postoji u društvu, uzdi- 
gli su dakle ženu, koliko god su mogli, na nivo 
muškarca u duhovnom i moralnom svetu, i čini 
mi se da su u tome divno shvatili istinski pojam 
demokratskog progresa. Što se mene tiče, ne 
kolebam se da kažem: mada žena u Sjedinjenim 

Državama takoreći ne izlazi van domaćeg kru- 
ga i mada je u njemu, u izvesnom pogledu, veo- 
ma zavisna, nigde mi se njen položaj nije činio 
viši. A ako bi me sad, kad se približavam kraju 
ove knjige, u kojoj sam ukazao na tolike zamaš- 
ne stvari što su ih Amerikanci ostvarili, neko 
upitao čemu mislim da treba poglavito pripisati 
neobični procvat i sve veću snagu tog naroda, 
odgovorio bih da ih treba pripisati visokim od- 
likama njegovih žena.” (Aleksis De Tokvil, De- 
mokratija u Americi, god. 1835.) 

Dakle, postoji drastična razlika između dve 
vrste patrijarhata, prosvećenog zapadnog i 
srednjevekovnog evropskog (u koji spada i bal- 
kanski patrijarhat), adekvatan razlici između 
dve vrste vaspitanja, pravog vaspitanja dece 
i vaspitanja dece koji predstavlja njihovo svo- 
jevrsno dresiranje i manipulisanje slabostima 
pale ljudske prirode. 

Represivni autoritet patrijarhalnog oca, koji 
je ranije vladao neprosvećenim i nesamostal- 
nim članovima svoje porodice, danas je za- 
menjen represivnim autoritetom države, koja 
ulazi u sferu privatnog života pojedinca do te 
mere, da time prevazilazi sve granice ljudskog 
dostojanstva. 

U filmu "Narednik Jork" (1941), koji je imao 
za svrhu da ohrabri američkog građanina da 
učestvuje u Drugom svetskom ratu, opisuje 
se ubeđivanje vojnika Jorka da uzme oružje u 
ruke i da brani nasleđe zemlje u kojoj živi. Ma- 
jor poštuje njegovu slobodu savesti da se tome 
suprotstavi, ali mu objašnjava da su njegovi 
preci naselili Ameriku upravo u potrazi za slo- 
bodom, koja sada treba da se brani. Zatim mu 
postavlja pitanja koja ga podsećaju na nasleđe 
slobode u kojoj on sada slobodno uživa: 

“Ti hoćeš da se moliš na svoj način? Ti si far- 
mer? Ti hoćeš da oreš i da odgajaš porodicu 
po svojoj volji?! To je tvoje nasleđe, i moje, i 
svih civilizovanih Ijudi. To nasleđe staje skupo. 
Može da nas staje života da ga sačuvamo!” 

Na žalost, sloboda koja je kroz mnoge žrtve 
izvojevana, sada se gubi u miru i blagostanju, 
zato što odgovornost koju sloboda donosi, ljudi 
više nisu spremni da preuzmu na sebe i da se 
za nju bore. Danas država preti da će oduzeti 
decu roditeljima koji da ih vaspitaju po svojoj 
savesti, ako eventualno primenjuju telesno ka- 
žnjavanje. Kako je svet došao u takvo stanje da 
se telesno kažnjavanje deteta proglašava poj- 
mom zlostavljanja, tema je sledećeg poglavlja. 

ZABLUDA: "UPOTREBA BATINA U VASPI- 
TANJU DETETA JE POGREŠNA , ZATO ŠTO SU 
ISTRAŽIVANJA POKAZALA DA SU DECA KOJA 
SU DOBIJALA BATINE AGRESIVNIJA OD ONIH 
KOJA NISU" 

Priroda životnih iskušenja je takva da ako 
njih ne pobeđujemo, ona će nas nadvladati i 
rezultat će biti naša oslabljena volja, otupela 
savest; a ako svoje loše motive ponašanja iz- 
govaramo, rezultat će biti i gubljenje zdravog 
razuma, dok će našim bićem ovladati i držati 
ga u ropstvu motivi kojima se nismo oduprli 
(ponositost, sebičnost, telesnost, itd). 

Bez razvijene savesti i volje, teško se može 
reći da iko ima slobodnu ličnost da vlada so- 
bom kako hoće, već, što je danas sve češće, 
čovekovo ponašanje postaje determinisan 
produkt spoljnih pritisaka i nepobeđenih sop- 
stvenih iskušenja. Zato, postati i ostati slobo- 
dan čovek zahteva svakodnevnu borbu sa so- 
bom, svakodnevno sahranjivanje velikog Ja. 
Takvu borbu malo dete nije u stanju samo da 
obavlja, zato što nema razvijene sve elemente 
ličnosti koji mu omogućavaju da se samostalno 
bori protiv sopstvenih iskušenja, već mu u ra- 
zvoju savesti, volje i razuma treba naša pomoć. 

Svrha batina je da pomognu detetu da se 
odupre lošem motivu ponašanja koji preti da 
ovlada njegovom voljom, kada ono odbacuje 
sve verbalne naloge za odupiranje iskušenju 
koji su bili upućeni njegovoj savesti. "Bezumlje 
je privezano detetu na srce; prut kojim se kara 
ukloniće ga od njega." (Priče 22Д5) Pod priti- 
skom telesnog kažnjavanja ono formira save- 
snu i snažnu volju kojom će imati moći da se 
odupre i sadašnjim i budućim životnim isku- 
šenjima. Ako ne bude bilo sposobno da posluša 
nalog roditelja, nasuprot sopstvenim hirovima, 
neće imati snagu volje ni da posluša sopstve- 
ni razum kada ga bude stekao i kada ga bude 
upozoravao na hitnu akciju volje u odupiranju 
iskušenju. 

No, odrasli ljudi savremenih generacija ne 
vide potrebu da svoju decu vaspitavaju u borbi 
protiv njihovih iskušenja, jer ni sami ne vode 
borbu protiv sopstvenih iskušenja. Štaviše, 
vaspitavanje deteta predstavlja svojevrstan 
ukor za nevaspitanje njihove sopstvene lično- 
sti. Zato, kada saosećaju sa decom koja su u 
iskušenju, oni staju na stranu njihovog iskuše- 
nja i podržavaju njihovo suprotstavljanje sop- 
stvenoj savesti. U kakvom su neprijateljstvu sa 
sopstvenom savešću mnogi zapadni pedagozi 

možemo shvatiti ako pogledamo sledeći odlo- 
mak iz bestselera njihove omiljene literature, 
"Slobodna deca Samerhila" britanskog peda- 
goga Aleksandra S. Nila: 

“U prošlosti, moje glavno zanimanje nije bila 
nastava, već davanje »individualnih časova«. 
Većini dece bila je potrebna psihološka nega, 
no uvek je bilo mališana tek pristiglih iz drugih 
škola, pa su individualni časovi (u daljem tekstu 
i.č.) imali za cilj da ubrzaju njihovo prilagođa- 
vanje slobodi. Ako je dete svo zgrčeno iznutra, 
ono ne može da se prilagodi životu u slobodi. I.č. 
su u stvari bili neformalni razgovori kraj upal- 
jenog kamina. Ja bih uzeo lulu, a i dete je smelo 
da puši ako mu se pušilo. Cigareta je često bila 
prvi korak u probijanju leda. Pozvao sam jed- 
nom četrnaestogodišnjeg dečaka da popriča sa 
mnom. Bio je upravo stigao iz tipične privatne 
škole. Primetih da su mu prsti žuti od nikotina, 
pa izvadih paklo cigareta i ponudih ga. »Ne, hva- 
la«, promuca on. »Ne pušim, gospodine.« »Ma 
uzmi jednu, prokleti lažove!«, relcoh osmehuju- 
ći se, i on uze cigaretu. Tako sam ubio dve muve 
jednim udarcem. Preda mnom je bio dečak u 
čijim su očima upravitelji škole bili kruti mora- 
listi i pobornici čvrste discipline koje obavezno 
treba obmanjivati. Ponudivši ga cigaretom, po- 

kazao sam mu da odobravam njegovo pušenje. 
Nazivajući ga »prokletim lažovom«, našao sam 
se sa njim na ravnoj nozi. Istovremeno, zadao 
sam udarac i njegovom kompleksu autoriteta, 
jer sam mu pokazao da i upravitelj škole može 
bez skanjeranja i veselo da psuje. ... Iz prethod- 
ne škole je bio izbačen zbog krađe. »Čujem da 
si ti pomalo prevarant«, rekoh. »Na koju foru 
bi najbolje pokrao železnicu?« »Nikada nisam 
pokušao da potkradam železnicu, gospodine.« 
»E, to ti ne valja!«, rekoh ja. »Moraš da probaš. 
Ja znam sijaset potrebnih štosova.« Ispričah mu 
nekoliko. Zinuo je od čuda.” (Aleksandar S. Nil, 
Slobodna deca Samerhila, str. 55-56) 

Protiv savesti koja ga opominje protiv loših 
motiva ponašanja (ponositosti, sebičnih i tele- 
snih želja) čovek se može boriti na dva suprot- 
na načina. Jedan je da svoje loše motive spu- 
tava u ispoljavanju i da tako sebe zavarava da 
je ispravan dok svoju nečistu savest dodatno 
rasterećuje kroz lažno moralisanje i osuđiva- 
nje onih koji svoje slabosti otvoreno ispoljava- 
ju. Drugi način je da svoje loše motive otvore- 
no ispoljava, po mogućstvu da sa njima javno 
paradira i da ih ponavlja da bi tako otupljivao 
glas savesti koji ga opominje, dok svoju nečistu 
savest dodatno rasterećuje tako što osuđuje 

svaki stvarni primer pobede nad iskušenjem, 
predstavljajući ga kao izraz formalizma i lice- 
merstva. 

Dok je prvi način borbe protiv savesti bio ka- 
rakterističan za srednji vek, drugi je karakteri- 
stika savremenog zapadnog sveta. Zato mnogi 
roditelji u vaspitanju detinje savesti kroz te- 
lesno kažnjavanje vide ukor protiv sopstvene 
ravnodušnosti prema sopstvenim iskušenjima. 

Roditelji koji su nezrele ličnosti teško mogu 
da vaspitavaju decu da postanu zrela, jer je nji- 
ma samima preuzimanje odgovornosti na sebe 
same često toliko neprijatan stres da žele čak 
i svoju decu da sačuvaju od odrastanja ličnosti 
kao kakvog izuzetno neprijatnog stresa. Oni 
misle da je izraz ljubavi prema deci osloboditi 
ih od životnih odgovornosti, pa ih oslobađaju 
upravo od onih odgovornosti koje bi jedino mo- 
gle da proizvedu zdravo sazrevanje i odrasta- 
nje detinje ličnosti. Oni ugađaju detinjim slabo- 
stima, umesto da decu od njih rasterete. Da bi 
upotrebu batina proglasili zlostavljanjem, oni 
se pozivaju na različita istraživanja koja otkri- 
vaju da su deca koja su kažnjavana batinama u 
proseku agresivnija od one dece koja batinama 
nisu kažnjavana. 

Međutim, postoje tri ozbiljne primedbe na 
metodologiju ovih istraživanja. 

Prva primedba je što istraživanja ne prave 
razliku između kažnjavanja i zlostavljanja. Da- 
nas, kada su oba roditelja zaposlena i kada su 
malo vremena sa detetom, pitanje je koliko de- 
tinje poverenje u roditeljsku ljubav može biti 
duboko, da bi telesno kažnjavanje od takvog 
roditelja bilo prihvaćeno kao dobronamerno, 
a ne kao izraz zlostavljanja. Ukor, ma koliko 
bio pravedan, zahteva i snagu za odupiranje 
iskušenju, a ako dete nema poverenja u ljubav 
roditelja, neće imati zdravu snagu da svoj hir 
odbaci u svom korenu. Još je gore, ako roditelj 
koristi kažnjavanje deteta kao ventil za pra- 
žnjenje ličnih frustracija, dajući kroz batine 
detetu saznanje da ga ne voli i da ga odbacuje 
zbog njegovih slabosti. Ne možemo tvrditi da 
je takvo zlostavljanje jednako po posledica- 
ma kažnjavanju u kojem dete jeste svesno da 
je svoje batine zaslužilo i pri kojem zadržava 
odnos ljubavi i poverenja prema roditelju. Ako 
neko dete izjavi da je dobilo batine ni krivo ni 
dužno, jasno nam je da je ono živelo sa hendi- 
kepom nepravde koja je prema njemu učinjena 
upotrebom sile, ali ako je dete bilo svesno da je 
batine zaslužilo i da se zahvaljujući njima odu- 

prlo svojim iskušenjima, kako se može govoriti 
da je ono zbog tih batina imalo ikakav psihički 
hendikep?! 

Sledeća primedba je da istraživanja ne prave 
razliku između pravovremenog i zakasnelog 
kažnjavanja. Naučno je utvrđeno da što je dete 
starije, batine shvata na destruktivniji način. 
Svakako da sama potreba deteta da bude ka- 
žnjeno u kasnijem uzrastu otkriva da ono nije 
vaspitano pravovremeno. Na žalost, mnogi ro- 
ditelji kreću sa kažnjavanjem deteta tek kada 
je njihova nemarnost u vaspitanju deteta do- 
nela drastične posledice u njihovom neobuz- 
danom ponašanju, i onda oni pokušavaju da 
batinama sputaju decu u ispoljavanju svog ne- 
vaspitanog karaktera. Pokušavajući da obuz- 
daju i smire već razmaženu decu, oni ih samo 
dodatno osujećuju u njihovim hirovima i time 
proizvode njihovu primetnu depresiju. Kako je 
svrha batina u tom slučaju najčešće samo da se 
deca obuzdaju u ispoljavanju već formiranog 
lošeg karaktera, roditelji su primorani da ih 
koriste konstantno. Prirodno je da će taj zaka- 
sneli pritisak deca da shvataju kao atak na svoj 
samovoljan i razmažen Ego. Zato su psiholozi 
utvrdili da čak i najnežnije “ćuške" ostavljaju 
negativne posledice na psihu deteta. Ne bi nas 

začudilo ako bi uskoro neko novije istraživanje 
pokazalo izraženu zastupljenost depresije kod 
dece koja su verbalno ukoravana što odbijaju 
da pospreme svoje igračke, što žvrljaju po zidu 
ili što odbijaju da jedu drugu hranu osim slat- 
kiša. Ako dete ne shvata pravednost telesne 
kazne koju je dobilo zato što je, na primer, tu- 
klo drugu decu, pa zato pada u depresiju, onda 
takvo dete svakako ima problem sa zakašnje- 
njem elementarnog vaspitanja. Ali će svakako 
imati problem i sa formiranjem zdrave savesti 
u ostatku života. Deca koja su već iskvarena i 
razmažena, isto kao i odrasle nesazrele lično- 
sti, svaki dobronamerni ukor doživljavaju kao 
zlostavljanje svoje ličnosti ili zapravo, isprav- 
nije rečeno, doživljavaju kao zlostavljanje svog 
velikog Ega ; pošto se teško može reći da su 
svoju ličnost oslobodili i stekli kroz borbu sa 
samim sobom i sopstvenim iskušenjima. 

Prosvećene osobe cene batine koje su dobi- 
le kao deca i verbalne ukore koje dobijaju kao 
odrasle ličnosti, jer su svesne da je greh njihov 
najveći neprijatelj i istinski zlostavljač njihove 
ličnosti. Osobe koje su celog veka ostale ne- 
odrasle ličnosti, ne mogu da cene batine, jer 
podsvesno prepoznaju da su ukor i za njihovo 
sadašnje stanje. 

Kratkotrajno telesno kažnjavanje koje ima za 
rezultat odupiranje iskušenju koje preti da za- 
vlada detinjom voljom svakako ne ostavlja ni- 
kakve štetne posledice, za razliku od dugotraj- 
nog psihičkog zlostavljanja koje sama ličnost 
trpi od strane svojih nepobeđenih iskušenja, 
od strane sopstvene sebične želje, ljubomore, 
zavisti i mržnje koji katkada vladaju čoveko- 
vom voljom ceo ostatak života ako se ne pobe- 
de u mladosti ispravnim vaspitanjem. 

Poseban otežavajuć momenat u primeni te- 
lesnog kažnjavanja dolazi od strane države i 
društva u kojima postoji jaka propaganda pro- 
tiv upotrebe batina i gde se deca ohrabruju da 
batine doživljavaju kao atak na svoju ličnost i 
gde se ona ohrabruju da prezru njihovu svrhu. 
Njima se obezbeđuje SOS telefonski broj na koji 
odmah mogu da pozovu policiju ukoliko im ro- 
ditelji čak samo zaprete da će im dati batine, 
a roditeljima se preti oduzimanjem deteta. U 
zemljama koje prednjače u borbi protiv tele- 
snog kažnjavanja zabeleženi su slučajevi da su 
agresivna deca zvala policiju da prijave soci- 
jalnog radnika zato što je pokušavao da ih svo- 
jom fizičkom silom razdvoji od one dece na ko- 
joj su ona sprovodila fizičko nasilje. U odbrani 
svojih hirova od restriktivnog uticaja roditelj- 

skog vaspitanja ta deca imaju podršku države 
i društva. 

Treća, svakako najvažnija primedba na pri- 
menjenu metodologiju istraživanja koja se 
koristi da se batine proglase neispravnom 
metodom vaspitanja je ta, što su zajedno sa 
nemirnom decom koja prirodno zahtevaju 
kažnjavanje uračunata prirodno mirna deca 
koja ne zahtevaju kažnjavanje da bi bila mir- 
na. Greška do koje se dolazi je adekvatna greš- 
ci koju bismo napravili kada bismo zaključili 
da zatvore treba ukinuti sa optužbom da pra- 
ve kriminalce, zato što osobe koje nisu nikada 
bile u zatvoru pokazuju bolji karakter od onih 
koje su bile u zatvoru. Naravno, nisu kriminal- 
ci postali kriminalci zato što su bili u zatvoru, 
već su bili u zatvoru zato što su kriminalci. Isto 
tako i deca koja su dobijala batine nisu posta- 
la agresivna zato što su dobijala batine, već su 
dobijala batine zato što su već prethodno bila 
agresivna. Postoje deca koja su prirodno mir- 
na i koja ne zahtevaju nikakvo kažnjavanje da 
bi bila mirna i zato ona kvare rezultate istraži- 
vanja. Zato, da bi istraživanje bilo objektivno, 
trebalo bi ga uraditi sa decom koja su pokaza- 
la približno isti agresivan karakter, a imala su 
različit tretman u kažnjavanju. 

Deca koja najčešće dobijaju dijagnozu ADHD jesu poreklom, bilo od savremene imigracije sa Mediterana 
i Bliskog istoka, bilo od imigracije hananskih plemena, koja su sa istog područja donela Megalitsku kulturu 
na područje zapadne Evrope u drevno vreme. ADHD se nasleđuje u korelaciji sa DRB1*04:01 koji je danas 
najzastupljeniji u severozapadnoj Evropi, kao i na području Libana, Jordana, Tunisa, Irana, itd. 

Na području Skandinavije agresivna deca 
zbog svog ponašanja lako dobiju dijagnozu 
ADHD (hiperaktivni poremećaj). U Stokholmu 
oko 10 % dečaka između 13-17 godina su imali 
dijagnozu ADHD 2016 godine. I ako pogleda- 
mo korelaciju ADHD sa genetičkim markerima 
(A. Aureli, P. Sebastiani, T. Del Beato, 2008), 
ustanovićemo da je posebno dobijaju deca sa 
nasleđenim genetičkim markerom HLA-DR4, 
bilo da je reč o savremenim imigrantima sa 
Bliskog istoka i Mediterana, bilo da je reč o 
starosedeocima Skandinavije, nosiocima čuve- 
ne Megalitske kulture, koji su HLA-DR4 nekada 
davno doneli sa Bliskog istoka na područje Za- 
padne Evrope i Skandinavije. Genetska poza- 
dina dečje agresivnosti se mora uzeti u obzir 
prilikom utvrđivanja stvarnog efekta telesnog 

kažnjavanja, jer genetski faktor ukazuje na to 
da su agresivna deca bila agresivna pre nego 
što su roditelji primenili telesno kažnjavanje, 
a ne da su ona postala agresivna zbog telesnog 
kažnjavanja. To ne osporava fakat da pogrešno 
vaspitanje može prirodno agresivnu decu da 
učini još agresivnijom. 

Istraživanje veze između ADHD i genetskog 
nasleđa otkrilo je ne samo pozitivnu već i ne- 
gativnu korelacija između ADHD i nosilaca 
određenih genetskih markera. Nosioci HLA- 
DR3 alela koji je odlika nordijske populacije 
pokazali su oko pet puta manju sklonost ka 
dobijanju dijagnoze ADHD u odnosu na nosio- 
ce DR4. To znači da su nordijska deca prirodno 
smirena i da ne zahtevaju fizičko kažnjavanje 
da bi bila mirna. No, to što ona prirodno nisu 
agresivna, ne znači da ne trpe posledice zbog 
odsustva svog vaspitanja. Njihovo iskušenje 
nije agresivno ponašanje već egocentričan od- 
nos prema drugim ljudima, koji kao rezultat 
ima izraženu sklonost ka depresiji tokom celog 
ostatka njihovog života. Ukoliko roditelji svo- 
jim vaspitavanjem podražavaju njihovu fiksa- 
ciju na prvoj fazi razvoja, ona će jako teško, ne 
samo telesnu kaznu, već i najdobronamerniji 
ukor da shvate kao izraz ljubavi. Svako osuje- 

ćenje svog egocentrizma ona shvataju kao atak 
na sopstvenu ličnost. U svakom slučaju, posto- 
janje takve dece kvari rezultate savremenih 
istraživanja o ulozi telesnog kažnjavanja jer 
daju utisak da su mirna zato što nisu fizički ka- 
žnjavana, a zapravo ona nisu kažnjavana zato 
što su prirodno mirna. 

Da bismo mogli da utvrdimo da li telesne ka- 
zne zaista pomažu deci da odbace svoje loše 
hirove, potrebno je, kao što smo videli, da se 
istraživanje obavi na populaciji dece koja je 
uniformnih sklonosti ka agresivnosti, zatim da 
se napravi razlika između telesnog vaspitanja 
i zlostavljanja, i da se analizira populacija dece 
predškolskog doba, ili bar pre njihovog adoles- 
centnog osamostaljivanja, jer zakasnelo vas- 
pitanje telesnom kaznom nije pravovremeno 
vaspitanje. No, savremena naučna istraživanja 
se uglavnom prave tako površno da daju oče- 
kivane ideološki podobne rezultate. Pitamo se 
da li je u savremenom tako obimnom naučno- 
istraživačkom radu moguće da je neko radio 
istraživanja koja ispunjavaju sve pomenute 
uslove i, naravno, da li ta istraživanja govore o 
korisnosti ili štetnosti telesnog vaspitanja? 

Grupa naučnika (Ivor Braden Horn, i ostali, 
2004. godine) je od 1.459 naslova naučnih ra- 

dova koji se bave vaspitanjem dece telesnim 
kažnjavanjem objavljenih na PubMed i Psycin- 
fo izabrala samo one radove koji ispunjavaju 
uslove koji su bliski onima koje smo mi ovde po- 
stavili kada smo uslovili da naučni rad 1] mora 
da pravi razliku između telesnog kažnjavanja i 
telesnog zlostavljanja, 2) mora da pravi razliku 
između pravovremenog i zakasnelog kažnjava- 
nja i 3) mora biti urađen na populaciji koja je 
u velikoj meri uniformna po stepenu sklonosti 
dece ka agresivnom ponašanju. Grupa naučni- 
ka je isto tako postavila uslov da istraživanje 
mora da pravi razliku između telesnog kažnja- 
vanja i telesnog zlostavljanja, da u istraživanje 
ne smeju da uđu adolescenti, već samo deca 
ispod 15 godina, i da rad analizira podatke za 
crnačku decu. Uslov je ispunilo samo 7 radova. 
Naučnici nisu mogli da donesu nikakav kon- 
kretan zaključak, jer su tri rada otkrivala pozi- 
tivan efekat telesnog kažnjavanja, i takođe tri 
rada - negativan efekat, a jedan rad je otkrivao 
neutralan efekat telesnog kažnjavanja. 

No, od tih sedam, tri rada koriste transfer- 
zalnu metodu istraživanja, koja analizira tre- 
nutne doživljaje roditelja, a ne longitudinal- 
nu koja gleda posledice telesnog vaspitanja u 
kasnijoj dobi. Dešava se da nemirno dete pre- 

brodi pubertet pobednički, jer je kao malo uz 
pomoć batina stalno razvijalo volju samobuz- 
davanja, a da se mirno dete bez potrebe za ba- 
tinama iskvari tek u pubertetu, jer nije imalo 
iskušenja niti prilike da razvija volju da sebe 
obuzda. Kada ta tri rada odbacimo, ostaju nam 
još samo četiri. Kada se izuzme rad koji se bavi 
decom starijom od 11 godina, ostaju nam tri 
rada. 

I kada se izuzme rad koji analizira decu koja 
ne žive sa ocem jer su im majke razvedene, od 
svih 1.459 naslova ostaju nam samo dva nauč- 
na rada koji ispunjavaju potrebne uslove. Nji- 
hovi rezultati otkrivaju pozitivne efekte tele- 
snog kažnjavanja (Deater-Deckard et al. 1996, 
Gunnoe et al. 1997). 

Isti su rezultati i pojedinih drugih radova koji 
nisu ispunili sve navedene uslove (Lansford et 
al.2004; Regalado et al. 2004; Deater-Deckard 
et al. 2005). 

Dakle, naučna istraživanja, koja su rađena uz 
odgovarajuće uslove, potvrđuju biblijsko nače- 
lo: "Ko žali prut, mrzi na sina svog; a ko ga ljubi, 
kara ga za vremena." (Priče 13,24) To načelo je 
takođe dato uz uslov visoke svesti o sopstve- 
noj odgovornosti roditelja kao vaspitača svog 
deteta: "I vi očevi! Ne razdražujte decu svoju, 

nego ih gajite u nauci i u strahu Gospodnjem." 
(Efescima 6,4) 

Treba imati na umu da agresivnost dece sa 
višim nivoom testosterona nije posledica sa- 
mih sposobnosti koje testosteron proizvodi, 
već pogrešne funkcije tih sposobnosti zbog 
toga što ta deca danas nisu vaspitana. Savre- 
meni zapadnjak ne ume da pobeđuje svoja sva- 
kodnevna životna iskušenja, pa zato postaje 
nemoćan kada treba detetu da pomogne da 
pobedi sopstvenu agresivnost ili razmaženost. 

Zato mu je lakše da takvom detetu da dija- 
gnozu koja će simptome njegove nevaspitano- 
sti proglasiti bolešću i tako dete osloboditi od 
odgovornosti da svoje iskušenje pobedi. I deca 
i odrasli koji uzimaju tablete protiv simptoma 
svoje nesazrelosti, u ogromnoj meri zloupo- 
trebljavaju tablete jer njima kod sebe ugušuju 
svest o potrebi da svoja iskušenja istinski po- 
bede u svom korenu. Nemirnoj i agresivnoj deci 
se daju tablete koje sadrže amfetamine koji 
slično narkoticima podižu dopamin u mozgu 
i blokiraju prednji korteks, tako da agresivna 
osoba biva ometena u pokušaju da sebe pobedi 
i da odraste kao ličnost, jer je ugušena njena 
svest o problemu. Naučno je utvrđeno da amfe- 
tamini smanjuju ukupnu zapreminu mozga, pa 
se zato neće pogrešiti ako se njihova upotreba 

uporedi sa efektima ranije primenjivane lobo- 
tomije. Roditeljima je veoma lako da se odriču 
odgovornosti vaspitanja dece tako što ih smi- 
ruju tabletama ili tolerisanjem svakodnevnog 
igranja video igrica koje podizanjem dopamina 
postižu isti efekat. Kao alternativa telesnom 
kažnjavanju često se preporučuje kažnjava- 
nje uskraćivanjem detetu onoga što ono volb 
što zapravo ulazi u sferu psihičkog kažnjava- 
nja. Pogledajmo šta kažu naučna istraživanja 
o psihičkom kažnjavanju u odnosu na telesno 
kažnjavanje: 

“Rezultati su pokazali da je verbalno zlostav- 
ljanje bio važniji prediktor problema ponašanja 
od telesnog kažnjavanja. (Gunnoe and Mariner 
1997). Teorija vezanosti (Bowlby 1969/1982) 
tvrdi da deca razvijaju emocionalne i probleme 
ponašanja kada im njihovi roditelji ne pružaju 
okruženje podrške i sigurnosti. Ova teorija se 
može tumačiti kao sugerisanje da je emocional- 
no i verbalno zlostavljanje destruktivnije od fi- 
zičkog kažnjavanja. Fizičko kažnjavanje ne mora 
nužno da podrazumeva odbacivanje, pogotovo s 
obzirom na to da se ova disciplinska tehnika ši- 
roko smatra normativnom (Lansford et al. 2005). 
Otvoreno verbalno zlostavljanje ili neprijatelj- 
stvo, dete će verovatno protumačiti kao jasnu 

naznaku prezira i odbacivanja, dok razlogc za te- 

lesno kažnjavanje ono će razumeti kao posledicu 
lošeg ponašanja. Dakle, ponižavajući i namerno 
zli komentari od strane roditelja mogu da budu 
veoma štetni (Wolfe i Mclsaac 2011). Deca koja 
su konzistentno izložena takvom roditeljskom 
ponašanju, konačno, mogu da nauče da pogreš- 
no interpretiraju emocionalne naznake, a vero- 
vatnije će i drugima pridavati agresivne namere 
bez obzira na njihove stvarne namere (Dodge i 
dr. 1994; Wolfe i Mclsaac 2011).” (Sara Z. Evans, 
Leslie Gordon Simons, Ronald L. Simons, The 
Effect of Corporal Punishment and Verbal Abu- 
se on Delinquency: Mediating Mechanisms) 

Kao što vidimo, psihičko kažnjavanje može 
biti veoma štetno jer daje poruku detetu da ga 
roditelj ne voli ili da ga voli uslovno, sebičnom 
ljubavlju. Uslovna ljubav formira kod deteta 
svest da roditelj ne voli njegovu ličnost, već da 
voli samo vrednosti koje u njemu vidi. Takvo 
dete gubi zdravo samopoštovanje svoje lično- 
sti i postaje nesposobno da samo sebi prizna 
svoje slabosti, jer ga roditelj uči da treba u sebi 
da nađe vrednost da bi moglo sebe da voli, da 
ne bi sebe mrzeo. Prilikom telesnog kažnjava- 
nja dete može zadržati psihološku podršku ro- 
ditelja i uverenje da ga roditelj voli, dok prili- 

kom psihičkog kažnjavanja ono teško može da 
se otme utisku da ga roditelj odbacuje. 

Dakle, pravo vaspitanje mora kod deteta da 
formira sigurnost da ga roditelj uvek voli, ali 
da ne voli njegove vrednosti ili možda slabosti. 
Tako će dete uvek imati zdravu snagu pokaja- 
nja za svoje slabosti, a ne krivicu ili sramotu 
koji ga navode na sputavanje i licemerstvo. 

Kako izgleda primer ispravne funkcije tele- 
snog kažnjavanja, možemo videti u istinitom 
iskustvu jednog bračnog para koje je postav- 
ljeno na diskusionim grupama koju su otvorili 
kritičari telesne kazne: 

“Naš sin bi plakao zbog ljubomore kad god bi 
video kako smo moja supruga i ja u zagrljaju, 
pa smo izbegavali da se zagrlimo pred njime da 
mu ne bismo provocirali ljubomoru. Još ranije 
smo primetili da je ljubomoran, ali ovoga puta 
je izraženo negodovao što smo zajedno, dola- 
zio je između nas i rukama pokušavao da nas 
rastavi i veoma negodovao što smo jedan dru- 
goga grlili. Sva naša verbalna kritika tog njego- 
vog stava nije donosila nikakve rezultate. Jed- 
nostavno, njegova unutrašnja želja je bila jača 
od sile naših reči. A ako ga ostavimo u takvom 
stanju, on će biti ljubomoran i dalje. Mučiće se 
možda kroz ceo život zbog ljubomore, čas pre- 

ma nama, čas prema svom budućem bratu ili 
sestri, a kasnije zbog drugih ljudi. Šta biste vi 
uradili na našem mestu? Dozvolili da se muči? 
Da bude zlostavljeno od sopstvene ljubomore? 
Mi smo odlučili da mu pomognemo. Prvo smo 
mu dali blage batine po zadnjici. I ponovo pred 
njim se zagrlili. On je opet pokazao nezadovolj- 
stvo. Ponovili smo mu usmenu kritiku, i dali još 
jače batine, jer su slabe batine očito kod njega 
izazvale samo dodatni bunt i nezadovoljstvo. I 
onda smo se opet pred njime zagrlili. Opet je 
nezadovoljan krenuo da nas rastavlja. Tada smo 
mu dali još jače batine. 

I šta se onda desilo? Odbacio je ljubomoru i sa 
time su prestali svi znaci njegove dotadašnje 
depresije. On je onda sam došao između nas i 
zagrlio nas oboje, i onda čak tražio da bude- 
mo zajedno u zagrljaju i međusobno i sa njime. 
Desetak minuta ranije bio je veoma nesrećan, a 
sada veoma srećan. Zašto? 

Zato što je sada odbacio duh ljubomore i nije 
više bio pod njenim pritiskom. Da smo ga istu- 
kli prvi put kada smo primetili kod njega ljubo- 
moru, nekoliko meseci ranije, skratili bismo mu 
muke još mnogo ranije. Zaključili smo da smo 
trebali ranije da mu pomognemo da se odupre 
ljubomori, a ne posle toliko vremena patnje, i 

što је još gore, ovladavanja ljubomore njegovom 
voljom i ličnošću. Isto tako, da smo ostali samo 
na blagim batinama, on bi zadržao negodovanje 
i same batine bi shvatio kao uvredu svog Ega, a 
ne kao povod da se odrekne svog Ega. Da smo 
ga ostavili sa ljubomorom u duši, nosio bi pro- 
blem celog svog života. No, mi smo mu jačim 
batinama pomogli da se odrekne svog velikog 
Ja i da stekne svoju slobodnu ličnost. 

Šta biste vi savetovali da smo trebali da uradi- 
mo? Da li da dozvolimo da njegova volja i dalje 
bude pokorena motivu koji će ga mučiti? Naveli 
smo primer ljubomore kod rođenog deteta, ali 
svakako da dete može da ima razna druga isku- 
šenja, da traži nešto što nije njegovo, da traži da 
jede ono što nije zdravo, da odbija da spava na 
vreme, da odbija da se kupa, itd.” 

Mnoge roditelje u odnosu prema deci ne po- 
kreće prava ljubav već sebični sentiment, pa 
ugađanje detinjim slabostima i oslobađanje 
dece od onih odgovornosti koje jedino mogu da 
proizvedu odrastanje njihove ličnosti, oni vide 
kao izraz ljubavi prema detetu. Svako strogo 
vaspitanje ili telesno kažnjavanje, ma kako da 
je neophodno, takvi roditelji shvataju kao oblik 
fizičkog zlostavljanja, zato što saosećaju sa de- 
com iz svog sebičnog sentimenta. 

Mnoge savremene majke ne vole svoju decu, 
jer ih ugrožavaju u njihovom hedonizmu. Ta 
deca su im teret. Te majke zapravo ne žele da 
ispravno vaspitavaju decu zato što se deca tada 
bune i plaču. Lakše je tim majkama da udovolje 
slabostima svoje dece i da na tome grade od- 
nos ljubavi prema deci, bez nemira i nezado- 
voljstva. Ali kako takve majke nemaju prave 
ljubavi prema svojoj deci (jer, na primer, znaju 
da slatkiši kojima kupuju ljubav dece nisu za 
njih zdravi), savest im nije čista. Da bi umiri- 
le svoju savest te majke počinju do maksimu- 
ma da pobuđuju materinski sentiment prema 
svojoj deci. Umesto da se pokaju za svoj nedo- 
statak ljubavi (i promene svoje sebične moti- 
ve u nesebične) te majke sebe zavaravaju pro- 
menom na nivou osećanja. Izazvana osećanja 
zatim postaju objekat nepobeđene sebičnosti i 
zato majku čine ranjivom, zabrinutom i preop- 
terećenom. 

Kada takve majke na kraju odu kod psiholo- 
ga i kada izuste "Moj problem je što svoje dete 
previše volim!" psiholog odmah posumnja na 
odbrambeni mehanizam obrnutog ponašanja, 
da te majke zapravo podsvesno mrze svoju 
decu, a osećanjem sentimenta sebe samozava- 
ravaju. Kada te majke koje u dubini duše mrze 

svoju decu, saznaju da neka osoba koristi ba- 
tine za vaspitavanje svog deteta, tada one od- 
mah vide u tome mržnju, jer tumače ponaša- 
nje druge osobe kroz motive sopstvenog srca. 
One ne bi tukle svoju decu iz ljubavi, već jedino 
iz mržnje, jer ljubavi nemaju, a mržnju imaju. 
I zato zaključuju da svako drugi ko tuče svo- 
ju decu, to radi iz mržnje, a ne iz ljubavi. Pro- 
jekcija je čest mehanizam osoba kojima vlada 
nepobeđeno veliko Ja. Svaki pokušaj da shva- 
te delo nesebične ljubavi, završava se projek- 
cijom onih motiva iz kojih bi one same činile 
dobro, kada bi ga činile. Osobe koje su koristo- 
ljubive, misle da se iza svakog dobrog dela kri- 
ju koristoljubivi motivi. Osobe koje su pokva- 
rene, često misle da se iza svega što se dešava 
krije nečija pokvarena namera. Osobe koje su 
ponosite, njima se čini da se iza svakog dobrog 
dela krije želja za paradiranjem. A osobe koje 
su pokrenute sebičnim sentimentom, misle da 
se iza svakog dobrog dela krije želja za ličnim 
emotivnim užitkom. Osobama koje su licemeri 
čini se da su i svi drugi licemeri. Itd. 

Pitajmo savremenog zapadnjaka šta misli o 
misionarskim poduhvatima njegovih predaka 
iz vremena reformacije i prosvetiteljstva, pa 
ćemo mehanizmom projekcije saznati motive 

koji njega sada pokreću i koji su temelj savre- 
menih političkih odnosa u svetu. 

Pitajmo majku koja se ustručava od prime- 
ne telesne kazne koji su motivi onih majki koje 
primenjuju telesnu kaznu, pa ćemo saznati koje 
motive ona sama gaji u srcu i koje bi sama ispo- 
ljila kada bi koristila telesnu kaznu. 

Da bi čovek mogao trezveno da koristi ra- 
zum, on mora svakodnevno pobeđivati svoja 
iskušenja i svakodnevno umirati svoje velikom 
Ja, inače će u njegovoj potrazi za istinom, njego- 
vo pitanje "Šta istina zaista jeste?" uvek biti 
nadvladano subjektivnim pitanjem - “Šta bih ja 
želeo da istina jeste?’’. Zato se naučni prospe- 
ritet javio tek u XVI veku kada je reformacija 
pozvala ljude u borbu sa samim sobom, i na taj 
način u borbu protiv uzroka sopstvene subjek- 
tivnosti i pristrasnosti. 

Insert iz pedagoškog bestselera iz 1622. godine 
o primeni telesne kazne u vaspitanju dece: 

“Uputstvo roditeljima kako da ispravljaju svoju 
decu”: 

1. Da budu sigurni da je prestup počinjen i da 
postoji opravdan razlog kažnjavanja. U suprot- 
nom, biće više štete nego koristi. Ako se koroziv 
stavi na mesto gde nema rane, on će je napra- 
viti. Ako je kazna nepravedna, ona će izazvati 

gnev i učiniti malo dobra. Tu zemaljski očevi 
plaćaju svoj danak, jer postupaju drugačije od 
Boga. Oni mnogo puta ukoravaju kako im se 
prohte (Jevrejima 12,10), što je velika nepravda. 

2. Da se detetu da do znanja njegova krivica 
zbog koje se kažnjava, te da se ono uveri u to. 
Ulcor treba biti za pouku, a to ne može biti uko- 
liko dete nije svesno zbog čega je kažnjeno. Jer 
ako nije svesno svoga prestupa, njemu je to kao 
da je kažnjeno bez krivice. Bog je tako uradio sa 
zmijom, Evom i sa Adamom (l.Mojsijeva 3,11). 
Tako su Sudije radile prilikom kažnjavanja pre- 
stupnika. Tako će ljudi postupati i sa psom. Ne 
bi li trebali i utoliko više sa detetom? 

3. Da prestupi koji se kažnjavaju budu takvi da 
roditelji mogu da pokažu svojoj deci da su nji- 
hovi postupci u sukobu sa Božjom rečju (Svetim 
pismom), kao što su psovanje, laganje, krađa i 
slično. Jer, prvo, ovo su najopasniji prestupi i 
zbog toga pažljivo moraju biti iskorenjeni; dru- 
go, ukoreno dete će tako biti bolje osvedočeno o 
svoj prestup, više će osuđivati sebe i zadovoljno 
podneti ukor. 

Što se tiče načina kažnjavanja, treba se pridrža- 
vati četiri opšta uputstva i četiri posebna uput- 
stva. Opšta uputstva su ova: 

1. Treba se ugledati na Božji način ukoravanja 
svoje dece, a posebno Božje ukoravanje samog 
roditelja; Ne postoji bolje opšte uputstvo: Božji 
uzor je savršeno uputstvo. 

2. Roditelji trebaju da se mole i za sebe i za svo- 
ju decu: za sebe, kako bi bili upućeni kako da 
to urade (kako da kazne decu); za svoju decu, 
kako bi time postala bolja. (...) U svim dužnosti- 
ma trebaju da se mole, a posebno u ovoj, jer je 
roditelj spreman, delimično kroz svoj sopstveni 
neobuzdani bes, a delimično kroz detinju nestr- 
pljivost da padne ili u jedan ili u drugi ekstrem. 
Ne treba nametati svečanu molitvu kad god se 
uzme prut, već treba uzdići svoje srce za smer- 
nice i blagoslov. 

3. Kažnjavanje treba biti izvršeno s ljubavlju. 
Sve činite s ljubavlju (l.Korinćanima 16,14), a 
posebno ono što se može shvatiti kao gnev i mr- 
žnja. U ljubavi će oni dati svojoj deci gorak lek 
i iščašiti zglob ako treba. Bog kažnjava svoju 
decu u ljubavi, a tako trebaju i roditelji. Ljubav 
će ih navesti da to čine sa nežnošću i saoseća- 
njem. 

4. Kažnjavati treba u blagom raspoloženju, kada 
su osećanja stabilna, a ne poremećena srdžbom, 
besom, ljutnjom i drugim sličnim uzbuđenjima. 
Uznemirene strasti zamagljuju razum, tako da 

čovek ne može razabrati šta je dovoljno, a šta 
previše. Kada je strast uzburkana, kažnjavanje 
treba odložiti. Bog kažnjava s merom. 

Posebna uputstva su ova: 

1. Potrebno je čuvati redosled. Ukor rečima 
mora prethoditi kažnjavaju prutom. Ja korim i 
kažnjavam, kaže Gospod. Roditelj će pokazati 
da ne uživa kada tuče svoje dete već je to nemi- 
novnost koja ga na to prisiljava. Tako se rodi- 
telj polcaže kao Bog koji ne kažnjava rado (Plač 
3,33). Lekari, kada primenjuju jače metode le- 
čenja, daće adekvatnu pripremu: ukor može biti 
priprema. Dobri i sažaljivi hirurzi će pokušati 
sva druga sredstva pre nego se late probadanja 
i povređivanja. 

2. Dužno poštovanje mora se pokazati prema 
strani koja se kažnjava. Ako je on mlad i nežan, 
lakša kazna treba da se upotrebi. Solomun če- 
sto pominje prut kao sredstvo kažnjavanja dete- 
ta jer je to najlakša metoda. Ako dete, pak, ima 
fleksibilniju i bezazleniju prirodu, kažnjavanje 
treba biti u skladu sa tim. Ako je ono starije i 
ujedno prkosno i tvrdoglavo, kažnjavanje može 
biti oštrije. 

3. Dužna pažnja se mora posvetiti i prestupu. 
Gresi direktno protiv Boga, otvoreni, javni, 
skandalozni gresi, poznati gresi, često počinje- 

ni gresi u kojima odrastaju i imaju naviku po- 
navljanja, trebaju se ukoriti sa većom oštrinom. 

4. Roditelj treba da uvidi svoje sopstvene greš- 
ke u kažnjavanju detinjih grešaka: tako će imati 
više saosećanja.” (William Gouge, Of Domesti- 
call Duties, 1622.) 

ZABLUDA: "PROMOVISANJE KULTURNIH 
VREDNOSTIMORALNOG PONAŠANJAIPOŠTO- 
VANJA DRUGOG ČOVEKA, TEMELJ SUISPRAV- 
NOG VASPITANJA DECE’’ 

Ovo je zabluda koja je utemeljena na nerazu- 
mevanju istine da ljude ne pokreću na ponaša- 
nje naučene moralne vrednosti već unutrašnji 
motivi. Vaspitanje se često shvata kao usađiva- 
nje određenih pravila ponašanja u detinji um i 
njegovu savest, kojih se onda dete drži zato što 
u njima vidi vrednost zbog koje će roditelj da 
ga ceni i zbog koje će ono samo sebe da ceni. 
Najčešće roditelj pritiska dete na poslušnost 
pobuđujući kod njega one karakterne slabosti 
(krivicu, sujetu, sebični sentiment...) iz kojih 
je i sam kao odrastao čovek pokrenut na do- 
bra dela. Takvo vaspitanje formira autoritarnu 
ličnost, koja će kasnije i u zreloj dobi da zavisi 
od autoriteta (ideološkog i političkog), koji će 
manipulišući istim slabostima samo da zame- 
ni autoritet roditelja. Ali šta može takvo vaspi- 

tanje drugo da donese kao svoj plod nego for- 
malizam i licemerstvo, koje je nesposobno da 
podnese susret sa teškim iskušenjima života, 
kada dotle prikrivene, potisnute i sublimirane 
slabosti karaktera otkrivaju svoje pravo lice u 
bezumnom i destruktivnom ponašanju?! I što 
je još žalosnije, kada takvo vaspitanje pokaže 
svoju pravu prirodu, koliko njih pogrešno za- 
ključi da je ono trebalo da bude još strožije i 
autoritarnije. Međutim, dobrota se ne može 
nametati, jer ako se nametne, ona nije dobrota 
već karikatura od dobrote - licemerje. 

Vaspitanje od strane roditelja kojima nedo- 
staje osnovno poštovanje drugog ljudskog bića 
(pa i sopstvenog deteta), često predstavlja 
suptilan oblik uništavanja lične odgovornosti 
budućeg čoveka - dresiranje, koje ne dozvolja- 
va čoveku da sam odgovorno razume razliku 
između dobra i zla, i da se u skladu sa svojom 
zdravom savešću sam opredeli da li će činiti 
dobro ili zlo. Neispravno vaspitanje često pred- 
stavlja poguban atak na čovekov razum, na 
njegovu savest i na slobodnu volju, zbog čega 
čovek ostaje maloletan i kada zađe u doba pu- 
noletstva, jer mu njegova sredina, pokrenuta 
lažnim dušebrižništvom, nije dozvolila da po- 
stane čovek. Autoritarni roditelji zaglupe svo- 

ju decu, pa se onda pravdaju kako njihova deca 
ne mogu sama odgovorno sobom da vladaju. 

Razočarani plodom takvog nakaradnog vas- 
pitanja, mnogi roditelji pogrešno zaključuju da 
decu ne treba uopšte vaspitavati, zato što oni 
sami nisu u stanju da detetu pruže nikakvo 
drugačije vaspitanje od onoga za koje su jedino 
sposobni u svojoj neodgovornosti - autoritar- 
nog vaspitanja. Nevaspitana deca smatraju da 
je glavni smisao njihovog života da zadovolja- 
vaju sopstvene želje, da bi susret sa realnošću 
života u vreme njihovog punoletstva, pokazao 
da život ne predstavlja odgovor na njihove se- 
bične motive, već izazov da ga oni sami ispune 
i osmisle sadržajem koji oni nisu osposoblje- 
ni da mu pruže. Nevaspitana deca bivaju ra- 
zočarana životom koji ne uspeva da zadovolji 
njihove neugasive hirove, a zbog neizgrađene 
zrelosti ona često bivaju razočarana i u samu 
mogućnost da se uzdignu iznad krize koja ih je 
snašla. 

Pravim vaspitanjem dete još od malena po- 
staje svesno da smisao života nije u zadovo- 
ljavanju hirova koji naviru iz njegove prirode, 
već u službi drugima, koja je utemeljena na 
nesebičnoj ljubavi i dobroti. Pravo vaspitanje 
se razlikuje od manipulisanja i dresiranja zato 

što se njime dete ne oslobađa od odgovornosti, 
već se upravo osvedočava o svoju odgovornost 
(koja uključuje ulogu razuma, savesti i volje), 
na svom nivou, u odgovoru na svoju sferu uti- 
caja. Ispravno vaspitanje na taj način čini dete 
odgovornim da razume potrebe života, da slu- 
ša glas sopstvene savesti i da preduzima samo- 
odricajuće aktivnosti kojima bi odgovorilo na 
potrebe života i tako ispunilo uzvišeni smisao 
svoga postojanja. 

Dakle, pravilno vaspitanje je mnogo više od 
učenja deteta ispravnim normama ponašanja. 
Ono mora podrazumevati sazrevanje ličnosti 
i reformu pokretačkih motiva ličnosti. Da bih 
objasnio razliku između takvog prosvećujućeg 
vaspitanja i onog vaspitanja koje više pred- 
stavlja oblik dresiranja i manipulacije lošim 
motivima, poslužiću se sledećim hipotetičkim 
primerom. 

Pretpostavimo da su tri deteta, različitog 
antropološkog porekla, živela u istoj porodici, 
pod istim uticajem i vaspitana sa istim moral- 
nim vrednostima, da, na primer, ustupaju sta- 
rijoj osobi mesto u autobusu. Kada bi prekršili 
to moralno načelo, slušali bi opomene od stra- 
ne svojih roditelja: "Da li si svestan svoje odgo- 

vornosti? Kako te nije sramota , znas li ko si ti i 
kako treba da se ponašan? Kako te nije žao?" 

Pod uticajem istih spoljnih faktora tri deteta 
će se najverovatnije ponašati isto. Površnom 
sociologu će to biti argumenat da su socijalni 
faktori odlučujući u formiranju čovekovog po- 
našanja i formiranju njegovih kulturnih vred- 
nosti, te da su ta tri deteta ispravno vaspitana. 
Međutim, ako bismo analizirali motive iz kojih 
tako vaspitana deca čine svoje dobročinstvo, 
primetili bismo da se ti motivi razlikuju od de- 
teta do deteta, pa će možda jedno dete učiniti 
dobro delo iz saosećanja, jer mu je žao starije 
osobe, jer ne može da trpi patnju starije osobe. 
Drugo dete će možda učiniti dobro delo iz kri- 
vice, da bi izbeglo osudu sopstvene savesti. A 
treće - radi predstave o sopstvenoj vrednosti 
i veličini kojom će zadovoljiti ličnu ponositost. 
Ako takve razlike u motivima postoje uprkos 
istim spoljnim vaspitnim uticajima, jasno je da 
one nisu plod spoljnih uticaja, već različitog 
nasleđa. 

Viši nivo ženskih hormona će formirati izra- 
ženije saosećanje, viši nivo muških hormo- 
na izraženiju važnost predstave o vrednosti i 
veličini sopstvenog dela, a manjak oba polna 
hormona će formirati izraženiju strašljivost i 

snažnije osećanje krivice kada se pogreši. Te 
genetske razlike u sposobnostima ne moraju 
biti same po sebi loše, ali u ovom slučaju one 
trpe izopačenje zbog lošeg vaspitanja i nesa- 
zrelosti detinje ličnosti, pa se sposobnost sa- 
osećanja izopačava u sebični sentiment, glas 
savesti u opterećenost krivicom, a umna pred- 
stava o vrednosti i veličini dela u ponositost. 
Saosećanje ima svoje mesto, jer skreće pažnju 
našeg bića na potrebu druge osobe. Ali toj oso- 
bi treba pomoći radi nje, iz ljubavi prema njoj, 
a ne zbog sebe što ne možemo da trpimo nje- 
nu patnju. Savest ima svoje mesto da nas osudi 
kada ne živimo u skladu sa razumom, ali sama 
osuda ne sme da postane pokretački motiv, već 
pokretački motiv treba da bude dobrota iz ne- 
sebične ljubavi. Predstava o vrednosti i znača- 
ju dela nas usmerava na potrebe šire društve- 
ne zajednice, da činimo dobra dela koja su od 
opšteg značaja, ali dobro delo treba učiniti radi 
zajednice, a ne radi predstave o samoj sopstve- 
noj vrednosti i veličini kojom zadovoljavamo 
svoju sujetu. 

Deca iz pomenutog primera nisu ispravno 
vaspitana. Za njih bi ispravnije bilo reći da su 
dresirana nego da su vaspitana. Pravilno vas- 
pitanje bi navelo decu da pobede svoje slabosti 

sebičnog sentimenta i ponositosti, te da zatim 
čiste savesti pomognu starijoj osobi, iz ljubavi 
prema njoj, a ne zbog potrebe za ličnom satis- 
fakcijom. 

Na žalost, roditelji često dresiraju decu tako 
što udovoljavaju njihovim slabostima onda 
kada su im ona poslušna, a osujećuju ih kada 
su neposlušna, umesto da navedu decu da po- 
bede svoje slabosti u korenu. 

Pravilnim vaspitanjem roditelj razvija volju 
svoje dece, dok dresiranjem on ne razvija nji- 
hovu volju već slabosti karaktera koje vladaju 
detinjom voljom, slabosti iz kojih su takva deca 
svojim roditeljima poslušna. U ovom slučaju to 
su slabosti sebičnog sentimenta, krivice i po- 
nositosti. 

Ako ljudi nisu navedeni da pobede svoje sla- 
bosti i da dobra dela čine iz ljubavi, onda će 
dobra dela činiti iz svojih slabosti jer su preko 
njih izmanipulisani da ih čine. Vaspitni i kul- 
turni uticaj, ako nije prosvećujuć, on obavezno 
jeste manipulativan. Manipulacija motivima 
ponositosti, gordosti, straha od kazne i sebič- 
nog sentimenta se često koristi u savremenom 
vaspitanju da bi se dete motivisalo na posluš- 
nost i na ispravno ponašanje. 

Dugo godina su psiholozi zastupali da je važ- 
no kod dece izgraditi samopouzdanje predsta- 
vom o visokoj sopstvenoj vrednosti. A onda, 
2003. godine, jedan od najvećih zastupnika te- 
orije sopstvene vrednosti dr. Roy Baumeister 
je pokrenuo istraživački tim da pregleda oko 
15000 naučnih radova koji se bave posledica- 
ma pothranjivanja visoke sopstvene vrednosti. 
Tim je utvrdio da od svih pomenutih radova 
samo 200 ispunjava stroge naučne standarde. 
I na njihovo iznenađenje, ti radovi nisu poka- 
zali nikakvu korist od pohvaljivanja sopstvene 
vrednosti. Pokazalo se da narcisoidnost, koja 
je posledica bavljenja sopstvenom vrednošću, 
dovodi do povećane agresivnosti zbog po- 
vređenog ponosa (Bushman and Baumeister 
1998, Stucke and Sporer 2002). Pohvaljivana 
deca postaju zavisna od pohvala, razmažena, 
lako ranjiva i uvredljiva. 

Samopouzdanje utemeljeno na predstavi o 
vrednosti pokazalo se da je temelj neuspeha, 
za razliku od one vrste samopouzdanja koja 
podrazumeva samo svest o sopstvenoj odgo- 
vornosti. 

Naime, u jednom istraživanju, studenti koji 
su loše prošli na ispitima sredinom semestra 
dobili su sedmičnu pomoć u učenju, ali dok je 

jednoj grupi rečeno da drže glavu gore i osećaju 
se dobro zbog sebe samih, druga grupa je pozi- 
vana da preuzme odgovornost za svoje studije. 
Prva grupa, koja je primila poruku da više ceni 
sebe, dramatično je pogoršala rezultate na za- 
vršnom ispitu. 

Motivacioni programi ne proizvode sazreva- 
nje ličnosti i reformu pokretačkih motiva, već 
manipulišu postojećim motivima i predstav- 
ljaju svojevrsno pobuđivanje fanatizma. 

Zato nije dovoljno puko promovisanje kul- 
turnih vrednosti vrednog učenja i rada, finog i 
kulturnog ponašanja, kao i vrednosti poštova- 
nja ličnosti druge osobe, jer se sve te vredno- 
sti najčešće usvajaju iz loših motiva i zatim ra- 
zvijaju same loše motive. Licemerno je kada se 
promovisanjem kulturnih i moralnih vredno- 
sti prvo zapali ljudska sujeta, ili pobudi nečista 
savest ili sebični sentiment kao motiv držanja 
tih vrednosti, a onda se istim ljudima iznese 
poziv na poštovanje njihovih neistomišljeni- 
ka. Licemerno je kada sveštenik otruje verni- 
ke verskom gordošću ili ih optereti krivicom, 
a onda im citira Isusove reči o ljubavi prema 
neprijatelju. 

Zašto je to licemerno? Zato što osoba kojoj 
je zapaljena sujeta kao motiv dobročinstva, iz 

te iste sujete postaje preosetljiva i uvredljiva, 
te sklona da stvara sukobe sa drugima. Osoba 
koja čini dobro delo iz krivice, iz te iste krivice 
postaje generator sumnjičenja i teorije zavere, 
a takođe i sklona da druge primorava na dr- 
žanje sopstvenih principa, kako je njima sama 
primorana iz krivice. Osoba koja čini dobro 
delo iz sebičnog sentimenta, izgubiće motive 
svoje dobrote čim stres svakodnevnog života 
pokvari njena osećanja. Dakle, zlo proizilazi iz 
samih loših motiva iz kojih se ljudi manipulaci- 
jom navode da drže kulturne vrednosti. 

Za razliku od manipulativne životne filozo- 
fije (ideologije, religije] koja pobuđuje loše mo- 
tive ljudske prirode (što će biti tema sledećeg 
poglavlja] i pogrešno ih proglašava motivom 

ljubavi pred ljudskom savešću, prosvećujuća 
životna filozofija ljude čini svesnim njihovih 
slabosti karaktera i pruža im slobodu da se po- 
prave tako što će reformisati svoje loše pokre- 
tačke motive u dobre motive nesebične ljubavi 
i dobrote. 

U vreme najveće prosvećenosti zapadne ci- 
vilizacije, od XVI do XIX veka, deca su odgajana 
sa dubokom svešću da su ponositost (koja stoji 
iza takmičarskog duha), sebičnost (koja pred- 
stavlja potragu za satisfakcijom i užitkom) i 
strah nečiste savesti (koji je predstavljao do- 
kaz nepobeđenih greha) bili slabosti ljudskog 
duha i greh protiv koga se moralo suprotstav- 
ljati. Kada osoba pobedi te slabosti, ona onda 
prirodno može da voli. Nepobeđene slabosti 
karaktera su prepreka pravoj ljubavi ili dru- 
gim rečima, kada čovek pobedi sebe, tada nje- 
govo ponašanje nije više odgovor na potrebe 
njegovog velikog Ega za satisfakcijom, već po- 
staje razuman odgovor na realne potrebe živo- 
ta, sopstvene potrebe, potrebe bližnjih i potre- 
be čovečanstva. A to je prava ljubav. 

Zapazimo da u pomenutom primeru tri de- 
teta vaspitni uticaj nije bio upućivan ličnosti 
dece, već njihovim nesazrelim hirovima (sebič- 
nom sentimentu i ponositosti) i njihovim od- 

brambenim mehanizmima (nečistoj savesti). 
U kasnijem životu takve osobe lako mogu biti 
izmanipulisane hedonističkim, nacionalistič- 
kim i religiozno fanatičnim ideologijama, jer 
su pogrešnim vaspitanjem stekle potrebu za 
takvim motivisanjem. Možemo zaključiti da 
različiti spoljni uticaji koji deluju na oblikova- 
nje čovekovog ponašanja, utemeljeni na čove- 
kovoj želji za sticanjem odobravanja sredine, 
na svojevrsnoj nagradi ili na strahu od sankci- 
ja krivičnog zakona, mogu proizvesti ljubazno 
i opšteprihvaćeno ponašanje, iako takvo pona- 
šanje, zbog prirode svojih pokretačkih motiva, 
ne predstavlja nikakav izraz odrastanja čove- 
kove ličnosti niti njegove zdrave socijalizacije. 

Mir i moralni život ljudi srednjeg veka bio je 
utemeljen na takvom zastrašivanju ljudi stra- 
hom od kazne. Srednjevekovni strah od svevi- 
dećeg Božjeg oka koji neposlušnima preti več- 
nim mukama u paklu, danas je samo zamenjen 
strahom od svevidećeg oka državnog aparata 
koji svojim kamerama sve snima i preti nepo- 
slušnima krivičnim gonjenjem. 

Nasuprot manipulativnom uticaju, obraćanje 
razumu, savesti i volji jeste temelj pravog pro- 
svetiteljstva pojedinca i naroda, jer zahvalju- 
jući razumu, savesti i volji, ličnost ima slobodu 

da se otme i uzdigne iznad determinisanosti 
nasleđem i okruženjem. Prosvećujuć kulturni 
uticaj, ako se prihvati, dovodi do sazrevanja 
ljudske ličnosti. Zrela ličnost je ličnost koja se 
oduprla iskušenju zloupotrebe svojih sposob- 
nosti radi satisfakcije i njima pridala ulogu 
oruđa kojim ona, pokrenuta ljubavlju, odgova- 
ra na realne potrebe života, u koje spadaju naše 
sopstvene realne potrebe, potrebe drugih ljudi 
i potrebe čovečanstva. Zato zrela ličnost nije 
determinisana ličnost kojom vladaju okolnosti 
preko slabosti njenog velikog Ega, već je to slo- 
bodna ličnost, koja je pobedila sebe, moćna da 
vlada sama sobom i svetom oko sebe. 

ZABLUDA: "SVAKA RELIGIJA UČI DECU DA 

BUDUDOBRA, IZATO DECU TREBA OD MALE- 

NA UČINITIPOBOŽNOM" 

Treba biti veoma oprezan prilikom unošenja 
verskog obrazovanja u život deteta jer pogreš- 
no interpretiranje verskih zahteva može dete 
da navede na zaostajanje u razvoju njegove lič- 
nosti. Naime, više različitih istraživanja je po- 
kazalo da su vernici u proseku gori od ateista. 
Na zapadnom Balkanu pravoslavni, katolički i 
islamski vernici pokazuju manju spremnost na 
pomirenje i oproštenje nego ateisti. U američ- 
kim zatvorima je procenat katolika nesrazmer- 

no veći u odnosu na pripadnike drugih religija, 
dok je procenat ateista, nesrazmerno nizak u 
poređenju sa prosekom ateista u stanovništvu. 
Kod savremenih protestanata procenat razvo- 
da brakova daleko prevazilazi procenat razvo- 
da kod ateista. Ta saznanja treba da nas učine 
veoma odgovornim u preispitivanju našeg poi- 
manja verskog iskustva. 

Vernici su u proseku gori od ateista zbog 
četiri zablude koje ih navode na 1] fanatične 
motive verske revnosti; 2] pokajanje za mani- 
festacije greha, a ne za same grehe; 3] zavara- 
vanje savesti raznim tehnikama i ritualima; i 
4) odricanje od upotrebe razuma koji bi ih je- 
dino mogao učiniti svesnim prethodna tri pro- 
blema. Objasnićemo te četiri zablude jasnije: 

DOBROTA IZ LOŠIH MOTIVA PROIZVODI 
NASILAN KARAKTER 

GORDOST I PONOSITOST DETE ČINE 
UVREDLJIVIM 

Pričom o nacionalnim i verskim vrednosti- 
ma roditelj može kod deteta pobuditi gordost 
i ponositost kao pokretački motiv iz kojih dete 
čini dobra dela, dok pričom o ugroženosti naci- 
je i vere spoljnim ili unutrašnjim neprijateljima 

može otrovati njegovu maštu osećanjem ugro- 
ženosti, straha i mržnje prema drugima. 

Gordost sama po sebi dete čini uvredljivim i 
nasilnim, dok ga ponositost navodi da postane 
spremno da žrtvuje naučena moralna načela 
da bi udovoljilo odobravanju vršnjaka i njiho- 
vom nemoralnom uticaju. 

KRIVICA DETE ČINI SKLONIM 
SUMNJIČENJU I OSUĐIVANJU 

Takođe, dete može zastrašivanjem posle- 
dicama svog lošeg ponašanja, tradicionalnim 
pretnjama večnim mukama u paklu da se op- 
tereti strahom nečiste savesti kao motivom 
svoje poslušnosti, dok sam strah nečiste save- 
sti pobuđuje kod deteta sklonost ka sumnjiče- 
nju (strahu od zavere) i raznim fobijama, dok 
usiljena ispravnost može proizvesti sklonost 
ka lažnom moralisanju, tužakanju i osuđivanju 
druge dece. 

Odrasli ljudi i sama deca koji iz krivice ili 
sramote samo potiskuju svoje slabosti, najvi- 
še osuđuje one osobe koje otvoreno ispoljava- 
ju one grehe koje bi sami voleli da čine, ali ne 
smeju zbog pritiska nečiste savesti. 

Potreba za žutom štampom i rijalitima, ogo- 
varanje i svako drugo bavljenje tuđim gresima 

tada postaje jaka potreba sopstvene nečiste 
savesti, jer se osoba koja je u srcu iskvarena, 
oseća pravednije u poređenju sa tuđim gresi- 
ma i nalazi izgovor za sopstvene. 

Za razliku od nje, prosvećena osoba gleda u 
uzore koji su iznad nje same, da bi napredova- 
la. 

SEBIČNI SENTIMENT DETE ČINI EMOTIVNO 

RANJIVIM 

Takođe, sentimentalnim pričama dete se 
može navesti na bavljenje svojim osećanjima, 
što ga može navesti na opijanje osećanjima. 
Ako pak osećanja postanu pokretač, to će uči- 
niti da dete odustane od ljubavi i trpljenja dru- 
ge dece kada ona svojim grubim postupcima 
pokvare njegova osećanja. Osobe koje se osla- 
njaju na osećanja postaju nezrele i nesposob- 
ne da čuju kritičko mišljenje, jer kada kritika 
pokvari njihova osećanja, oni gube svoj lažni 
mir i svoju fanatičnu ljubaznost utemeljenu 
na osećanjima. Takve osobe kada odrastu hrle 
ka represivnim političkim sredstvima kojima 
će zatvoriti usta kritičkom duhu i tabuiziraju 
svako sopstveno preispitivanje, dok dobrona- 
mernu kritiku proglašavaju pojmom izdajstva 
i neprijateljstva. 

Rezultat pobuđenih loših motiva će biti po- 
kajanje iz sramote povređene gordosti, straha 
nečiste savesti i tuge sebičnog sentimenta. A to 
predstavlja lažno pokajanje, jer nije utemelje- 
no na pravoj ljubavi. 

Zastrašivanje dece Bogom koji voli samo pra- 
vednike, prirodno kod njih formira odnos pre- 
zrenja prema sebi samima. Takvo dete prestaje 
biti spremno da se suoči sa sopstvenim slabo- 
stima, a plaši se i tuđeg odbacivanja, što sve za- 
jedno formira kod njega opterećujuću potrebu 
za pretvaranjem. Takvo dete treba rasteretiti 
ispravnim primerom prave ljubavi koja ne voli 
greh, ali voli grešnika. Radi zdravog pokajanja 
misli deteta treba uzdići ka Nebu, odakle će ot- 
kriven karakter prave nesebične ljubavi posta- 
ti jedini motiv sopstvenog prihvatanja, zdrav 
motiv njegovog pokajanja i jedini zdrav pokre- 
tač u životu. Umesto laskavog bavljenja vred- 
nostima sopstvene nacije, kao i zastrašivanja 
dece paklom ili buđenjem njihovog sentimenta, 
trebalo bi dete uzdići ka uzvišenim primerima 
biblijskih priča, čime će se njihov sopstveni ka- 
rakter i moralna stremljenja uzdići onako kako 
su to postizale generacije roditelja u vremenu 
najvišeg prosperiteta zapadne civilizacije: 

“Mojsijeva etika, Jeremijina pravdoljubivost, 
visoki ideali proroka Isaije, herojska vera Isu- 
sa Navina, impresivna elokvencija apostola Pe- 
tra, duboka duhovna filozofija apostola Pavla, 
božanske vizije apostola Jovana, i, iznad svake 
druge misli, čudesne moći, ljubavi i istine date 
u učenju i otkrivene u životu Isusa Hrista, proi- 
zvele su transformaciju engleskog naroda, i oni 
su postali narod jedne knjige, a ta knjiga je Bi- 
blija. Biblija je postala vodeće svetlo engleske 
civilizacije. 

Novi put je otvoren za napredak; moralno po- 
boljšanje je izvesno kao i materijalni progres; i 
još jedna epoha otvara se u istoriji misli, i novi 
period počinje u toku civilizacije. ... 

Nije prošlo puno godina od kada je poslanstvo 
afričkog princa, donoseći skupe poklone engle- 
skoj kraljici, bilo primljeno u Vinzdorskim dvo- 
rovima. Rekli su kraljici, da su dobili direktivu 
od svog princa da se raspitaju za tajnu engleske 
veličine. Kraljica Viktorija ih je ispratila nazad 
sa privlačnim primerkom Biblije, sa ovom po- 
rukom: 

“Recite princu da je ova knjiga tajna engleske 
veličine.” (Scott F. Hershey, The Roman Pa- 
расу, 1895) 

POVRŠNI MORALNI ZAHTEVI 
ONESPOSOBLJAVAJU OSOBU DA SE ISTINSKI 
POKAJE ZA SVOJE GREHE 

DOBROTA IZ GORDOSTII PONOSITOSTI 
FORMIRA PLEMENSKU SVEST 

Vernici koji su pokrenuti na dobra dela iz 
gordosti i ponositosti, zbog samog sujetnog 
ropstva mišljenju većine, prirodno formiraju 
plemenski moral koji nema apsolutne moralne 
vrednosti koji će osuditi zlo samo po sebi, već 
navode osobu da se bave time ka kome je zlo 
učinjeno. Na pitanje "Šta jeza vaszlo?" poglavi- 
ca afričkog plemena odgovara: "Zlo je kada nas 
susedno pleme napadne i opljačka!" A na pita- 
nje "Šta je za vas dobro?" on odgovara: "Kada to 
isto mi uradimo njima!" Nije važnije pitanje da 
li si pokrao ili ubio, od toga koga si pokrao ili 
ubio. Nije važno kakav si, već za koga si. 

Temelj odricanja od apsolutnih moralnih 
vrednosti jeste nepobeđeno ropstvo sopstve- 
noj ponositosti i sujeti. Kako je zbog svoje suje- 
te zavisna od toga šta će drugi o njoj da misli, 
sujetna osoba je sklona da žrtvuje načela po- 
štenja i pravičnosti da bi zadržala odobravanje 
zajednice. Takav plemenski moral se kod nas 
krije iza poznatog problema prepisivanja na 
času i na ispitu gde osoba, iz sujetnog straha 

od gubitka odobravanja sredine, žrtvuje nače- 
la poštenja i pravednosti. 

Isti plemenski moral se otkriva u zločini- 
ma nacionalnog šovinizma gde ljudi masovno 
odobravaju zločine svoje nacije prema drugim 
nacijama, dok priznaju kao greh samo zločine 
koje su pripadnici drugog naroda učinili pre- 
ma njihovom. 

Ljudima plemenske svesti se svaka kriti- 
ka čini kao zločin izdajstva, jer bez umišljene 
vrednosti koje oni vide u sebi i drugima, oni bi 
mrzeli i sebe same i druge ljude. Gordim i po- 
nositim ljudima je jako teško da prihvate sebe 
realno kakvi jesu i da prihvate predstavu o bi- 
blijskom Bogu, koji ljude spasava ne zato što 
su oni vredni i dobri, več zato što je On sam 
vredan i dobar. 

Sveto pismo zastupa apsolutne moralne 
vrednosti suprotne plemenskoj svesti: 

“Ne gledajte ko je ko kad sudite, nego pravedan 
sud sudite.” (Jovan 7, 24) 

“Jer ako ljubite one koji vas ljube, kakvu platu 
imate? Ne čine li to i carinici? I ako Boga na- 
zivate samo svojoj braći, šta odviše činite? Ne 
čine li tako i neznabošci?” (Matej 5,46-47) 

DOBROTA IZ KRIVICE FORMIRA MANIRE 
PONAŠANJA 

Vernici pokrenuti na dobra dela iz krivice če- 
sto promovišu formalne moralne zahteve, koji 
ne zahtevaju od osobe da se izbori protiv sop- 
stvenih grešnih motiva srca, već je zavaravaju 
formalnim korekcijama ponašanja. Što su više 
pritisnuti teretom krivicom zbog nepobeđenih 
realnih greha srca, ti vernici su skloniji da sebe 
opterete sa više sitničavih pravila ponašanja 
kojima onda i druge opterećuju. 

Rezultat formirane površnosti je da će osoba 
da se pokaje što je rekla ružnu reč prijatelju, 
ali se neće pokajati što je takva, jer nije svesna 
motiva koji su je pokrenuli na loše ponašanje. 
To je razlog zašto ti vernici i posle pokajanja 
ostaju iste osobe kakve su bile pre pokajanja, 
jer se ne kaju za svoje grešne motive srca, već 
samo za simptome greha u svojim mislima, 
osećanjima i postupcima. Sveto pismo opisuje 
takvo iskušenje sledećim rečima: 

“Teško vama književnici i fariseji, licemeri što 
čistite spolja čašu i zdelu a iznutra su pune gra- 
beža i nepravde. Fariseju slepi! Očisti najpre 
iznutra času i zdelu da budu i spolja čiste. 

Teško vama književnici i fariseji, licemeri, što 
ste kao okrečeni grobovi, koji se spolja vide lepi 

а unutra su puni kostiju mrtvačkih i svake neči- 
stote. Tako i vi spolja se pokazujete ljudima pra- 
vedni, a iznutra ste puni licemerja i bezakonja.” 

“Još reče: Šta izlazi iz čoveka ono pogani čove- 
ka; Jer iznutra, iz srca ljudskog, izlaze misli zle, 
preljube, kurvarstva, ubistva, krađe, lakomstva, 
pakosti, zloće, lukavstvo, sramote, zlo oko, hu- 
ljenje na Boga, ponos, bezumlje. Sva ova zla 
iznutra izlaze, i pogane čoveka.” (Matej 23,25- 
28; Marko 7,20-23) 

Božji zakon vrlo strogo definiše motive srca 
koji treba da nas pokreću u životu, pa ako su 
ti motivi ispravni, sam čovek će znati kako 
kada treba da se ponaša. Neće imati potrebu 
za strogom definicijom pravila ponašanja, koje 
neke religije čoveku pružaju za svaku sitnicu u 
njegovom životu. 

Da li imamo zabeležen takav primer u isto- 
rijskim izvorima? 

Kada Maks Veber objašnjava visoku produk- 
tivnost protestanata u odnosu na produktiv- 
nost katolika u nemačkom gradu Badenu, on 
tvrdi da je ona posledica kalvinističke radne eti- 
ke koju su protestanti kalvinisti imali definisa- 
nu u svojoj doktrini. 

Međutim, Maks Veber pravi grešku jer prote- 
stanti Badena nisu kalvinisti već luterani koji 

nemaju radnu etiku definisanu u svojoj doktri- 
ni. Maks Veber ne shvata da protestanti nisu 
vredni u radu i skromni u potrošnji kapitala 
zato što imaju tako propisane manire ponaša- 
nja, već su takvi kao prirodan plod odrastanja 
ličnosti i reforme mentaliteta koju je tada pro- 
izvodilo njihovo verovanje. 

Kada je neko pobedio sebičnost i kada je po- 
krenut ljubavlju, tada on spontano ima " prote- 
stantsku radnu etiku ", čak i ako nikada nije čuo 
za protestantizam. 

Veberovo objašnjenje je u sukobu sa samom 
protestantskom doktrinom. Motivisati osobu 
na revnost buđenjem straha od kazne ili že- 
ljom za dobiti, protestanti su smatrali nepri- 
hvatljivom motivacijom, karakterističnom za 
katoličanstvo i islam, a ne i za onoga ko se drži 
principa Svetog pisma. Protestantski propo- 
vednik Ričard Remzi objašnjava razliku izme- 
đu protestantizma i katoličanstva na primeru 
našeg vaspitanja dece: 

“Ako ste otac ili majka, šta želite od svoje dece? 
Brutalnu poslušnost da se izbegla kazna? Nei- 
skreno potčinjavanje radi nagrade? Ne! Želite 
saradnju iz iskrenog srca i ljubavi. Inače, bi to 
možda bila sebična manipulacija. Isto tako je i 
sa Bogom. On želi da se naša poslušnost rodi 

iz ljubavi, a ne motivisana strahom od kazne 
ili željom za nagradom.” (Richard B. Ramsay, 
Catholics and Protestants; What’s the Differen- 
ce?, 66-67) 

Vođa reformacije, Martin Luter, tvrdio je da 
je osoba koja se ponaša ispravno iz straha ili iz 
koristi - licemer i da ne razume duh zakona jer 
zakon ukorava loše motive srca: 

“Spolja držite dela zakona iz straha od kazne 
ili iz ljubavi prema dobitku. Isto tako, vi sve 
činite ne iz čistog zadovoljstva i ljubavi prema 
zakonu; delujete iz averzije ili prisile. Vi biste 
radije postupali drugačije da zakon ne postoji. 
Iz toga sledi da ste vi, u dubini svog srca, nepri- 
jatelji zakona. Šta mislite sa time što podučava- 
te drugoga da ne krade, kad ste vi sami u dubini 
svojih srca lopovi i bili biste takvi i spolja da 
smete? Naravno, spoljašnje delo ne traje dugo 
kod takvih licemera. Dakle, učite druge, ali ne i 
sebe; čak i ne znate šta podučavate. Nikada ni- 
ste pravilno razumeli zakon.” (Martin Luther’s 
Preface to the Epistle of St. Paul to the Romans, 
1552) 

“Čovek, dakle, budući bez volje (svestan svo- 
je sopstvene ravnodušnosti i nesklonosti prema 
onome što je dobro), nema nikakvo istinsko za- 
dovoljstvo u vršenju dela zakona. Pošto mu ne- 

dostaje ispravan motiv, on je ograničen da čini 
dela iz straha od kazne, sramote i pakla ili iz 
koristoljubivih motiva i nade na spasenje; a ne 
iz ljubavi prema Bogu i želje da Ga proslavi. Sva 
dela tako učinjena su čisto licemerje, i u Boži- 
jim očima ona nisu dobra dela. Ali Sveti Duh je 
obećan onome koji veruje u Hrista i zahvaljujući 
Hristovoj milosti Duh u srcu proizvodi želju za 
dobrim. Pod njegovim uticajem, pojedinac do- 
brovoljno i bez očekivanja nagrade izvršava 
svoja dobra dela u čast Boga. Kroz veru i Duha 
on je već opravdan i u spasenom stanju, stanju 
koje nikada ne bi mogao postići nekirn delima. 
U skladu sa ovim principom, možemo spremno 
zaključiti da svi kojima nedostaje vera i blago- 
dat ne uspevaju da drže Zakon, iako muče sebe 
do same smrti sa njegovim zahtevima.” (Martin 
Luther, St. Stephen’s Day, 1542; Luther’s Epistle 
Sermons, pp. 202-203, 1908) 

Istorijski izvori iz vremena reformacije nam 
otkrivaju mentalitete prosvećenih ljudi čija do- 
brota nije plod usiljenih manira već je spontan 
rezultat sazrevanja njihovih ličnosti. 

Kada Aleksis De Tokvil opisuje karakter pro- 
svećenih Amerikanaca prve polovine XIX veka, 
on zapaža da za razliku od evropskih aristo- 
krata oni nemaju nikakve naučene manire 



154 


otmenog ponašanja, ali da se "u njih se ne čuju 
ni psovke ološa, ni otmeni i birani izrazi veli- 
kaša." 

Tokvil zapaža da kod njih nema prostačkih 
osećanja koja se kod evropskih aristokrata po- 
nekad sreću zajedno sa otmenim ponašanjem. 
I na kraju Tokvil zapaža da kod njih nema ni 
licemerne razlike između spoljnjeg ponašanja i 
unutrašnjeg stanja duha: 

“Forma i suština ljudskih postupaka tu se, da- 
kle, često susreću u tesnoj vezi, pa i ako je uku- 
pna slika manje ukrašena, bar je istinitija. Tako 
se u nekom smislu može reći da demokratija de- 
luje ne zapravo tako da bi ljudima davala izve- 
sne manire, nego sprečava da se uopšte služe 
manirima.” (Aleksis De Tokvil, Demokratija u 
Americi) 

DOBROTA IZ SEBIČNOG SENTIMENTA 
FORMIRA SUBJEKTIVNE DOŽIVLJAJE KAO 
KRITERIJUM DOBRA I ZLA 

Vernici koje na dobrotu, umesto motiva pra- 
ve nesebične ljubavi pokreće sebični senti- 
ment, formiraju iskrivljenu definiciju dobra i 
zla koja je tipična za savremeni zapadni svet, 
a po kojoj je lična ugodnost kriterijum dobra i 
zla. Ako se osoba oseća prijatno i ako joj nečije 

postupanje budi prijatna osećanja, onda je to 
za nju dokaz ispravnog duha, a ako budi nepri- 
jatna osećanja, onda je to zlo. 

Takvi vernici ugađanje sopstvenoj i tuđoj se- 
bičnosti proglašavaju izrazom ljubavi, dokkri- 
tiku, ma koliko bila dobronamerna, shvataju 
kao zlo jer kvari njihova osećanja. 

Kada treba da se pokaju za nedostatak lju- 
bavi, oni rade na reformi svojih osećanja, dok 
njihovi suštinski motivi srca i posle pokajanja 
ostaju isti. Oni pogrešno tumače sledeće poj- 
move o duhovnom novorođenju kao da se tu 
radi o reformi osećanja, iako sam pojam zako- 
na u srcu otkriva da se tu radi o reformi su- 
štinskih motiva: 

“Nego ovo je zavet što ću učiniti s domom Izra- 
iljevim posle ovih dana, govori Gospod: met- 
nuću zakon svoj u njih, i na srcu njihovom na- 
pisaću ga, i biću im Bog i oni će mi biti narod.” 
(Jeremija 31,33) 

Onima koji svoju veru zidaju na osećanjima, 
dovoljna je nevolja koja će da pokvari njihova 
osećanja, pa da njihova lažna dobrota nestane: 

“On će biti kao čovek lud lcoji sazida kuću svoju 
na pesku: I udari dažd, i dođoše vode, i dunuše 
vetrovi, i udariše u lcuću onu, i pade, i raspade 
se strašno.” (Matej 7,26-27) 

Da bi čovek osetio ljubav, dovoljan mu je 
iskren osmeh druge osobe, a da bi zaista imao 
ljubav u srcu kao motiv ponašanja, potrebno je 
da svaki dan razapinje svoje veliko Ja. 

“Zaista, zaista vam kažem: Ako zrno pšenično 
padnuvši na zemlju ne umre, ono jedno ostane; 
ako Н umre mnogo roda rodi; Koji ljubi dušu 
svoju izgubiće je, a ko mrzi na dušu svoju na 
ovom svetu, sačuvaće je za život večni.” (Jovan 
12,24-25) 

PSIHOLOŠKA UTEHA U TEHNIKAMA 
I RITUALIMA DAJE LAŽNI MIR 
NEPOKAJANIMA 

Svakodnevno preispitivanje sopstvenog srca 
u svetlosti Svetog pisma je neophodno da bi čo- 
vek ustao sa molitve osnažen božanskom silom 
za svoja svakodnevna životna iskušenja: "Zar, 
dakle, uzalud čistim srce svoje, i umivam beza- 
zlenošću ruke svoje, dopadam rana svaki dan, 
i muke svako jutro?" (Psalam 73,13-14) Isus 
Hristos otkriva da čovek dobija mir sa Bogom 
iza zatvorenih vrata svoje privatnosti: 

“A ti kad se moliš, uđi u klet svoju, i zatvorivši 
vrata svoja, pomoli se Ocu svom koji je u tajno- 
sti; i Otac tvoj lcoji vidi tajno, platiće tebi jav- 
no.” (Matej 6,6) 

Da bi naše reči i dela bili nadahnuti, motivi na- 
šeg srca moraju biti ispravni: 

“Čovek sprema srce, ali je od Gospoda šta će 
jezik govoriti. Čoveku se svi putevi njegovi 
čine čisti, ali Gospod ispituje duhove. Ostavi na 
Gospoda dela svoja, i biće tvrde namere tvoje.” 
(Priče 16,1-3) 

No, vernici koji su zbog oslanjanja na sebe, 
umesto na Boga, pokrenuti lošim motivima, i 
koji zbog nerazumevanja duha zakona ne ume- 
ju da se pokaju za svoje grehe, ne mogu da budu 
zadovoljni jednostavnom verom u Boga, kada 
su sa Njime svojim nepokajanjem i dalje u su- 
kobu. Zato oni završavaju svoju ličnu molitvu 
i dalje nezadovoljni Bogom i zatim mir svoje 
savesti pokušavaju da steknu na druge načine, 
tražeći ga u psihološkom efektu raznoraznih 
tehnika i rituala, u slepom držanju raznora- 
znih pravila, itd. 

Traženje satisfakcije u psihološkom efek- 
tu ispovedanja svojih greha drugom čoveku 
nalazimo i u instituciji ispovesti svešteniku u 
tradicionalnom hrišćanstvu, i u savremenoj 
psihoterapiji u ispovedanju psihoterapeutu. 
Psihološka istraživanja potvrđuju da terapi- 
ja ispovedanjem pomaže ako se za kriterijum 
poboljšanja analiziraju ljudska osećanja. Ljudi 

se posle ispovesti zaista osećaju rasterećenije 
i bolje. Međutim, ako se analizira statistika po- 
vraćaja ka porocima ili kriminalu osoba koje 
se ispovedaju, otkriva se da su gori od onih koji 
nisu išli na ispovedanje. Na primer, rezultati 
istraživanja su otkrili da osobe koje pohađaju 
program Anonimnih alkoholičara (koji je ute- 
meljen na međusobnom ispovedanju greha), 
jesu veći povratnici svojim porocima, nego 
osobe bez ikakvog tretmana: 

“Studija iz 1967. godine, kada je sudija nasumi- 
ce odredio da prestupnici pohađaju ili klinički 
tretman, ili tretman Anonimnih alkoholičara 
(AA) ili da idu na grupu bez tretmana (kon- 
trolna grupa), pokazala je: Nakon jedne godine, 
68% u kliničkoj grupi bilo je ponovo uhapšeno, 
u AA grupi je 69% bilo ponovo uhapšeno, 56% 
je ponovo uhapšeno u grupi koja nije primala 
nikakav tretman.” (A Controlled Experiment on 
the Use of Court Probation for Drunk Arrests”. 
American Journal of Psychiatry 124) 

Isto tako, ako se analizira statistika krimi- 
nalnih psihopata koji se posle tretmana vraća- 
ju ka svojim prestupima (Rice, Harris, & Cor- 
mier, 1992), tada se otkriva da su oni koji idu 
na tretman međusobnog ispovedanja (Social 

Тћегару Unit) gori od kontrolne grupe koja 
nije išla na tretman (77% prema 55%). 

“Psihopate u grupi za lečenje bili su skloniji da 
ponovo učine isto krivično delo (Rice, Harris 
i Cormier, 1992).” (Магу McMurran, Richard 
Howard, Personality, Personality Disorder and 
Violence: An Evidence Based Approach) 

Ako smo se za svoje grehe istinski pokajali, 
Bog nam obećava da se naših greha više neće 
sećati (Jevr.8,12), i zato naša potreba da se gre- 
ha ipak prisećamo i da ih ispovedamo drugi- 
ma, otkriva da se za njih nismo zaista pokajali. 

Naravno, neke grehe ima smisla ispovediti 
onome kome smo ih učinili, ali ne zato da bi- 
smo tako ostvarili mir u duši, već da bismo po- 
pravili odnose sa drugima (Jakov 5,16). 

Traženje satisfakcije za nečistu savest u ritu- 
alima i držanju slepih pravila nas može dovesti 
u opsesivno-kompulzivni poremećaj: 

“Opsesivno-kompulzivni poremećaj (OKP) je 
vrsta neuroze koju karakterišu opsesivne (pri- 
nudne, intruzivne, nametljive) misli i kompul- 
zivne (prisilne) radnje (zadaci ili rituali) u po- 
kušaju da se redukuje ili neutrališe nerealan 
strah (strepnja ili anksioznost). Osoba obavlja 
radnje lcoje doživljava kao tuđe, nametnute i ne- 
prijatne, a ako se usprotivi tom porivu, strah, 

osećanje krivice i strepnja se intenziviraju. Iz- 
vršenje prisilne radnje ili izgovaranje nekih reči 
donosi privremeno rasterećenje ili redukciju 
napetosti i strepnje, ali se potreba za prisilnim 
radnjama ubrzo ponovo javlja čime se ponavlja 
čitav postupak.” (Bartz JA, Hollander E. Is obsessi- 
ve-compulsive disorder an anxiety disorder? Prog Ne- 
uropsychopharmacol Biol Psychiatry. Мау 2006) 

Kao što vidimo, određene radnje mogu same 
po sebi proizvesti popuštanje osećanja krivice, 
iako se čovek uopšte nije pokajao za sam greh 
koji je izvor osećanja krivice. 

Traženje satisfakcije za nečistu savest u opi- 
janju osećanjima kroz tehnike joge, meditaci- 
je, kroz efekat idolopoklonstva i verskog mi- 
sticizma jedino mogu da proizvedu ugušenje 
naše svesti o unutrašnjem problemu i tako nas 
samo ohrabriti u daljem grešenju. 

STRAH OD KRITIČKOG MIŠLJENJA I 
SOPSTVENOG PREISPITIVANJA PROIZVODI 
GUBITAK ZDRAVOG RAZUMA 

Vernik koji je pokrenut lošim motivima, koji 
vodi duhovnu borbu na pogrešnom planu, ka- 
jući se za loše postupke a ne i za motive srca; 
i koji traži psihološku utehu za nečistu savest 
u raznoraznim tehnikama i ritualima, boji se 

da koristi razum u analizi smisla svojih postu- 
paka jer bi tada postao svestan loših motiva 
srca i svestan samozavaravajućeg efekta svo- 
jih tehnika. On ima potrebu da se zato oslobodi 
odgovorne upotrebe razuma i da se osloni na 
nekog drugog ko će da misli umesto njega sa- 
mog (otuda potreba za duhovnicima, guruima, 
itd), ili da se povodi za mnoštvom, ili da osloni 
na slepa pravila ponašanja, ili da se osloni na 
svoja osećanja. 

Za razliku od uvreženog religioznog shvata- 
nja da treba u veri da isključimo svoj razum, 
da slepo verujemo i da se oslanjamo na svoje 
utiske i osećanja, Sveto pismo opominje: 

“Lud veruje svašta, a pametan pazi na svoje ko- 
rake.” “Razum će te čuvati izbavljajući te od zla 
puta” (Priče 14,15; 2,11-12) “Srce je prevarno 
više svega i opako: ko će ga poznati?” “Ko se 
uzda u svoje srce, bezuman je; a ko hodi mudro, 
izbaviće se.” “Bezumniku nije mio razum nego 
da se javlja srce njegovo.” (Jeremija 17,9; Priče 
28,26; 18,2) 

Da ne bismo odgovornost mišljenja i razu- 
mevanja istine sa sebe prebacivali na bilo koga 
drugoga, pa i na religiozne autoritete, opome- 
nuti smo sledećim rečima: 

“А vi se ne zovite ravi; jer je u vas jedan ravi 
Hristos, a vi ste svi braća. I ocem ne zovite ni- 
koga na zemlji; jer je u vas jedan otac lcoji je 
na nebesima. Niti se zovite učitelji; jer je u vas 
jedan učitelj Hristos. A najveći između vas da 
vam bude sluga...” “Da je proklet čovek koji se 
uzda u čoveka.” “Kupljeni ste skupo, ne budi- 
te robovi ljudima.” (Matej 23,8-11; Priče 17,5; 
l.Korinćanima 7,23) 

Sveto pismo ne uči da treba imati jednu oso- 
bu (duhovnika) kojoj slepo verujemo, već nam 
preporučuje da tražimo savete, i to ne samo od 
jedne osobe već od mnoštva: "Izbavljenje je u 
mnoštvu savetnika." (Solomun 24,6) U mnoš- 
tvu savetnika ćemo svakako naići na različite 
stavove, pa ćemo opet morati na sebi da zadr- 
žimo odgovornost da sami zaključimo na osno- 
vu smisla rečenoga ko je u pravu, što nas čuva 
od onog patološkog oslanjanja na druge ljude, 
koje bi nas onesposobilo da odrastemo i posta- 
nemo ljudi. Mi nemamo nikakvog izgovora da 
istinu ne razumemo jer se ona otkriva svakom 
čoveku preko razuma i savesti Božjim Duhom: 
"Beše Videlo istinito koje obasjava svakoga čo- 
veka koji dolazi na svet. A utešitelj Duh Sveti, 
kojega će Otac poslati u ime moje, On će vas 
naučiti svemu." (Jovan 1,9; 14,26) Ako uprkos 

svemu istinu ne razumemo, onda to znači da 
je problem u našem nepoštenju: "Jer svaki koji 
zlo čini mrzi na videlo i ne ide k videlu da ne 
pokaraju dela njegova, jer su zla." (Jovan 3,20) 

KAKVE SU IMPLIKACIJE ISKRIVLJENOG 
PREZENTOVANJA RELIGIJE NA DEČJI 
RAZVOJ? 

Deca koja se pritiskaju da budu poslušna ro- 
diteljima iz loših motiva, ne razvijaju svoju volju 
kada se odupiru iskušenju već slabosti karakte- 
ra preko kojih su navedena na poslušnost. 

Navođenje na bavljenje sopstvenim osećanji- 
ma kao izvorima zadovoljenja žeđi duše će ih 
navesti na fiksaciju na prvoj fazi razvoja, što će 
formirati labilne ličnosti koje se rukovode tre- 
nutnim osećanjima, dok će ih konstantna potre- 
ba za osećanjem voljenosti činiti preosetljivim, 
emotivno ranjivim i depresivnim. 

Površni i nerazumni moralni zahtevi će ih za- 
držati na nivou zavisnosti od slepih pravila i od 
autoriteta koji misle umesto njih samih i onda 
kada budu trebali da na sebe preuzmu odgovor- 
nost da sami misle i odlučuju. 

No, roditelj može mnogo učiniti da spreči ova- 
kva zastranjenja ako razumevanjem Svetog pi- 
sma i duha Božjeg zakona bude sposoban da uko- 

ri postupke kojima dete otkriva loše motive srca 
i praznoverja kojima dete jeste prirodno sklono. 

U vreme ranog razvoja dete nema mudrost da 
razlikuje dobre motive od loših, ali svaki zahtev 
za poslušnošću roditelju koji dete navodi da odu- 
stane od loših postupaka, navodi dete da se odu- 
pre i lošim motivima koji ga na te loše postupke 
pokreću. U predškolsko doba, kada su iskušenja 
deteta još uvek veoma jaka, velika jačina posto- 
jećeg hira će dete sačuvati od njegovog licemer- 
nog potiskivanja. Kada pod pritiskom roditelja 
dete bude bilo navedeno da se odupre lošoj navi- 
ci, biće navedeno da odbaci i sam svoj loš motiv 
u korenu. Vaspitanje treba da krene što ranije, 
čim se pojave prva iskušenja, dok još ne ovladaju 
detinjom voljom. U vreme školskog doba iskuše- 
nja dece se znatno smanjuju jer ona tada razvija- 
ju svoj intelekt. I pošto su dečji hirovi u školsko 
doba dosta slabiji, pod pritiskom autoriteta rodi- 
telja se mogu lakše sputati u svom ispoljavanju. 
Dete će lako spolja korigovati ponašanje, dok će 
u biti ostati isto. To može navesti roditelje da se 
zavaravaju da su decu ispravno vaspitali, ali će 
tek u vreme puberteta dete pokazati da li je ra- 
zvilo svoju moć volje onda kada je trebalo to da 
učini, uz pomoć roditelja u ranom predškolskom 
dobu. 

ZABLUDA: “JA PRAVOVREMENO UPOZORA- 
VAM DECU NA OPASNOST NARKOMANIJE, 
SMATRAM DA ĆE IH TO SAČUVATI OD TOG 
OPASNOG ISKUŠENJA" 

Licemerno je kritikovati opasnost narkoma- 
nije, a prezaštićenim vaspitanjem dete navodi- 
ti na formiranje potrebe za opijanjem, koja će 
posle zloupotrebe emocije roditeljske pažnje 
i ljubavi lako preći na zloupotrebu uzbuđenja 
video igrica, zloupotrebe muzike, zatim duva- 
na ili alkohola, a onda na lakše pa potom mož- 
da i na teže droge. Jedna nepobeđena potreba i 
nerazvijena volja neretko dovode do tragičnog 
ishoda. Dete odgajano u duhu savremenog he- 
donizma, koje sledi želje svog srca, trebalo bi 
da bude upozoreno da su takve želje po svo- 
joj prirodi neutoljive i da će uskoro, naviknu- 
to na ostvareni nivo podražaja, posegnuti za 
još jačim izvorom uzbuđenja. Ništa nije manje 
štetan uticaj otpalog hrišćanstva koji hedoniz- 
mu pruža pobožnu formu, pa se ljudi umesto 
narkoticima opijaju osećanjem međusobne bli- 
skosti, zloupotrebom muzike i mističnim ose- 
ćanjima prema Bogu. Fiksacija prema Bogu 
je idolopoklonstvo. No, potraga za opijatima i 
tehnikama opijanja nije samo puka potreba čo- 
veka hedoniste za užitkom i uzbuđenjem, već 

često krije još jednu tragičnu posledicu deka- 
dencije čoveka savremene civilizacije. 

Potreba za opijatima se javlja kod omladine 
kao oruđe borbe protiv sopstvenog glasa razu- 
ma i savesti koji osobu čine odgovornim ljud- 
skim bićem! 

Sposobnost razuma da prosuđuje razliku iz- 
među smislenog i besmislenog, te da preispitu- 
je kvalitet sopstvenih pokretačkih motiva, ra- 
zvila se u vreme školskog doba, da bi pomogla 
osobi da se zrelo nosi sa iskušenjima dolaze- 
ćeg perioda adolescencije, kada osoba treba da 
svoju polnost i identitet stavi u pravilnu funk- 
ciju i sazri kao ličnost. 

No, možemo primetiti da većina adolesce- 
nata, iako shodno svojoj fazi razvoja pokazu- 
ju izraženu nezavisnost, pokazuju isto tako i 
izraženu nerazumnost mišljenja, kao posledicu 
pokušaja da opravdaju svoj pad u iskušenjima 
adolescencije. 

Dozvoljavajući da voljom ovladaju iskušenja 
seksualne želje i lične gordosti i sujete, oni do- 
laze u sukob sa atributima sopstvene ličnosti 
koje su razvili pre adolescencije i koji im pri- 
rodno "popuju" protiv kršenja principa sop- 
stvene čednosti. Da bi adolescent ućutkao glas 
sopstvenog razuma i savesti traži pomoć opi- 

jata, koji će selektivno blokirati one moždane 
funkcije koje ga uznemiravaju, i to u srazmeri 
sa time koliko su one kod njega razvijene. 

Dok se u totalitarnim režimima čovek bori 
protiv neprijatne istine tako što jeretika ili di- 
sidenta šalje na lomaču, u demokratskim reži- 
mima on puca sam sebi u glavu, koristeći teh- 
nike koje će blokirati orbitofrontalni korteks 
zadužen za odgovorno razumevanje i odluči- 
vanje. 

Više različitih naučnih istraživanja je poka- 
zalo da su upravo najinteligentnije osobe naj- 
sklonije raznim vrstama opijata koji izaziva- 
ju skok dopamina, a ti opijati su igranje video 
igrica, slušanje moderne muzike, meditacija, 
konzumiranje duvana, alkohola, marihuane i 
drugih narkotika. 

Psiholozi su pokušali da objasne taj fenomen 
hipotezom da su navodno inteligentnije osobe 
više radoznale i zato sklonije rizičnom ponaša- 
nju eksperimentisanja sa opijatima. Međutim, 
zar ne bi trebalo da inteligentnije i razumnije 
osobe pokažu manju sklonost ka rizičnom po- 
našanju, upravo zato što koriste razum? Zar se 
ne kaže da majmun mora sve da opipa i proba, 
a čovek razumom razume i proverava smisao?! 

Jakobsonova 


relaksaciona 
Zabavna muzika, metoda, vežbe 
video igrice disanja 


Meditacija, 
duhovni trans 


Duvan, * I у Pornografija 

arihuana, v \ I У / 

kafa X t / / 

Skok dopamina i endorfina 
blokiraju orbitofrontalni korteks 
i time sposobnost odgovornog 
mišljenja i vladanja sobom 

Oii)itufront;il Cortex \ 


Dopamin je kao neurotransmiter neophodan 
za normalno funkcionisanje mozga. Ako ga 
više ima, mozak će da radi bolje. Ali ako ga ima 
previše, on će blokirati prednji korteks mozga 
zadužen za osnovne atribute ljudske ličnosti - 
razum, savest i volju. 

Dopamin nije samo neurotransmiter već 
i hormon uzbuđenja od koga "zastaje dah" 
(blokira duboko disanje] suprotan prolaktinu 
hormonu tuge i brižnosti (koji nas navodi da 
duboko uzdišemo od tuge jer produbljuje disa- 
nje). Kada dopamin izazove uzbuđenje od koga 
nam zastane dah, on tada blokira i analitičku 
funkciju razuma jer pokreće druge moždane 

funkcije, funkcije koje su zadužene za radost i 
divljenje, ali ne i za analitičko preispitivanje. 

Svakodnevno podizanje dopaminskog uzbu- 
đenja raznoraznim opijatima jeste jasan poka- 
zatelj da čovek ima snažan motiv borbe protiv 
sopstvenog razuma i sopstvene savesti. 

Ljudi imaju potrebu da svaki dan sebe drže 
u stalnom dopaminskom uzbuđenju, da ne bi 
analitičkom funkcijom razuma postali svesni 
besmisla svojih principa življenja i svojih kvar- 
nih pokretačkih motiva. 

Osoba koja je zrela ličnost i koja je pokrenuta 
ljubavlju svakodnevno postavlja pitanje “Koje 
su realne potrebe života?" i zato takva osoba 
svakodnevnim iskustvom razvija razum da bi 
što adekvatnije odgovorila na potrebe života. 

Za razliku od nje, osoba koja sledi želje svog 
velikog Ega, nema potrebe da koristi razum, 
već samo pita sebe “Šta se meni radi?". Njoj ra- 
zum smeta, jer je čini svesnim da njeni postup- 
ci nisu odgovor na realne potrebe života već 
na sebične, telesne i ponosite potrebe Ega za 
unutrašnjom satisfakcijom. 

Najinteligentnije osobe imaju najveću potre- 
bu da se bore protiv razuma, jer im razum naj- 
više smeta. 

Kada se plemenski čovek odavao prinošenju 
ljudskih žrtava ili seksualnih orgija, umirivao 
je savest dolaženjem u stanje transa putem 
žvakanja opojnih biljaka i igranjem uz pesme 
sa naglašenim ritmom. Preko afričkih robova 
plemenska muzika iz Afrike dospela je u za- 
padni svet i u vreme njegove dekadencije inspi- 
risala formiranje savremene rok i pop muzike. 
Njeno slušanje ima isti efekat na razum kao i 
ranije. Samo pokušajmo na skupu na kojem se 
sluša popularna muzika da pokrenemo neku 
ozbiljnu temu koja zahteva naprezanje razu- 
ma u razumevanju smisla i čućemo komentare 
kako takva pitanja zamaraju i da su ljudi došli 
da slušaju takvu muziku upravo da bi "se is- 
ključili". Konzumiranje duvana je poznato po 
sličnom efektu. Osuđenicima na smrtnu kaznu 
u Kini se dozvoljava da pre izvršenja egzekuci- 
je "povuku dim" da bi se tako lakše suočili sa 
smrću. Marihuana je poznata po svom produk- 
tu mira koji njene korisnike čine bezbrižnim 
i neodgovornim. Svakodnevno igranje video 
igrica i bavljenje pornografijom takođe postiže 
povišeni nivo dopamina i smanjenu uračunlji- 
vost. 0 alkoholu nema potrebe dodatno govori- 
ti. Povišen šećer u ishrani (najčešće kroz gazi- 
rane napitke), joga, Jakobsonova relaksaciona 

metoda opuštanja mišića i meditacija takođe 
podižu dopamin i primenjuju se sa istim pod- 
svesnim motivima. Eksperimenti sa pacovima 
kojima je veštački podizan dopamin, pokazali 
su da su ti pacovi spremniji na rizičnije pona- 
šanje u pokušaju da ostvare cilj dolaženja do 
svoje hrane. 

U razvoju čoveka prirodni nivo dopamina 
dostiže najviši nivo upravo u vreme puberteta, 
radi svoje razvojne uloge u psihofizičkom for- 
miranju adolescenta. Primećeno je da je to ži- 
votno doba sa najvećim procentom nesrećnih 
smrtnih slučajeva, jer je detetu prirodno sma- 
njena sposobnost brižnosti i povećana sklo- 
nost ka neodgovornim postupcima. 

Kako je osoba u to doba prirodno hrabra 
da eksperimentiše sa opijatima i da ih koristi 
kao oruđe protiv svoje uznemirene savesti i 
razuma, veoma je važno za roditelje da pravo- 
vremeno dete sačuvaju od bilo kakvog oblika 
opijanja, i to od onog najranijeg kada je dete 
sklono da formira potrebu za opijanjem ose- 
ćanjem voljenosti, bilo zbog osujećenja realne 
potrebe za ljubavlju, bilo zbog preterano poka- 
zane pažnje i ljubavi. 

Jedan dan sedmično ima smisla odmoriti um 
i telo od odgovornog i napornog rada i diviti 

se lepim stvarima u prirodi i možda odgledati 
neki uzbudljiv film što će sve prirodno podići 
dopamin. 

Ali svakodnevni skok dopamina putem video 
igrica, duvana, alkohola, slušanja moderne mu- 
zike, itd, izaziva još jednu dodatnu nuspojavu, 
a to je pokretanje sistema automatske regula- 
cije koja smanjuje dopamin tako što pokreće 
apoptozu (smrt) nervnih ćelija koje proizvode 
dopamin. 

Organizam prepoznaje svakodnevno do- 
paminsko uzbuđenje kao neprirodno stanje i 
pokreće proces samouništenja dopaminskih 
neurona, pa čovek ostaje bez neophodne doze 
dopamina koja mu treba za svakodnevne ak- 
tivnosti (jer je dopamin neurotransmiter, a ne 
samo hormon) pa onda poseže za cigaretom ili 
drugim trenutnim tehnikama podizanja dopa- 
mina da bi ostvario prosečnu dozu dopamina. 

Postoji izlaz iz tog "začaranog kruga" kroz 
uzimanje čaja od iđirota (Acorus calamus) koji 
izaziva regeneraciju dopaminskih neurona. 

Naravno, najvažnije je promeniti smisao ži- 
vota jer je pomirenje sa razumom i savešću, a 
neprijateljstvo sa grehom koji razum i savest 
osuđuju - jedino suštinsko rešenje. 

ZABLUDA: "NECU NISTA DA GOVORIM DETE- 
TU 0 BOGU, NEKA ONO SAMO IZABERE HOĆE 
LI VEROVATI U BOGA KADA POSTANE PUNO- 
LETNO" 

Šta znači verovati u Boga? To pre svega znači 
davati nekome ili nečemu natprirodne moći i 
od njega očekivati nešto što je natprirodno, a 
što sami ne možemo da ostvarimo svojim pri- 
rodnim moćima. 

U tom smislu, svi smo mi religiozni. Ne po- 
stoji nijedan čovek koji je bez ikakve vere ni u 
šta, jer život od nas zahteva da verujemo i da 
se uzdamo. Kada bismo izgubili veru sasvim, 
prestali bismo išta da činimo, jer bi za nas sve 
izgubilo smisao. Ali mi se uvek uzdamo u nešto 
ili u nekoga. Svi se mi "molimo" nekome ili ne- 
čemu, u pokušaju naše duše da se zadovoljimo 
i da steknemo sigurnost. Ali pitanje je koliko 
smo u tome razumni, koliko je naš bog u koga 
se uzdamo zaista pravi Bog. 

Svaki ateista daje izvorima svog užitka nat- 
prirodnu i božansku funkciju, samim uvere- 
njem da će užitak uspeti da ga zadovolji. Pod- 
svesno svaki ateista vidi boga u onome što ga 
čini srećnim u smislu da ispunjava njegovu žeđ 
duše. Neko vidi boga u svojim ličnim vredno- 
stima a neko u vrednostima svoje nacije. Neko 

u seksu, hrani, novcu, muzici. Neko u opijanju 
alkoholom, neko u opijanju zaljubljivanjem, 
neko u opijanju religioznim osećanjima. 

Svaka sposobnost koju čovek u svom razvo- 
ju razvija predstavlja mu iskušenje da u njoj 
vidi svog boga, koji će navodno moći da ga za- 
dovolji. Međutim, nijedna sposobnost, pa ni 
sposobnosti umnih predstava, doživljaji i ose- 
ćanja, nisu u stanju da čoveka zaista zadovolje 
i učine srećnim. Ti lažni bogovi nisu u stanju 
da čoveku pruže moć da voli sebe, druge ljude 
i čovečanstvo. Oni nisu u stanju da mu pruže 
pobedu nad karakternim nedostacima, da mu 
obezbede pravu ljubav kao motiv i smisao živ- 
ljenja, niti mogu da mu pomognu da se odrekne 
unutrašnjeg nezadovoljstva duha koje je izvor 
njegove grešnosti i nesreće. Oni nisu u stanju 
da istinski zadovolje žeđ duše da bi čoveka 
oslobodili od iskušenja zloupotreba njegovih 
faza razvoja. Ateistički objekti uzdanja mogu 
samo da pomognu čoveku da uguši svest o sop- 
stvenom problemu, a ne i da reši svoj suštinski 
problem. Zato su to lažni bogovi. 

Kada bi biljka mogla da zauzme gord stav 
prema Suncu kao izvoru svoje životne energije 
i pokušala da sama pronađe energiju za život 
u samoj sebi tako što bi počela da svoje listove 

BESMISAO HEDONIZMA 



UNUTRAŠNJE NEZADOVOLJSTVO 
IZBIJA U SFERU OSEĆANJA I ČOVEK 
IMA POTREBU DA UGUŠI SVEST 0 
SVOM UNUTRAŠNJEM STANJU 


PRIJATNIM OSEĆANJIMA JE SAMO UGUŠENA SVEST 
O UNUTRAŠNJEM NEZADOVOLJSTVU, ALI UPRKOS I 
NAJUZVIŠENIJIM OSEĆANJIMA, ŽEĐ DUŠE JE OSTALA 
NEZADOVOLJENA, ŠTO SE MANIFESTUJE KROZ I 
DALJE NEPRESTANU POTREBU DUŠE ZA UŽITKOM 


Samo krivac ima potrebu da stalno oseća da je pravedan 

Samo u dubini duše nesrećna osoba ima stalnu potrebu za osećanjem sreće 


uvija k sebi, vrlo brzo bi uvenula. Tako isto je 
i sa nama ljudima. Ukoliko bismo pokušali da 
sreću, ljubav i smisao života ostvarimo nezavi- 
sno od Boga, pokušali bismo nemoguće. Naime, 
svakako smo primetili da je osnovni pokretač 
koji osobu navodi na zloupotrebu sposobnosti 
radi satisfakcije - duboko unutrašnje nezado- 
voljstvo. 

Svaki greh pod suncem je plod duhovnog 
nezadovoljenja, koje sa jedne strane čoveka 
opterećuje traženjem sreće kroz razne oblike 
opijanja i fiksacije, a sa druge strane potrebom 
za psihičkim pražnjenjem unutrašnjeg nezado- 
voljenja. 

Prijatne predstave i doživljaji, ma kako da 
su uzvišeni, snažni ili dugotrajni, nisu u stanju 
da to nezadovoljstvo otklone, već najviše što 
mogu da učine jeste da uguše čovekovu svest o 
unutrašnjem nezadovoljstvu. Zato je žeđ čove- 
kove duše, dok je odvojen od Boga, neutoljiva. 

Da bi čovek mogao da čini greh, on mora da 
se odvoji od Boga. On mora sebe da unesre- 
ći u svojoj biti da bi mogao da ima motiva da 
zloupotrebljava svoja osećanja ili druge svoje 
sposobnosti radi užitka u njima. Ta sklonost ka 
unesrećivanju se primećuje i kod male dece. 
Da bismo objasnili prirodu iskušenja, poslu- 
žićemo se jednim primerom. Pretpostavimo 
da je u šetnji sa svojom majkom dete videlo u 
izlogu prodavnice lepu igračku i poželelo da 
je ima. Nema ničeg lošeg u tome kada malo 
dete poželi da mu roditelj kupi igračku. Real- 
na potreba deteta je da se igra sa igračkama. 
Ali, pretpostavimo da je dete ovoga puta imalo 
iskušenje zbog toga što roditelj nije mogao da 
mu tu igračku kupi. Dete može da reaguje na 
dva suštinski različita načina. Ono može se po- 
miri sa time da igračku neće dobiti i da ostane 
zadovoljno svojim odnosom sa roditeljem. Ali 
dete može da nastavi da insistira na zadovolje- 
nju te potrebe, te da na kraju počne da besni i 

Zajednica sa Bogom 

SREĆA 

UNUTRAŠNJE 

ZADOVOLJENJE 

IMASREĆU 


DAJE SREĆU 


Odvojenost (nezavisnost) od Boga 


NESRECA 

UNUTRAŠNJE NEZADOVOLJENJE 

IMA NESREĆU NEMASREĆU 

DAJE NESREĆU TRAŽI SREĆU 


KROZ 

NESEBIČNU 

LJUBAV 


KROZ 

POTREBU KROZ SEBIČNE 

ZA PSIHICKIM MOTIVE 

PRAŽNJENJEM 



MOTIV LJUBAVI 

PONAŠANJEJE 
ODGOVOR NA 
REALNEPOTREBE 
ŽIVOTA 


BRIGA - 


— + 

NERVOZA 

ИадД 

PONOSITOST 

AGRESIJA V 


SEBIČNOST 

DESTRUKCIJA 


TELESNOST 


GREŠNI MOTIVI 

PONAŠANJE JE ODGOVOR NA 
POTREBE VELIKOG EGA 
ZA SATISFAKCIJOM 


DUHOVNO (NE)ZADOVOLJENJE DETERMINIŠE POKRETAČKE MOTIVE 


da se valja po ulici zato što nije dobilo željenu 
igračku. U tom slučaju dete je moralo sebe da 
onesreći u svojoj biti da bi imalo motiva da i 
dalje želi igračku, uprkos osujećenju njegove 
realne potrebe. Zbog njegove nezrele reakcije 
na iskušenje, detetom ovladava želja za igrač- 
kom koja nije više odgovor na njegove realne 
potrebe, već na nezadovoljstvo u koje je to dete 
palo u pokušaju da zadovolji svoju, u početku, 
realnu potrebu. Ako bi realna potreba deteta 

za igračkom sada i bila zadovoljena, unutraš- 
nje nezadovoljstvo bi i dalje ostalo. Dete bi 
verovatno vrlo brzo pokazalo nezadovoljstvo 
igračkom koju je dobilo, i sublimiralo bi svoje 
nezadovoljstvo u neprestanu i neumerenu po- 
trebu za igračkama ili nekim drugim oblicima 
užitka. 

Neutoljiva potreba se može formirati ne 
samo njenim osujećenjem već i konstantnim 
udovoljavanjem. Roditelj koji udovoljava svakoj 
potrebi deteta za igračkom, navodi to dete na 
istu neutoljivu potrebu za igračkama u koje bi 
dete možda palo kada bi mu potreba za igrač- 
kom bila osujećena. U oba slučaja vidimo da je 
suštinski uzrok vezivanja (fiksacije] za izvor 
užitka unutrašnje nezadovoljenje, koje na taj 
način dete pokušava da zadovolji. Jedini razlog 
zbog kojeg čovek bilo kada zaostaje u razvoju 
svoje ličnosti jeste njegovo duhovno nezadovo- 
ljenje, koje rezultuje fiksacijom, učvršćivanjem 
i vezivanjem za faze razvoja koje zloupotre- 
bljava. 

Odvojenost od Boga rezultuje konstantnim 
unutrašnjim nezadovoljstvom duše, da ceo 
smisao našeg življenja tada postaje opterećen 
jednom jedinom, ali neutoljivom potrebom 
duše za sopstvenim zadovoljenjem. Naše real- 

ne životne potrebe time bivaju zanemarene, a 
smisao življenja za druge i sposobnost da voli- 
mo postaju neostvarivi. 

Šta nam ova saznanja impliciraju u vezi sa 
našim odnosom prema detinjoj religioznosti? 

Da li da sačekamo njegovo punoletstvo da bi 
onda ono, slobodno od svih uticaja, nepristra- 
sno i samostalno donosilo svoj odluku o odno- 
su prema Bogu? 

Ne, jer dete je već pod jakim uticajem nasle- 
đa. Dete je već po svojoj prirodi veoma sklono 
religioznosti i to onoj najgoroj koja ga navodi 
da svoje ispunjenje traži u pogrešnoj funkciji 
svojih razvojnih sposobnosti, gde ono sebi pra- 
vi svoja božanstva od objekta svojih fiksacija. 
Snažno unutrašnje nezadovoljstvo koje je sraz- 
merno stepenu njegove nasleđene nezavisnosti 
od Boga, navodiće ga na zloupotrebu svake spo- 
sobnosti tipične za onu fazu razvoja koja je kod 
deteta najviše izražena. Zato je veoma važno 
da roditelji svojim vaspitnim uticajem odvrate 
svoje dete od zloupotrebe razvojnih sposob- 
nosti i da shodno detinjoj moći razumevanja 
njegov objekat uzdanja uzdignu iznad varljivih 
božanstava ovoga sveta, ka Bogu Stvoritelju 
života i Iskupitelju palih ljudi, da bi ono u Nje- 
mu našlo slobodu i utočište od grešnih sklono- 

sti svoje pale prirode. Ako dete nije ispravnim 
vaspitanjem navedeno da žeđ duše zadovolji u 
zajednici sa stvarnim Bogom, ono će to poku- 
šati da nadomesti zloupotrebom sposobnosti 
svojih razvojnih faza, što će za rezultat imati 
fiksaciju i zaostajanje u razvoju ličnosti na fazi 
čije se sposobnosti zloupotrebljavaju radi sa- 
tisfakcije. 

U našoj nameri da dete ispravno vaspitamo, 
Bog će biti naš pomoćnik i savetnik. Naravno ; 
prvo je neophodno da sami pobedimo sebe i 
sazrimo kao ličnosti, da bismo mogli drugima 
pomoći da pobede sebe. 

Starateljski odnos Boga prema nama samima 
zasniva na se istim fazama na kojima bi trebao 
da se zasniva i naš odnos prema deci: 

“Zato poznaj u srcu svom da te Gospod Bog tvoj 
gaji kao što čovek gaji svoje dete.” (5. Mojsijeva 8,5) 

Konkretan opis razvojnih faza imamo u sle- 
dećim rečima apostola Petra: 

“I na samo ovo okrenite sve staranje svoje da 
pokažete u veri svojoj dobrodetelj, a u dobro- 
detelji razum, a u razumu uzdržanje, a u uz- 
držanju trpljenje, a u trpljenju pobožnost, a u 
pobožnosti bratoljublje, a u bratoljublju ljubav.” 
(2.Petrova 1,5-7) 

Bog savršeno odgaja čoveka. 

Prvo Bog otkrije čoveku svoju ljubav da bi 
Mu čovek mogao verovati i uzdati se u Njega. 

Zatim otkrivenom ljubavlju Bog pozove čo- 
veka na pokajanje da odbaci sve svesne grehe i 
da čini dobro drugima. 

Zatim mu daruje razum da može da razume 
realne potrebe drugih ljudi jer je ljubav razu- 
man odgovor na potrebu a ne slepo držanje 
pravila. Takođe, tada istim razumom je u sta- 
nju da razlikuje ispravne motive svog srca od 
neispravnih (pravu ljubav od sebične ljubavi, 
itd). 

Zatim ga Bog poziva da pobedi želje svoga 
srca, koje će, ako ih ne pobedi, da ga čine emo- 
tivno ranjivim i nezrelim za brak. 

A zatim treba da pobedi svoju gordost, koja 
će, ako je ne pobedi, da ga čini uvredljivim i 
socijalno nezrelim. 

Tek kada to pobedi, postaje sposoban da do- 
nosi životne odluke (za Boga kroz krštenje, i 
za saputnika kroz bračnu odluku) koje su sada 
postojane jer ih ne bazira na željama i gordosti 
već na slobodnoj volji. 

Tada može da na sebe preuzme odgovornost 
da živi za bliske osobe, a potom i da živi za čo- 
večanstvo. 

ZABLUDA: "JA KAO MAJKA IHRIŠĆANKA SA- 
OSEĆAM SA SVOJIM SINOM, ON JE TAKAV, SA 
ŽELJOM PREMA ISTOM, A NE PREMA SUPROT- 
NOM POLU, IJA NE MOGU OD NJEGA DA TRA- 
ŽIM DA BUDE ONO ŠTO NIJE, DA BUDE LICE- 
MER!" 

Ova majka sebe smatra hrišćankom, ali ipak, 
obeshrabrena je idejom da čovek može sebe 
da promeni. Njoj se očito čini iskušenje njenog 
sina isuviše drastičnim da bi očekivala Božju 
intervenciju i uslišenje molitvi za pobedu nad 
željom prema osobama isto pola. 

Ali zar pobeda nad sopstvenom željom pre- 
ma suprotnom polu ne zahteva isto tako dra- 
stičnu pomoć kao pobeda želje prema sopstve- 
nom polu? 

Zar ta majka kao hrišćanka nije upoznata sa 
sledećim zahtevima Pisma: 

“Jer sve šta je na svetu, telesna želja, i želja oči- 
ju, i ponos života, nije od Oca, nego je od ovog 
sveta.” (l.Jovanova 2,16) “Telu ne ugađajte po 
željama.” (Rimljanima 13,14) “I da se ne zano- 
site za srcem svojim i za očima svojim, za koji- 
ma činite preljubu;” (4.Mojsijeva 15,39) “A koji 
su Hristovi, raspeše telo sa slastima i željama.” 
(Galatima 5,24) 

Као što vidimo, nepobeđena želja usmerena 
prema suprotnom polu je iskušenje koje treba 
pobediti isto kao i iskušenje želje prema sop- 
stvenom polu. Božji zahtev glasi: 

“Zato obrežite srce svoje, i nemojte više biti tvr- 
dovrati. Jer je Gospod Bog vaš Bog nad bogo- 
vima i Gospodar nad gospodarima, Bog veliki, 
silni i strašni, koji ne gleda ko je ko niti prima 
poklona;” (5.Mojsijeva 10,16-17) 

Ako će Bog uslišiti čovekov vapaj za pobe- 
dom nad željom koja je usmerena prema su- 
protnom polu, zar neće isto tako čuti naš glas 
ako Ga molimo za pobedu nad željom koja je 
usmerena ka sopstvenom polu?! 

No, savremeni Zapadni svet na svaki način 
pokušava da uguši čovekovu svest o potrebi za 
reformom i promoviše shvatanje da sve što je 
prirodno u nama jeste samim tim i ispravno. 
Iz toga sledi da su razum, savest i volja, atribu- 
ti ličnosti koji nam smetaju jer nas opterećuju 
svešću da tim prirodnim motivima treba da se 
odupremo. Savremeni protestantizam je svo- 
jim duhovnim otpadništvom udovoljio sleđe- 
nju sopstvenih prirodnih impulsa kao bogom- 
danih. Protestanti su zamenili načelo "Samo 
Pismo" sa načelom "Samo moja osećanja" a 
autoritet Božjeg zakona, sa autoritetom sop- 



184 


stvenih želja. Stari zavet se smatra ukinutim 
na krstu, dok se iz Novog zaveta drže fragmen- 
ti, istrgnuti iz svog konteksta. Čak se i Isusove 
reči odbacuju tvrdnjom da su bile izgovorene 
pre žrtve na krstu koja je navodno ukinula za- 
hteve Božjeg zakona. No, bez zakona, koji nas 
čini svesnim sopstvene grešnosti, mi nemamo 
zaštitu od suptilnog oslanjanja na sebe, dok 
možda deklarativno zastupamo veru u Boga. 

Apostol Pavle kaže za sebe: "Nego ja greha ne 
poznah osim kroz zakon; jer ne znadoh za želju 
dok zakon ne kaza: ne zaželi." (Rimljanima 7,7) 
Svrha zakona je "da bude greh odviše grešan 
zapovešću." (Rimljanima 7,13) "Jer kroz za- 
kon dolazi poznanje greha." (Rimljanima 3,20) 
Kako zakon osuđuje sve što činimo živeći po 
telu, on nas čuva od oslanjanja na sebe (telo) i 
drži čvrsto usmerene ka Gospodu kao jedinom 
Spasitelju. 

Svakodnevna životna iskušenja zahtevaju 
neprestanu drastičnu pomoć sa Neba, da bi- 
smo ih mogli savladati i kod sebe i kod dece, 
i zato svest o zavisnosti od Boga. Pomoći de- 
tetu i adolescentu da pobede egocentrizam, 
lenjost, agresivno ponašanje, kao i seksualnu 
želju prema istom ili suprotnom polu, nije mo- 
guće bez duhovnog iskustva, iz razloga objaš- 

njenog u prethodnom poglavlju. Čovek zaista 
nema moć da zameni Boga i da zadovolji žeđ 
sopstvene duše i tako ostvari slobodu uma i 
volje od svoje potrebe za zloupotrebom svojih 
sposobnosti. Biblija opisuje čovekovu nemoć 
da sebe promeni, poredeći je sa sposobnošću 
čoveka da promeni boju svoje kože: 

“Može li Etiopljanin promeniti kožu svoju ili ris 
šare svoje? Možete li vi činiti dobro naučivši se 
činiti zlo?” (Jeremija 13,23) 

Oslanjanjem na sebe, svojom voljom čovek je- 
dino može da dobar bude licemer koji sputava 
svoje slabosti u ispoljavanju, nemoćan da reši 
problem karaktera samih motiva sopstvenog 
srca. Ako pravednost probamo da pronađemo 
u svom srcu, razočaraćemo se ukoliko su naši 
kriterijumi dobra i zla ispravni. Kada u svetlu 
Božjeg zakona shvatimo svoje pravo stanje, 
tada ćemo kao i apostol Pavle postati svesni da 
u sebi nemamo šta dobro da nađemo: 

“Jer znam da dobro ne živi u meni, to jest u telu 
mom. Jer hteti imam u sebi, ali učiniti dobro ne 
nalazim. Jer dobro što hoću ne činim, nego zlo 
što neću ono činim.” (Rimljanima 7,18-19) 

Ali ta svest da u sebi ne možemo da nađemo 
dobrotu će nas upravo sačuvati od oslanjanja 
na sebe i navesti da se uzdamo samo u Boga. 

А ако se na sebe ne oslanjamo, greh neće više 
nama vladati, jer grešne sklonosti koje su po- 
sledica naše nezavisnosti od Boga, tada neće 
imati silu upravo zato što se na sebe više ne 
oslanjamo, već živimo uzdanjem u Boga: 

“Živite u Duhu pa nećete izvršiti požudu tela 
(Galatima 5,16) 

“Da se pravda zakona ispuni u nama koji ne ži- 
vimo po telu nego po duhu; Jer koji su po telu 
telesno misle, a koji su po duhu duhovno misle. 
Jer telesno mudrovanje smrt je, a duhovno mu- 
drovanje život je i mir. Jer telesno mudrovanje 
neprijateljstvo je Bogu, jer se ne pokorava zako- 
nu Božijem niti može. A koji su u telu ne mogu 
Bogu ugoditi. A vi niste u telu nego u duhu; jer 
Duh Božji u vama živi. A ako ko nema Duh Hri- 
stov, on nije Njegov. A ako je Hristos u vama, 
onda je telo mrtvo greha radi a duh živ pravde 
radi.” (Rimljanima 8,4-10) 

Dakle, mi možemo biti ono što nismo bili do 
sada. Svakodnevna životna iskušenja od nas 
zahtevaju da se menjamo u jednom od dva su- 
protna smera. Ako sledimo svoje srce, tada 
padamo. A kada živimo verom u Boga, kada 
se više ne oslanjamo na sebe, više nije važno 
kakvi smo mi po svojoj prirodi, već kakav je 
Onaj u koga se uzdamo. Svest o Bogu dostoj- 

nom poverenja i uzdanja je veoma važna ako 
želimo da ispravno vaspitavamo svoju decu. 
Samo natprirodna pomoć može izbaviti nas i 
našu decu od iskušenja. 

Zbog neshvatanja slobode koju nam donosi 
Jevanđelje, roditelji odustaju od ideje da njiho- 
va deca mogu da pobede svoja iskušenja. Po- 
daci o genetskim izvorima dečje agresivnosti 
kroz korelaciju ADHD sa genetičkim marke- 
rom HLA-DR4 oduzima nadu onima koji veruju 
samo u telo. 

HLA Меал testos- 
terone con- 
centration 
(ng/100 ml) 
А1 33.5 ± 13.8 
A2 42.1 ± 21.3 
АЗ 46.1 ± 23.8 
A9 42.7 ± 18.9 
AIO 37.7 ± 22.0 
All 43.0 ±22.4 
B5 49.0 ± 23.6 
B8 30.5 ± 10.1 
B12 48.9 ±23.5 

B18 40.3 ±18.5 

B27 38.0 ±17.9 

Bw35 42.4 ± 22.8 

Utvrđena je korelacija između višeg nivoa 
testosterona i ADHD. Utvrđeno je da većina 
osoba na području severne Evrope koja ima 
antigen HLA-DR4 koji je u korelaciji sa visokim 
ADHD ima zajedno sa njime u istoj grupi HLA 
gena nasleđen antigen HLA-B44, za koji je utvr- 
đena korelacija sa visokim nivoom testostero- 
na čak i kod ženskih osoba sa tim nasleđenim 
antigenom. Pored antigena B44, utvrđeno je da 

је i antigen В51 u korelaciji sa visokim testo- 
steronom. 

Isto tako je utvrđeno da osobe sa niskom sklo- 
nošću ka ADHD imaju nasleđen HLA-DR3 koji 
se kod većine evropskih ljudi nasleđuje zajedno 
sa antigenima HLA-Al i B8, za koje je utvrđena 
korelacija sa niskim nivoom testosterona. 

Ako na osnovu zastupljenosti haplotipa HLA- 
Al, B8, DR3 pogledamo koji narodi imaju nizak 
testosteron, videćemo da su ti narodi tipični 
predstavnici takozvanog nordijskog antropo- 
loškog tipa. Nordijski antropološki opis od- 
govara opisu hipertimusnih osoba koje imaju 
produžen period predpuberteta i čija seksual- 
nost jeste slabo telesna (zbog niskog testoste- 
rona), a više utemeljena na dečjoj radoznalosti 
i sledećim motivima koje su pedagozi ranije 
otvoreno nazivali perverznim i zato skretali 
pažnju na to da takva omladina “treba da bude 
stalno pod budnim pedagoškim nadzorom": 

“Hipertimusni tip je delo preteranog rada timu- 
sne (grudne) žlezde. Njegova osnovna crta je 
nepouzdani, polno neizgrađeni kolebljivi izgled 
lica i celog tela. Jedinka dugo zadržava detinji, 
nesazreli izgled. Nadražljivost i labilnost u ne- 
urovegetativnom sistemu u skladu je sa slabom 
mišićnom snagom, sa slabom voljom i s nepo- 

stojanom afektivnošću. Kod ovog tipa kao da 
polnost nema dovoljno telesnog oslonca: kao što 
je telesni sastav zadržao svoj detinji izgled, tako 
i polnost teško i sporo nalazi svoj zreli oblik. Ta 
duga polna neodredljivost predstavlja povoljnu 
okolnost za razvijanje polnih i moralnih perver- 
zija. Zato pubescenti ovoga tipa treba da budu 
stalno pod budnim pedagoškim nadzorom.” 
(Aleksandar Kostić, Polno saznanje III, 1953) 

U endokrinološkoj literaturi čitamo o "timu- 
snim" osobama: 

“Oni ostaju detinjasti po svom karakteru, tako 
da su egocentrični; jednostavni u svojim men- 
talnim procesima i imitativni; traže zaštitu i 
brigu, i manje ili više su nesposobni za aktivne 
borbe života. Iako izgledaju dalelco napredniji 
za svoje godine dok su još mladi, ipak izgleda 
da nikada ne ne dostižu potpunu zrelost, i bi- 
vaju zaustavljeni u ranoj adolescenciji.” (James 
Vance Мау, Mental diseases; a public health 
problem, p. 216) 

“Neki istraživači veruju da timus može da kon- 
troliše u nekoj meri mentalne sklonosti, naime, 
oni ljudi kod kojih timusna akcija istrajava osta- 
ju detinjasti, egocentrični i prosti u svojim men- 
talnim procesima i inicijativi, dok oni kod kojih 
timus prebrzo nestaje, jesu gnevljivi i osveto- 

ljubivi. Dok su mladi, deluju kao da su u pred- 
nosti, ali izgleda da nikada ne sazru sasvim.” 
(Morris Fishbein, Illustrated medical and health 
encyclopedia, vol 7 and 8, p. 2022) 

“Obično osobe sa hipertimusnom konstitucijom 
nisu u vezi sa drugima; one su previše egocen- 
trične. Govore o svojim trijumfima, na primer, 
bez imalo vođenja računa o drugima. Jednom 
sam videla čoveka na terapiji koji je pričao svo- 
joj ženi sat i po vremena o tome kako je bio sja- 

jan.” (Verena Kast, Јоу, Inspiration, and Hope, 101) 

Dakle, zbog izraženog iskušenja egocentrič- 
nosti, nordijski tip je sklon da formira snažnu 
psihološku potrebu za pažnjom i ljubavlju koja, 
ukoliko se njoj nesputano udovoljava, formi- 
ra osobu zavisnu od egocentričnih ugađanja. 
Ta sebična potreba pale ljudske prirode, koju 
savremeni psiholozi pokušavaju da opravdaju 
kao normalnu psihološku potrebu za pažnjom 
i ljubavlju, zapravo je glavni izvor depresije 
savremenog čoveka. Kako je ta potreba neu- 
toljiva, njeno osujećenje čoveka prirodno do- 
vodi u depresiju. Umesto da čoveka ukore za 
sebične motive, savremeni psiholozi pružaju 
neverovatno rasterećenje od osećanja krivice 
kada svojim depresivnim pacijentima uspeju 
da objasne da su za sve krivi njihovi roditelji, 

zato što njihove neutoljive porive nisu uspeli 
da zadovolje. A kao rešenje, ti psiholozi, ume- 
sto pokajanja za sebične motive, pružaju reše- 
nje u zadovoljavanju tih motiva, smatrajući da 
je lek za depresivno srce - osećanje voljenosti. 

Vrlo je nepošteno što oni u literaturi popu- 
larne psihologije iznose samo fakat da osuje- 
ćenje potrebe za ljubavlju dovodi do fiksacije ; 
dok namerno izostavljaju činjenicu da pretera- 
no pružanje pažnje i ljubavi može da ima isti 
rezultat, da dete navede da formira neutoljivu 
potrebu za osećanjem voljenosti: 

“Nedovoljno ili preterano uživanje u bilo kojoj 
fazi može dovesti do fiksacije u toj fazi i do ra- 
zvoja karakterističnih osobina te faze.” (Spencer 
A. Rathus, Psychology: Concepts and Connec- 
tions, pg 427) 

“Osim toga, preterano uživanje ili frustracija u 
bilo kojoj fazi može dovesti do regresije, što je 
tendencija da se vratite na prethodni psihosek- 
sualni nivo u susretu sa sukobom ili stresom.” 
(Irving B. Weiner, W. Edward Craighead, The 
Corsini Encyclopedia of Psychology, Volume 2, 
pg 529) 

“I preterano ugađanje i preterana frustracija 
mogu formirati prirodu karakternih osobina 

odraslih, kao i neurotična prilagođavanja.” (E. 

Јеггу Phares, Introduction to personality, pg 96) 

Dakle, fiksacija tj. vezivanje za osećanja koje 
dovodi do formiranja neugasive potrebe za 
opijanjem (sklonosti ka narkoticima i drugim 
bolestima zavisnosti) nije plod samo odsustva 
ljubavi u detinjstvu već i preteranog pokaziva- 
nja ljubavi i pažnje. Kada bi psiholozi izneli i taj 
deo istine, njihova manipulacija pacijentima bi 
bila raskrinkana do apsurda. Ako je preterano 
pružanje osećanja ljubavi i pažnje neku osobu 
pokvarilo u vreme njenog detinjstva, kako bi 
onda moglo to isto osećanje ljubavi i pažnje 
sada da je isceli?! Sledeći njihovu logiku, osobi 
koja je bila previše voljena u svojoj mladosti, i 
koja zato sada ima jaku potrebu za emocijom 
ljubavi i za raznim opijatima, može da se po- 
mogne tako što bi joj se sada pružilo ono isto 
jako osećanje ljubavi koje ju je upropastilo u 
vreme njene mladosti. No, osećanje sreće je 
samo osećanje sreće i ne može nikoga istinski 
da zadovolji, već samo može da uguši čovekovu 
svest o unutrašnjem nezadovoljenju koje je po- 
sledica čovekove odvojenosti od Boga. 

Vidimo da bez duhovnog rešenja, bez za- 
jednice sa Bogom koja zadovoljava žeđ duše u 
korenu, savremeni čovek ne može da pobedi 

Reforma osećanja 



Mistične 

senzacije 

Meditacija 

Zal jubl jenost 

Idolatrija 

Narkotici 

Zloupotreba 

muzike 


Prijatna osećanja samo ugušuju 
svest o unutrašnjoj ispraznosti 


Reforma motiva 



Duhovno zadovoljenje rasterećuje 
osobu od sebičnih motiva 


OPIJANJE ILI REALNO ZADOVOLJENJE 


depresiju. Prijatna osećanja nisu lek već otrov 
koji hrani karcinom sebičnosti našeg srca. Pri- 
jatna osećanja ne samo što ugušuju svest o na- 
šoj ispraznosti, već hrane i vremenom razvijaju 
naš sebičan Ego. Suštinsko rešenje nije u pro- 
meni onoga što osećamo, već onoga što jesmo. 
A to je nemoguće bez susreta sa Bogom. 

Primetili smo da nordijski čovek ima još jed- 
no iskušenje. Nizak nivo testosterona formira 
kod njega izraženu fazu polnog neopredeljenja 
zbog koje njegova seksualnost u vreme puber- 
teta nema jasno definisano polno usmerenje. 
Buđenjem seksualne želje u to vreme, osoba 
dobija iskušenje da se usmeri ka istom polu 
i da se tu fiksira, posebno kada je savremeni 
psiholozi uhvate u toj fazi i kažu da je to ona i 
da ne može da bude ništa drugo. 

Како su ta iskušenja posledica genetski veo- 
ma razvijenih sposobnosti prve faze razvoja i 
razvoja u predpubertetu, nemoguće je zamisli- 
ti kako se osoba može sačuvati od zloupotre- 
be tih sposobnosti osim duhovnim rešenjem, 
kroz otklanjanje unutrašnjeg nezadovoljenja 
koje vrši vezivanje (fiksaciju) ličnosti za spo- 
sobnosti tih faza razvoja. Zapadna civilizaci- 
ja ; nemoćna da reformiše ljudske motive, po- 
kušava da problem homoseksualstva “reši" 
proglašavajući ga opredeljenjem, dok problem 
agresivne dece rešava hemijskom lobotomijom 
- tabletama. 

Iskušenje sasvim suprotne vrste u odnosu na 
egocentričnu decu srećemo kod dece koju od- 
likuje genetski visok nivo testosterona, a koji 
je u korelaciji sa antigenima HLA-B44 i HLA- 
B51. Mnogobrojni naučni radovi su dokazali 
sklonost osoba sa višim nivoom testosterona 
ka odsustvu saosećanja, ka nasilju i ka agre- 
sivnosti. Sada nas zanima koji narodi pokazuju 
najviši nivo zastupljenosti antigena B44 i В51 
koji su u korelaciji sa visokim testosteronom. 

Antigen HLA-B44 prati nosioce atlantsko- 
mediteranskog antropološkog tipa (zove se 
i megalitski tip) i najzastupljeniji je antigen 
kod Baskijaca (Spain Arratia Valley) (42,3%), 

u Maroku f39%), Škotskoj - Огкпеу (37,4%), u 
severnoj Irskoj (35,7%), Bosni (32,5%), Velsu 
(32%), Engleskoj - Mančester (31,6%), Egiptu 
(30%), Jevreja u Maroku (27,1%), Gruzijskih 
Kurda (25,9%), Norvežana (ukupan prosek) 
(25,3%), Švedskoj (23,7%), Tunisu (22%), Polj- 
skoj (21,9%), Srbiji (16,4%), itd. Antigen HLA- 
В51 prati nosioce dinarskog antropološkog 
tipa i najzastupljeniji je antigen u Pakistanu 
(Kalash) (49%), kod Paštuna (39.9%), u Omanu 
(39%), u plemenu Shaigiya u Sudanu (38,8%), 
u Saudijskoj Arabiji (36,6%), Iraku (33,9%), Al- 
baniji (33%), kod Kurda (29,8%), na području 
bivše Jugoslavije (29,02%), i Turske (28,8%). 

Kada analiziramo statističke izveštaje o kri- 
minalnim delima imigracije u Danskoj, tada 
vidimo visoku zastupljenost upravo stanov- 
ništva poreklom iz ovih zemalja sa antigenima 
B44 i B51. Prepoznajemo imigrante iz islam- 
skog sveta u vrhu kriminalne statistike zajed- 
no sa stanovništvom država sa područja bivše 
Jugoslavije (Izvor: Danmarks Statistik, Indvan- 
drere i Danmark 2016, Table 5.8). Međutim, 
moramo primetiti jednu iznimku, a to je da se 
na tom spisku naroda sa višim testosteronom 
takođe nalaze i narodi koji ne pokazuju izraže- 
no kriminalno ponašanje. 

Crime index уеаг 2015 of immigrant men to Denmark per country 

Lebanon 
YugoslaMia 
Somalia 
Тикеу 
l>aq 
Pakiaan 
Morooco 
kan 

AJghamstan 
Sn Lanka 
Philipprnes 
Vielnam 
tcetand 
Romarna 
Pdand 
Netherlands 
Syna 
Lithuama 
Chme 
Ukraine 
llaly 
Norway 
Thailand 
Bosne-Hercegovma 
Germany 
Unled Kngdom 
Sweden 
Inda 
BUgana 
USA 

0 50 100 150 200 250 300 350 400 450 

Saurce Dermaiks Stabstk forhen&em i Danmark 2016,Tabte 5 8 ISBN 978-87-50 1-2236-4 

To su narodi koji su imali proces reformacije 
i prosvetiteljstva, i koji su za vreme reformaci- 
je promenili svoje mentalitete. No, ne treba nas 
prevariti uverenje da duh agresivnosti koji su 
ti narodi imali pre reformacije ponovo ne va- 
skrsava sada kada su odbacili reformaciju. En- 
gleska je još uvek jedna od najsigurnijih zema- 

lja za život na svetu, ali ne treba izgubiti iz vida 
da se u njoj za oko 100 godina nivo kriminala 
povećao oko 50 puta. Na planu maloletničke 
delikvencije takođe vidimo proces dekaden- 
cije. U Švedskoj, između 1913. i 1947. godine, 
u rasponu od 34 godine, osuđene su samo dve 
maloletne osobe za ubistvo. No, u istom vre- 
menskom periodu između 1973. i 2007. godi- 
ne, osuđena je 171 maloletna osoba za ubistvo. 
Posledice reformacije su ostale, ali se polako 
gube. No, ako odemo u prošlost tih naroda pre 
vremena reformacije, videćemo da se oni ni po 
čemu nisu razlikovali od ostalih naroda koji 
danas pokazuju visoku sklonost ka kriminalu 
i agresivnom ponašanju. Germani su opisiva- 
ni kao ratoborni i lenji još u antičko vreme, a 
opravdavani klimatskim uslovima zemalja u 
kojima žive. Klaudije Ptolomej je pisao o njima: 

“Oni koji žive ispod severnijih paralela, pošto 
su daleko od zodijaka i toplote Sunca, su sto- 
ga hladni; ali zato što imaju puno vlage, koja je 
najhranljivija i nije iscrpljena od sunca, oni su 
bele puti, ravne kose, visoki i dobro uhranjeni, i 
ponešto hladni po prirodi; oni su takođe divlji u 
svojim navikama, zato što su im naselja stalno 
hladna. Zimski karakter njihove klime, veličina 
njihovih biljaka, i njihove divlje životinje su u 

saglasnosti sa ovim osobinama.” (Klaudije Pto- 
lomej, Tetrabiblos, str. 53) 

Rimski istoričar Tacit je zabeležio o Germa- 
nima sledeće: 

“Mnogo ćeš lakše nagovoriti Germana da pođe 
u rat i da se kolje s neprijateljem, nego da ore 
zemlju i da čeka šta će mu doneti letina. Čak 
je sa njegovog gledišta lenjost i kukavičluk do- 
biti znojem ono što se može dobiti krvlju. Kad 
nema rata, onda obično idu u lov, ali većinom 
sede besposleni, i provode vreme u spavanju i 
jedenju. Najbolji junaci ne rade ništa, a kuću i 
penate i polje ostave ženama, starcima, i slabi- 
joj čeljadi: dok ovi rade, oni lenstvuju.” (Gaius 
Cornelius Tacitus, Germania, 17) 

Ni hiljadugodišnji period hrišćanstva nije 
uspeo da reformiše njihov karakter. 

Germani nikako nisu mogli da pristanu na 
sistem formalnih pravila kojima bi od sebe 
pravili licemere. Papski maniri su im se činili 
usiljenim i licemernim. 

No, ni Italijani nisu Germane doživljavali na 
mnogo uzvišeniji način. Germanski studenti 
koji su u XV veku odlazili da studiraju univer- 
zitete na području Italije, sa zgražavanjem su 
slušali kako Italijani opisuju njihov mentalitet 

као nekulturan, grubijanski i varvarski men- 
talitet. 

“Postojala je ogromna razlika između starog 
nordijskog naglaska na časti, ličnoj hrabrosti, 
veštini, nastupu i ponosu, i hrišćanskih ideala 
trpljenja, poniznosti i pokajanja u pripremi za 
Život večni.” (Elizabeth Rasmussen, Translation in 
Medieval and Reformation Norway: A History of Sto- 
ries or the Story of History, p. 631) 

“Tri severna kraljevstva, Danska, Švedska i 
Norveška, bila su ujedinjena pod jednom vla- 
dom. Izgledalo je da će ovaj grubi i ratnički na- 
rod verovatno imati malo simpatija prema dok- 
trini ljubavi i mira.” (J. H. Merle D’aubigne, History 
of the Great Reformation of the Sixteenth Century: In 
Germany, Switzerland, etc. p. 27, 1844) 

Kako je moguće da 1000 godina hrišćanstva 
nije uspelo da reformiše mentalitet Germana? 

Objašnjenje zašto mnogi ljudi nisu spremni 
da praktično usvoje vrednosti moralnog po- 
našanja jeste isti kao u slučaju žene uhvaćene 
u preljubi koju su fariseji doveli pred Isusa i 
predložili njeno kamenovanje. Po farisejima, ta 
žena nije zasluživala nikakvu milost, niti novu 
šansu, jer su je oni nebrojeno puta ukorili pro- 
tiv njenog kurvarstva. Koliko puta je iz ustiju 
fariseja čula ukor protiv svog bludnog života? 

Možda hiljade puta! Ali, to joj ništa nije pomo- 
glo. Fariseji su joj "trljali nos" zbog njenih greha 
i opterećivali je krivicom i sramotom, a takav 
nalog mogao je samo da proizvede sputavanje 
želje u njenom ispoljavanju. A ona nije htela da 
bude licemer. No, samo jedan jedini susret sa 
Isusom, promenio je ceo njen život. 

Kada su je fariseji doveli pred Isusa, on nije 
udovoljio zahtevu krivičnog zakona da bude 
kamenovana za svoj greh, jer duhovni učitelji 
nisu prethodno sve učinili za njeno spasenje. 
Nisu joj pomogli da svoje iskušenje pobedi. 

Šta je bila suštinska zabluda fariseja? 

Fariseji su odredbe Božjeg moralnog zako- 
na (Dekaloga), tumačili formalno, kao da su 
odredbe krivičnog zakona, a ne moralnog za- 
kona koji zahteva reformu motiva srca. Iako 
krivični zakon ima svoje mesto - da obezbedi 
građansku sigurnost tako što će strahom od 
kazne da obuzda čoveka da ne ugrožava dru- 
ge, on nema svrhu da ljude sačuva od samog 
greha. On je načinjen samo za nepravednike: 

“Znajući ovo da pravedniku zakon nije postav- 
ljen, nego bezakonicima i nepokornima i bez- 
božnicima i grešnicima, nepravednima i po- 
ganima, krvnicima oca i matere, krvnicima 
ljudskim, kurvarima, muželožnicima, ljudokra- 

dicama, lažljivcima, kletvoprestupnicima, i ako 
šta ima protivno zdravoj nauci...” (l.Tim. 1,9-10) 

Zastrašivanje zahtevima krivičnog zakona je 
bilo "jevanđelje" fariseja, ali i svih drugih lice- 
mera kroz istoriju. 



Onima koji su pokušavali da strahom od ka- 
zne sebe motivišu na pokajanje i tako privo- 
le na ispravno ponašanje, Sveto pismo iznosi 
ukor da takav strah rađa licemerstvo: 

“Zato reče Gospod: Što se ovaj narod približu- 
je ustima svojim i usnama svojim poštuje me, 
a srce im stoji daleko od mene, i strah kojim 
me se boje zapovest je ljudska kojoj su naučeni, 
zato ću evo još raditi čudesno sa tim narodom, 
čudesno i divno.” (Isaija 29,13-14) 

“U ljubavi nema straha, nego savršena ljubav 
izgoni strah napolje; jer je u strahu mučenje, a 
ko se boji nije se usavršio u ljubavi.” “Jer nam 
Bog ne dade duha straha, nego sile i ljubavi i 
čistote.” (l.Jovanova 4,18; 2.Timotiju 1,7) 

Kada su Izrailjci izašli iz Vavilonskog rop- 
stva, gorko su zaplakali slušajući zahteve za- 
kona koji su prekršili i otkrivenja Božjeg sta- 
rateljstva koja su dotle nezahvalno prezirali. 
Potom sveštenici "rekoše svemu narodu: Ovaj 
je dan svet Gospodu Bogu našemu; ne tužite ni 
plačite. Jer plakaše sav narod slušajući šta go- 
vori zakon. I reče im: idite i jedite pretilo i pijte 
slatko i šaljite delove onima koji nemaju ništa 
zgotovljeno, jer je ovaj dan svet Gospodu naše- 
mu. Zato ne budite žalosni, jer je radost Gos- 
podnja vaša sila” (Nemija 8,9-10). 

Da je narod, postavši svestan svoje realne 
krivice, nastavio da se prepušta tuzi i oseća- 
nju krivice, njegova odluka o pokajanju bi bila 
iznuđena i licemerna. Čim bi to osećanje kasni- 
je popustilo, oni bi ponovo pali u greh. A ovako, 
ljubav i zahvalnost prema Bogu i bližnjem po- 
staju snaga koja ih večito čuva od greha. Iako je 
realno da čovek oseća krivicu, žalost i sramotu 
zbog svojih greha, ta osećanja nikada ne smeju 
da postanu pokretačka snaga za pokajanje, jer 
će proizvesti jedino potiskivanje greha u pod- 
svest i licemerstvo. Snaga pokajanja može biti 
jedino prava nesebična ljubav, do koje dolazi- 
mo kroz pravilno poznanje Boga: 

“Ш ne mariš za bogatstvo Njegove dobrote 
i krotosti i trpljenja, ne znajući da te dobrota 
Božja na pokajanje vodi?” (Rimljanima 2,4) 

Da su fariseji ispravno razumeli duh zakona 
ovako kako su ga otkrili starozavetni proroci i 
da su snagu za moralni život tražili u Bogu, a 
ne u buđenju straha nečiste savesti i sramote 
ponižene ljudske gordosti, žena iz pomenutog 
događaja bi se pokajala odavno a možda nika- 
da ne bi ni pala u greh. Njihove reči ukora su je 
ometale da iskušenje pobedi jer su je navodi- 
li da svoje slabosti samo sputa u ispoljavanju 
onako kako su ih oni sami sputavali. Licemeri 
ne mogu drugima ništa da pruže osim licemer- 
stva. 

Nemoć fariseja da svojom iskvarenom nau- 
kom i sami sebi pomognu, Isus je pokazao kada 
je prstom po pesku počeo da piše njihove tajne 
grehe. A onda je rekao tužiocima: 

“Koji je među vama bez greha neka najpre baci 
kamen na nju. Pa se opet saže dole i pisaše po 
zemlji. A kad oni to čuše, i pokarani budući od 
svoje savesti izlažahu jedan za drugim počev- 
ši od starešina do poslednjih; i osta Isus sam i 
žena stojeći na sredi. A kad se Isus ispravi, i ne 
videvši ni jednog do samu ženu, reče joj: Ženo! 
Gde su oni što te tužahu? Nijedan te ne osudi? 

А ona reče: Nijedan, Gospode! A Isus joj reče: 
Ni ia te ne osuđuiem, idi, i odsele više ne greši.” 
(Jovan 8,7-11) 

I srce ove preljubnice bilo je slomljeno. Isuso- 
va milost je proizvela ono što godine optereći- 
vanja krivicom i sramotom nisu uspele. Zdrav 
motiv pokajanja koji ona nije nikada uspela da 
nađe u svom srcu, svojoj sramoti i nečistoj sa- 
vesti, našla je konačno u Isusu. A kada je takva 
svetlost sa Neba obasjala germanski narod, 
proizvela je iste rezultate. 

“Martin Luter je stajao na čelu onih koji su bili 
pozvani da izvedu crkvu iz tame papstva u sve- 
tlost čistije vere. Revan, oduševljen, pobožan, 
bojeći se samo Boga, priznajući kao temelj vere 
samo Sveto Pismo, Luter je bio čovek za svoje 
vreme. Kroz njega je Bog izvršio veliko delo za 
reformaciju crkve i prosvećivanje čovečanstva.” 
(Ellen G. White, The Great Controversy, p.121) 

“Udarac je konačno zadat kada je 1517. Martin 
Luter zakucao svojih devedeset pet teza na vra- 
ta crkve u Vitenbergu. Ponosna i moćna crkva, 
koja se vekovima borila za vrhovni autoritet ne 
samo u crkvenim nego i u svetovnim poslovima 
države nije mogla pristati na ponižavajuće ogra- 
ničenje njene sfere aktivnosti koje su zahtevali 
Viklif, Hus i Martin Luter. Crkvena reforma- 

cija bila je prva manifestacija ovog istorijskog 
konflikta, i njen uspeh je pripravio put za pro- 
movisanje inherentnog individualizma u svim 
aktivnostima hrišćanske civilizacije, a posebno 
u onim naučnim. ... Sloboda je došla i svakako 
dovela do najsmelijeg intelektualnog i duhov- 
nog preokreta u istoriji čovečanstva.” (Mihajlo 
Pupin, Nova reformacija, 1927. god.) 

U vreme reformacije, mentalitet Germana 
doživljava radikalnu promenu. Sredinom XIX 
veka, Ljubomir Nenadović je pisao: 

“Nemci su pobožni, vredni i umereni. Oni žive 
po onoj poslovici: radi kao da ćeš doveka živeti, 
a moli se Bogu kao da ćeš sutra umreti. To su 
ljudi blagi i pitomi, a kao mravi nigda bez posla 
ne stoje... Nijedan narod ne izobličava sam svoje 
nedostatke i pogreške tako oštro kao Nemci. ... 

Svuda vidite sretnu i zadovoljnu čeljad. Nigde 
ne vidite pakosti i zavisti. Svak se raduje tuđem 
dobru, svak sažaljeva tuđu nesreću. Nemačka 
društva tako su uređena i udešena da vam se 
čini da svaki živi samo na korist i na zadovolj- 
stvo svojega bližnjeg. Ovo je zemlja gde se bri- 
nu da i stoka oseti blagodati pitome civilizacije. 
Svaki čovek obavezan je da čovečno i sa svojom 
stokom postupa. ... Za nekoliko kratkih vekova 
Nemci su čudesa učinili, pretvorili su u pravi 

raj svoju zemlju, o kojoj su Rimljani kao o ne- 
kom Sibiru govorili; podigli su industriju, re- 
formisali rimsku veru, stvorili su škole, nauke, 
zakone, slobodu, i pravom prosvetom prosvetili 
su sredinu Evrope. 

U predelima odakle su izašli apostoli, — u ota- 
častvu Isusa Hrista, caruju mrak i sujeverstvo, 
a na severu nemački pastor pred okupljenim na- 
rodom razlaže hrišćansku ljubav i tumači evan- 
đeoske reči onako kako treba da čuju i razu- 
meju ljudi koji ljube pravu istinu i koji teže sve 
daljem napretku i prosvećenju svoga razuma.” 
(Ljubomir Nenadović, Pisma iz Nemačke, 1870. god.) 
Govoreći o drevnim Vikinzima, poznatima 
po ratničkom duhu, izvori iz XVIII veka su 
objašnjavali uzroke reforme njihovog mentali- 
teta: 

“Kako je došlo do toga da oni postanu tako po- 
slušni i pokorni da se potčine veštini poljopri- 
vrede? Da li se narod, naviknut na oružje i len- 
stvovanje, lako predaje napornom radu i veštini 
mira? Ako možemo da odgovorimo na ovo pi- 
tanje pravilno, mi ćemo shvatiti čemu treba pri- 
pisati srećnu transformaciju Severa. ... Ja sam 
ipak pokazao da se Jevanđelje tri veka propo- 
veda u Skandinaviji. Ovome bez sumnje, kao 
glavnom uzroku, mi treba da pripišemo srećnu 

promenu manira u ovim varvarskim područji- 
ma. Neka niko ne očekuje sveopštu civilizova- 
nost na planeti bilo kojim drugim sredstvima. 
Mi uživamo u ovome danu, prednosti društva 
nastalog u Evropi iz propovedanja Jevanđelja, 
dok nezahvalno umanjujemo napore onih hri- 
šćanskih misionara koji su nam u ime Boga ove 
prednosti doneli. ... Trajna promena njihovih 
manira implicira, da je njihova zemlja morala 
biti blagoslovena sa jednim od onih blagodatnih 
izlivanja Svetoga Duha, čije se posledice obično 
osećaju vekovima posle.” (The Works of the Late 
Rev. Joseph Milner (1744-1797) in Eight Volumes, vol. 
III, p. 298, 1810) 

Reforma mentaliteta prožela je i druge naro- 
de koji su se okrenuli ka zanemarenim istina- 
ma Jevanđelja: 

“Mir se nastanio u našem gradu... nema više 
svađa, zavisti, licemerstva i nesloge. Odakle 
može doći takav sklad, ako ne od Gospoda i od 
naše doktrine koja nas ispunjava rodovima mira 
i pobožnosti?” (James A. Wylie, The History of Pro- 
testantism, Published by Hartland Publications, 2003, 
p. 496) 

“Proklinjanje i psovanje, blud, svetogrđe, pre- 
ljuba i poročan život, koji preovlađuje u mno- 
gim mestima u kojima sam živeo, ovde su ne- 

poznati. Nema podvodača i bludnica. Ljudi ne 
znaju šta je rumenilo i svi se odevaju na doličan 
način. Igre na sreću nisu uobičajene. Velikoduš- 
nost je tako velika da siromasi ne moraju da pro- 
se. Ljudi bratski opominju jedan drugoga, kako 
Hristos propisuje. Sudske parnice su proterane 
iz grada, i tu nema ni podmićivanja, ubistava 
ili stranačkog duha, već vlada mir i milosrđe. 
S druge strane ... crkve su sasvim oslobođene 
od svake idolatrije.” (Philip Schaff, History of the 
Christian Church, p. 645) 

Putopis "Pisma ruskog putnika" istoričara 
Nikolaja Mihailoviča Karamzina (1766-1826) 
spada u najveća dela ruske književnosti XVIII 
veka. On otkriva blagoslov reformisanog men- 
taliteta kod Engleza, koji nam je ovde posebno 
značajan zbog opisa porodičnih odnosa: 

“Stigli smo u Englesku, u zemlju koja je po ka- 
rakteru stanovništva i stepenu narodne prosve- 
ćenosti, naravno, jedna od prvih zemalja Evro- 
pe. Ovde je sve drugačije: i kuće i ulice, i ljudi 
su drugačiji, i hrana je drugačija, jednom rečju, 
čini mi se, da sam kročio u neki drugi svet. ... 
Žene u Londonu su vrlo lepe, odevaju se vrlo 
jednostavno i ljupko, sve su bez pudera i šmin- 
ke, sa šeširima graciozno kreiranim. ... 

Slika dobrih naravi i porodične sreće najviše 
me ushićuju u engleskim selima, gde sad žive 
mnogi imućni stanovnici Londona koji celo leto 
tamo borave. Svake nedelje posećujem neku od 
seoskih crkava i slušam moralne jasne propove- 
di i gledam mirna lica očeva i supruga koji se 
svi usrdno mole Svevišnjem, i mole, čini se, da 
im Bog sačuva ono što već imaju. ... 

U crkvi su lože i u svakoj sedi posebna, vredna 
pažnje, porodica. Majke su sa decom, i ja nigde 
nisam video takvu divnu decu kao ovde. ... 

Iz crkve svaka porodica ide u svoj vrt koji ra- 
zigranoj mašti liči barem na kutak Miltonova 
Edema, ali u tom vrtu na svu sreću, nema zmi- 
je — kušača, već mila domaćica što ruku pod 
ruku šeta sa mužem svojim, a ne sa drugim ne- 
kim lepotanom. Jednom rečju, ovde će svaki ne- 
ženja da uzdahne, gledajući lepotu i sreću dece, 
i skromne i poštene, lepo vaspitane žene. Da, 
drugovi moji, ovde su žene skromne i poštene, 
pa prema tome i muževi su srećni. Ovde bračni 
parovi žive za sebe, a ne za svet. Ja govorim 
o ljudima srednjeg staleža. Uostalom, i sami 
lordovi engleski i lordice ne žive drugačije, ra- 
skošnije od njih za razliku od našeg “visokog 
društva”. Engleskinje su, naprotiv, vaspitane u 
duhu domaćinskog života sa dobrim osobinama 

supruge, majke, koja svoju dušu ukrašava onim 
navikama i sklonostima koje će je čuvati od do- 
sade i samoće, pa jedan čovek za onog drugog 
predstavlja dragoceno blago.” (Nikolaj Mihailovič 
Karamzin, Pisma ruskog putnika) 

Reforma mentaliteta je bila tako velika da je 
rezultovala promenom pozicije deteta u druš- 
tvu i mnogim drugim društvenim posledica- 
ma: 

„Vremenom, povećana usredsređenost refor- 
matora na porodicu, decu i roditeljsku odgo- 
vornost doprinela je porastu pismenosti dece, 
većem crkvenom i građanskom nadzoru brige 
i tretmana roditelja nad njihovom decom, stro- 
gim očekivanjima u pogledu obaveza odrasle 
dece prema njihovim roditeljima i novim spo- 
znajama zasnovanim na konfesionalnim defini- 
cijama hrišćanstva. Na ove važne načine Refor- 
macija je promenila način na koji su evropska 
deca komunicirala sa svetom i način na koji su 
ga doživljavala.” (Peter Matheson, Reformation 
Christianity, p.142) 

„Religija Jevanđelja - i u anglikanskom i u ne- 
konformističkom (puritanskom, itd) obliku - 
pokrenula je mnoge viktorijanske socijalne re- 
forme. Jevanđelisti su činili dela milosrđa i kao 
moralnu obavezu i kao sredstvo za približava- 



211 


nje drugih ljudi Hristu. Verovali su da mogu da 
regenerišu društvo otklanjajući greh, i pokušali 
su da poboljšaju taj cilj odstranjivanjem uslova 
koji su ljude dovodili u očaj, pijanstvo i zločin. 
Novi duh humanitarizma preplavio je religio- 
znu misao: ne više usredsređeni na nebesku na- 
gradu, Jevanđelisti su svoju veru širili kroz dela 
koja su poboljšavala život na zemlji. 

Humanitarni Jevanđelisti iz devetnaestog veka 
ukinuli su trgovinu robljem, kažnjavanje služ- 
bom u vojsci i mornarici, ukinuli su javna ve- 
šanja, nastojali da krivičnu pravdu pretvore iz 
“kazne” u “reformu”, osnivali škole, čistili siro- 
tinjske četvrti, izgrađivali dostojne stanove za 
radnike, ukinuli su lcrvne sportove i zaštitili ži- 
votinje od surovosti, uporno radili na podizanju 
granice dobi u kojoj bi deca mogla raditi puno 
radno vreme, osnivali utočišta za izbeglice i si- 
rotišta, gradili škole za mentalno i fizički ošte- 
ćene i pokrenuli preispitivanje načina lečenja 
duševno obolelih. ... Lokalne grupe osnovale su 
i finansirale širok spektar projekata: skloništa za 
životinje, javne česme za konje, biblioteke, škole 
za obuku, narodne kuhinje, farme za oporavak 
alkoholičara, bolnice za izolaciju, letovališta 
na obali mora za odmor za zaposlene devojke, 
popravne domove, stambene domove za slepe 
. ... Kao što je Sara Elis napisala u jednom od 

svojih najprodavanijih priručnika, „dama može 
učiniti gotovo sve iz motiva ljubavi ili revnosti“. 
Džepni vodiči za posetioce okruženja nabrajaju 
na mnogim stranicama domove za decu sa in- 
validitetom, siročad mornara, siromašne švalje, 
ostarele dame, vojničke porodice i devojke bez 
prijatelja. Svaka sponzorska organizacija obja- 
snila je kako da dobiju pomoć ljudi kojima je 
ona potrebna. Kroz svoj dobrotvorni rad žene 
su stekle nove veštine: organizaciju, admini- 
straciju, prikupljanje sredstava, računovodstvo, 
pisanje, javni govor, savetovanje. One su vodi- 
le molitvene službe, birale službenike i otkrile 
da neki socijalni problemi mogu biti napadnuti 
samo zakonodavstvom. Društvo dobrotvornih 
organizacija osnovano je 1869. godine kao mre- 
ža koja povezuje verske i privatne dobrotvorne 
organizacije.“ (Sally Mitchell, Svakodnevni ži- 
vot u Viktorijanskoj Engleskoj) 

Francuski istoričar Alekis De Tokvil prime- 
tio je drastičnu razliku između protestantskih 
i katoličkih naroda u postupanju sa siromaš- 
nima, ali bio je zbunjen jer je nije shvatao kao 
posledicu socijalnog sazrevanja protestanata i 
nezrelosti katolika. Godine 1835. podneo je Kra- 
ljevskom akademskom društvu u Cherbourgu 
"Ogled o papuerizmu" (Memoir on Pauperism). 

Ogled se bavio zanimljivim "paradoksom": Za- 
što u naciji najvećeg obilja na svetu (Engleskoj) 
postoji tako izražen problem "pauperizma" (so- 
cijalna pomoć države siromašnima)? U Francu- 
skoj, Španiji i Portugalu istakao je on ; svi su ljudi 
mnogo siromašniji nego u Engleskoj, a prosečni 
Španac siromašniji je čak u poređenju sa engle- 
skim siromahom koji živi o državnom trošku. 
Ali ni u jednoj od tih siromašnijih zemalja ne 
pridaje se toliki značaj "problemu sirotinje" u 
srazmerama koji potresaju englesko društvu i 
englesku politiku. 

Dakle, ako je moguća promena mentaliteta 
čitavih naroda, kako nije moguća promena ka- 
raktera pojedinca?! 

Svaka duša koja svesna svoje potrebe za re- 
formom uputi vapaj Bogu "Učini mi, Bože, čisto 
srce, i duh prav ponovi u meni." (Psalam 51,10) 
dobiće odgovor Neba: 

“I sići će na tebe Duh Gospodnji i postaćeš dru- 
gi čovek.” (l.Sam.10,6) “Ja ću vas očistiti od 
svih nečistota vaših i od svih gadnih bogova va- 
ših. I daću vam novo srce, i nov ću duh metnuti 
u vas, i izvadiću kameno srce iz tela vašega, i 
daću vam srce mesno. I duh svoj metnuću u vas, 
i učiniću da hodite po mojim uredbama i zakone 
moje da držite i izvršujete.” (Jezekilj 36,25-27) 

ISKUŠENJA XXI VEKA MOGU NADVLADATI 
SAMO POJEDINCI KOJI POSEDUJU HRABROST 
REFORMATORA XVI VEKA 
Kao što smo mogli analizom razvojnih faza 
da primetimo, potreba za ispravnim vaspita- 
njem deteta daleko prevazilazi potrebu da se 
dete nauči pravilima ispravnog ponašanja koje 
ono može poštovati i kao nesazrela ličnost, iz 
pukog straha od autoriteta ili sujetne potrebe 
za tuđim odobravanjem i drugih loših motiva. 
Zato napor roditelja treba biti pravovremen i 
usmeren ka sazrevanju detinje ličnosti, kroz 
odupiranju zloupotrebi razvojnih sposobnosti 
kojima odmah treba pridavati uzvišeni smisao 
prave ljubavi prema sebi, drugima i čovečan- 
stvu. Ako taj napor nije uložen, deca će bez ob- 
zira na usvojene manire pristojnog ponašanja, 
u prvim većim životnim iskušenjima pokazati 
svu destruktivnu prirodu motiva koji se kriju 
iza njihovog na oko pozitivnog ponašanja. 

Svesni potrebe za sazrevanjem detinje lično- 
sti mi shvatamo da većina današnje dece nije 
ispravno vaspitana i da će ispravno vaspitanje 
sopstvenog deteta zahtevati podvig odupira- 
nja mnoštvu štetnih uticaja. 

Nevaspitana deca svoju decu vaspitavaju 
gore nego što su sama vaspitana i zato je svaka 

sledeća generacija gora od prethodne. Eskala- 
cija iskvarenosti rezultuje sve većom ulogom 
države, jer sada ona mora represivnim putem 
da obuzdava posledice opšteg nevaspitanja. 
Kako ljudi nisu vaspitani sami sebe da obuzda- 
vaju, sada to mora da radi država strahom od 
krivičnog gonjenja. Sve veće mešanje države u 
život pojedinca nas vraća civilizacijski na nivo 
srednjeg veka. 

Zato i naša potreba za ispravnim vaspitanjem 
sopstvene dece može da nas dovede u poziciju 
u kojoj su se našli roditelji zapadne Evrope XVI 
veka kada su shvatili da se suočavaju sa nasle- 
đem vekovima zapuštene dece. Martin Luter je 
pisao kako su katolička "deca zapostavljena i 
zapuštena" jer ih njihovi roditelji niti vaspita- 
vaju kod kuće, niti smatraju obaveznim njihovo 
školsko obrazovanje. Dok je kućno vaspitanje 
bilo sasvim zapostavljeno, pojedinci bi pokuša- 
vali da ga nadomeste vaspitnim uticajem ver- 
skih škola. Manastiri su smatrani mestom za 
školovanje karaktera, svetim mestom pripre- 
me za Nebo, da bi zatim reformacija proizvela 
otrežnjenje i ulogu manastira pridala porodici 
i njenoj odlučujućoj ulozi u vaspitanju dece. U 
narodu se raširila izreka: 

“Ruka koja ljulja kolevku jeste rulca koja lju- 
lja svet.” Podvig porodičnog života je smatran 
većim podvigom od monaštva. Istoričar R.H. 
Bainton u svojoj knjizi “Ovde stojim” (1994) 
piše da su u XVI veku porodica i brak zamenili 
“manastir, koji je crkva smatrala poligonom za 
vrlinu i najsigurniji put do Neba. ... Porodični 
život je težak. Glava kuće ima doživotnu zabri- 
nutost zbog dnevnog hleba. Žena ima decu. To- 
kom trudnoće boluje od vrtoglavice, glavobolje, 
mučnine, zubobolje i oticanja nogu.” (RoiandHer- 
bert Bainton, Here I Stand: A Life of Martin Luther, p. 300) 

Načelo da je otac sveštenik sopstvene porodice, 
dovelo je da preuzimanja ključnih odgovornosti 
društva na nivo samih porodica. 

“Dom nije bio privatni svet, već otvoren primer 
svima, mesto za oblikovanje vrlina, karaktera i 
vrednosti naroda. Kroz porodicu je došlo obra- 
zovanje, pomoć crkvi, susedima, prijateljstvo i 
zaštita siromašnih i onih u potrebi. ... U braku 
je suprug trebao da osigura blagostanje svoje 
žene i porodice, da ih zaštiti i njima da upravlja. 
Trebalo je da bude čvrst, ali pravičan. Žena nije 
trebala da bude sluga svoga muža, već kraljica 
doma i da budi veliko poštovanje. Postoji neko- 
liko pisanih upozorenja muškarcima da ne tuku 
s voj e žene, j er nj ih dvoj e su j edno telo, i niko osim 

mahnitog besnog bednika neće tući sam sebe. 
Disciplina zasnovana samo na pohvali posma- 
trana je sa podozrenjem i veoma strog roditelj 
bio je poželjniji od onoga koji je blag i popust- 
ljiv. Telesna kazna se koristila kad je bila po- 
trebna i otac je morao da je sprovodi hladno, 
sa smirenim tonom i sa obrazloženjem. Telesno 
kažnjavanje uvek je trebalo sprovoditi u okviru 
porodične ljubavi. ... Reformacija je dramatično 
promenila porodični život u Evropi. “ (J. A. R 
Jones, Europe, 1500-1600, pp. 76-78) 

“Ali preokupacija moralom i disciplinom bila je 
sveprisutna osobina šesnaestog i sedamnaestog 
veka; u mislima većine brižnih ljudi uređen ži- 
vot bio je jedini slobodan i siguran život, a po- 
sledice anarhije uvek su izgledale strašnije od 
posledica tiranije. Isto detaljno uputstvo koje su 
davali lekari i „stručnjaci za domaćinstvo“ po- 
svećeni trudnoći i nezi deteta, davali su i mo- 
ralisti i pedagozi tog doba urednom vaspitanju 
dece. Kao što bi nekvalifikovana babica ugrozi- 
la fizički život deteta, tako bi i neinformisani i 
nemarni roditelj ili učitelj bio smrtonosna pret- 
nja detinjem racionalnom, moralnom i hrišćan- 
skom razvitku. Erazmus je sa svojim čuvenim 
insistiranjem rezimirao univerzalno uverenje 

da se “ljudska bića ne rađaju, nego se formiraju 
(postaju)”. 

Cilj roditelja i tutora bio je da stvori osobu 
sposobnu da podredi emocije razumu, podre- 
di sebičan motiv altruističkoj svrsi i stavi jav- 
no dobro porodice i domovine iznad privatnog 
zadovoljstva pojedinca. Dok se takva samokon- 
trola smatrala ostvarivom snagom pravilno dis- 
ciplinovanog deteta, dotle je plemeniti karakter 
smatran suprotnim od detinje prirodne sklono- 
sti. Dakle, to je nešto što se moralo marljivo usa- 
đivati još od jasala: za vreme obroka, kada su se 
deca umereno hranila i podučavala strpljenju i 
poštovanju; u odevanju, kada je odeća uvelc tre- 
bala da bude čista, uredna i neupadljiva, ne di- 
zajnirana tako da privlači pažnju ili laskanje; i 
u igri, kada su deci zabranjivane igre koje igraju 
raskalašni (šah, koclca, karte...), i umesto toga, 
ona su usmeravana ka vežbama koje su izgra- 
đivale karakter i duh timskog rada, posebno ka 
igrama loptom, gimnastici, plesu, trčanju, pe- 
smi i muzici. 

U zaključku, umesto da bude oruđe kojim crkve- 
ni autoritet podriva poverenje generacija dece i 
pretvara ih u pasivne, nesigurne pojedince koji 
su sigurni samo u svoje grehe i slabosti (kako 

moderni učenjaci tvrde), ja bih rekao da je mo- 
guće da je veronauka šesnaestog veka imala su- 
protan efekat - bacanje sumnje na tradicionalna 
religijska uverenja i institucije, i protestantske 
i katoličke, čineći generacije dece izuzetno si- 
gurnim u to gde istina leži u religiji. 

Veronauka za decu popularna u prvoj polovi- 
ni šesnaestog veka neprekidno prezire zablude 
i sujeverja tradicionalne religije, i prevodi na 
dečji jezik antiklerikalnu retoriku 1520-ih go- 
dina.” (Steven Ozment, When Fathers Ruled: Family 
Life in Reformation Europe, 135-136) 

Civilizacija ne može napredovati ako su nje- 
ni ideali ograničeni dostignućima i zabludama 
predaka, već ona mora stalno rasti u svetlosti 
istine koja čoveka čini svesnim potrebe za sop- 
stvenom reformom. Zablude koje su svet tako 
dugo držale u tami srednjeg veka, morale su da 
budu korenito odbačene. 

“Iako je reformacija uzdizala patrijarhalnu po- 
rodicu, njen prvi uspeh je bio taj što je ubedila 
generaciju da napusti veru svojih otaca. Jezekilj 
21,18 postao je zastava protestantskim propo- 
vednicima i veroučiteljima: “Ne hodite po za- 
konima svojih otaca, niti se držite njihovih 
propisa, niti se kaljajte njihovim idolima.” 

Sekretar grada Nirnberga, Lazarus Špengler, 
ključna figura u uspešnoj Luteranskoj reformi 
grada, ismevao je detinjastu vernost roditeljskoj 
(tradicionalnoj) religiji: “Hristos nam je zapo- 
vedio da poštujemo svog oca i majku, a da ne 
verujemo u njih!” To nisu bili stavovi da mladi 
ljudi treba da drhte pred svojim roditeljima ili 
bilo kojim drugim autoritetom; niti su to bila 
verovanja ljudi lcoji izbegavaju odgovornost i sa- 
mopožrtvovanje. Protestantska veronauka ohra- 
brivala je otvorenu nepokornost i heroizam, isto 
kao i poniznost. Poput Luterovog slobodnog, ali 
ipak vezanog hrišćanina, disciplinovano dete je 
takođe trebalo da postane „gospodar nad svim“. 
... Kako je cilj roditeljske discipline bio slobod- 
na, unutrašnja samokontrola, a ne samo golo 
spoljnje prilagođavanje, tako je i cilj obrazova- 
nja bio istinsko razumevanje, a ne mehaničko 
učenje napamet (bubanje).” (Isto) 

Preuzimanje na sebe samog sopstvene od- 
govornosti za svoj život i za život svoje dece 
rezultovalo je izlaskom zapadne civilizacije iz 
hiljadugodišnje tame srednjeg veka, a to pre- 
uzimanje na sebe odgovornosti za vaspitanje 
sopstvenog deteta ponovo postaje aktuelno 
danas u iskvarenom okruženju XXI veka. Od- 
gajanje deteta u ovom vremenu i u postojećem 
okruženju zahteva istu spremnost ka odupira- 

nju zabludama, kakvu su pokazivali protestan- 
ti XVI veka. Zato poziv roditeljstva predstavlja 
izuzetan izazov i priliku za razvoj i sazrevanje 
sopstvene ličnosti kroz ulaganje napora u ra- 
zvoju i sazrevanju detinje ličnosti. Ako nam se 
ipak čini da odgovornost odgajanja dece jeste 
izuzetno velika odgovornost, to nije razlog da 
od nje odustanemo, već naprotiv. Osobe koje sve 
prihvataju olako, svakako nisu ni pozvane na taj 
sveti poziv. Iako im to nije svesna namera, oni će 
svojom lakomislenošću prema pitanju vaspita- 
nja dece dati doprinos u formiranju najgore mo- 
guće generacije ljudskog roda u njegovoj istoriji 
- generacije posletka koja neće imati ni volje ni 
moralne snage da se odupre primanju žiga Zve- 
rinog, već će se odreći principa pravednosti, bilo 
tako što će svesno stati na stranu zla i primiti 
žig Zveri na ruku, bilo tako što će preko nepobe- 
đenih slabosti karaktera biti umom prevareni i 
dobiti žig Zveri na čelo. Ako pak shvatamo teži- 
nu savesnog roditeljstva, to znači da je ispunjen 
prvi uslov da bismo mogli odgajati sinove i kćeri 
koji će pobediti iskušenja ovoga veka i tako po- 
stati sinovi i kćeri Božje. 

Da kao roditelji možemo doprineti ispravnom 
razvoju detinje ličnosti i njegovog karaktera ra- 
zumeli smo kroz analizu smisla same roditeljske 
odgovornosti u vaspitanju deteta. 

А da ova naša opservacija nije nikakva uto- 
pija, uverili smo se analizom istorijskih izve- 
štaja o plodovima ispravnog vaspitanja dece 
u vreme najvišeg civilizacijskog prosperiteta 
ljudske vrste. Kao što istorijski primeri čitavih 
pokoljenja pokazuju, deca se zaista mogu od- 
gajati da budu samostalne i odgovorne lično- 
sti u svom odnosu prema sebi, u odnosu prema 
bližnjima i prema čovečanstvu. Neka nam Bog 
u toj plemenitoj nameri bude u pomoći. Amin. 

ju: William Alanson White, The Mental Hygiene of 
Childhood, pg 30; 

O neozbiljnosti kao mehanizmu ugušivanja odgovor- 
nosti: Willibald Ruch, The Sense of Humor: Explo- 
rations of a Personality Characteristic; Dr Ante 
Fulgosi, Psihologija ličnosti - teorije i istraživanja, 
Zagreb - 1987; 

Prenatalno određenje funkcija ženskog ili muškog 
mozga apoptozom - smrću ćelija pod uticajem ra- 
zličitih hormona: Nancy G. Forger, Control of Cell 
Number in the Sexually Dimorphic Brain and Spinal 
Cord; https://www.ncbi.nlm.nih.gov/pmc/articles/ 
PMC2683584 Razlike između polova u emocionalnoj 
inteligenciji: Day AL, Carroll SA (April 2004). Using 
an Ability-Based Measure of Emotional Intelligence 
to Predict Individual Performance, Group Perfor- 

тапсе, and Group Citizenship Behaviors; Razlike u 
empatiji kod dece u zavisnosti od visine testosterona: 
Eider Pascual-Sagastizabal, Empathy, estradiol and 
androgen levels in 9-year-old children; 

Slcok dopamina blokira prednji korteks: Amy F. T. 
Arnsten, Stress signallingpathways that impairpre- 
frontal cortex structure and function; https://www. 
ncbi.nlm.nih.gov/pmc/articles/PMC2907136/ Prirod- 
no povišenje dopamina kod adolescenta kao uzrok 
njegove visoke rizičnosti ponašanja: Dustin Wahl- 
strom, Developmental changes in dopamine neuro- 
transmission in adolescence: behavioral implicati- 
ons and issues in assessment; https://www.ncbi.nlm. 
nih.gov/pubmed/19944514 

Patrijarhat na Balkanu - komentar dr. Veselina Čaj- 
kanovića u izdanju Tacitove Germanije, 1927. godi- 
ne, Beograd; Patrijarhat u Americi: The Women of 
the United States by Charles de Varigny, 1895; De- 
тосгасу in America by Alexis de Tocqueville, 1835; 
Dekadencija Zapada: Per Bylund, How the Welfare 
State Corrupted Sweden, Mises Institute; Hanns von 
Hofer, Notes on Crime and Punishment in Sweden 
and Scandinavia; Porast autoritarnosti i narodne hi- 
sterije posle seksualne revolucije: Filip Dženkins, 
Istorija SAD, pg 236; Reklama za kondome: https:// 
youtu.be/c_0bhT98g9Y “Funny condom commerci- 
al” 

Borba za pravo vaspitanja dece - primer iz filma 
“Narednik Jork” (1941); Otupljivanje dečje savesti - 
primer iz “Slobodna deca Samerhila’’ Aleksandra S. 
Nila; Telesno kažnjavanje dece: Sveto pismo (Priče 
13,24; 22,15; Efescima 6,4); Izbor 7 od 1.459 naslova 
o telesnom kažnjavanju: Ivor Braden Horn, Jill G. 
Joseph, and Tina L. Cheng, Nonabusivephysicalpu- 
nishment and child behavior among African-Ameri- 
can children: a systematic review, 2008; Radovi koji 
podupiru telesno kažnjavanje: Deater-Deckard et al. 
1996; Gunnoe et al. 1997; Lansford et al.2004; Re- 
galado et al. 2004; Deater-Deckard et al. 2005; Ver- 
balno kažnjavanje je gore od telesnog: Gunnoe and 
Mariner 1997; Wolfe i Mclsaac 2011; 

Korelacija nemirne dece (ADHD) sa genetičkim 
markerima (HLA-DR): Anna Aureli, P Sebastiani, 
T. Del Beato, Investigation on the Possible Relati- 
onship Existing between the Hla-DR Gene and Atten- 
tion Deficit Hyperactivity Disorder and/or Mental 
Retardation, 2008; Svetska distribucija HLA-DR4 
(DRB1*04.01): The Allele Lrequency Net Database: 
http://www.allelefrequencies.net/ Mape distribucije 
HLA DRBl: http://pypop.org/popdata/2008/byalle- 
le-DRBl.php.html Statistika zločina po imigrans- 
tlcom poreklu: Danmarks Statistik, Indvandrere i 
Danmark 2016, Table 5.8 Hipertimusni tip: James 
Vance Мау, Mental diseases; a public health pro- 

blem; Morris Fishbein, Illustrated medical and he- 
alth encyclopedia, vol 7 and 8, p. 2022; Verena Kast, 
Јоу, Inspiration, and Hope\ 

Vernici gori od ateista: Nebojša Petrović, Psihološke 
osnove pomirenja, Institut za psihologiju, Beograd, 
2005; Tehnika ispovesti povećava broj povratnika: 
Slučaj anonimnih alkoholičara (American Psychia- 
tric Journal, 1967); Slučaj kriminalnih psihopata 
(Rice, Harris, & Cormier, 1992); Rituali popuštaju 
psihičku napetost i bez stvarnog pokajanja: Opsesiv- 
no-kompulzivni poremećaj (Bartz JA, Hollander E. 
Is obsessive-compulsive disorder an anxiety disor- 
der?. Prog Neuropsychopharmacol Biol Psychiatry. 
Мау 2006;30(3):338-52.). 

Germani pre reformacije: Klaudije Ptolomej, Tetra- 
biblos; Gaius Cornelius Tacitus, Germania; Germa- 
ni posle reformacije: Ljubomir Nenadović, Pisma iz 
Nemačke, god. 1870 ; The Works of the Late Rev. Jo- 
seph Milner (1744-1797) in Eight Volumes, vol. III, 
p. 298, 1810; Promena mentaliteta ostalih protestant- 
skih naroda (XVI - XIX vek): Scott F. Hershey, The 
Roman Рарасу, 1895; James A. Wylie, The History 
of Protestantism, Published by Hartland Publicati- 
ons, 2003; Philip Schaff, History of the Christian 
Church; Reforma uopšte: Ellen G. White, The Great 
Controversy, Mihajlo Pupin, Nova reformacija, god. 
1927; 

Vaspitanje u vreme reformacije i prosvetiteljstva: 
William Gouge, Of Domesticall Duties, god. 1622; 
Roland Herbert Bainton, Here I Stand: A Life of 
Martin Luther; J. A. P. Jones, Europe, 1500-1600; 
Steven Ozment, When Fathers Ruled: Family Life in 
Reformation Europe, 1984; Citat o smislu postoja- 
nja: Dr. Bendžamin Spok, Kako negovati i odgajati 
dete, god. 1948; Uzroci prosperiteta: Maks Veber, 
Protestantska etika i duh kapitalizma; Mnogobroj- 
ni primeri zrelosti i prosperiteta: Aleksis De Tokvil, 
Demokratija u Americi, god. 1835; Citat o ljubavi 
prema čovečanstvu: Ričard Luelin, Kako je zelena 
bila moja dolina, god, 1939; 

Biblija: Kritika hedonizma (l.Jov.2,16; Rim.13,14; 
4.Moj.5,39; Rim.3,20; 7,13); Kritika plemenske sve- 
sti (Jovan 7, 24; Matej 5,46-47); Moralni zahtevi za- 
htevaju reformu unutrašnjih motiva (Matej 23,25-28; 
Marko 7,20-23; Jeremija 31,33); Nevolje su test (Ma- 
tej 7,24-27); Neophodno umiranje velikom Ja (Jovan 
12,24-25); Lični napor volje (Psalam 73,13-14; Ma- 
tej 6,6; Priče 16,1-3); Lična odgovornost razumeva- 
nja (Priče 14,15; 2,11-12; Jeremija 17,9; Priče 28,26; 
18,2; Matej 23,8-11; Priče 17,5; l.Korinćanima 7,23; 
Solomun 24,6). 



